
D'EN DUD A MEM BRO. 



Ën amzér a huéharal, a pe vezé cavet 
unan-benac é turel a costé langaj é dad 
hag é vara, sellet e oé èl ur peur queah 
dén dilézet guet Doué. Un inour hag ur 
merch a noblanc é bet dalbéh conz é 
fsegon en tadeu couh, ha derhei doh el 
ligné èl ma talh ur bar doh er huéen ar 
béhani é ma gannet. Él-cé-é é ma bet 
candalhet er brehonnec dré er vro betag 
hiniue en dé, hag é ma bet candalhet 
eué lézen hun Salvér. Güélet e hrér er 
huirioné-men scriuet dré. en Tad Mau- 
noir, unan ag en dud en dès inouret 
muyan hul ligné : « Trizêc cand vlai e 
zou, emé-ean, ó predëguér en Aviél én 
hur mésq-ni é brehonnec, ha biseoah 
hanni n'en dès cleuet laret en dehé 
Breton-Brehonnec erbet nahet é Fé. » 

II 

Hiniue a pe gavamb ur baltég benac 
é laret quenavou d'é zevérieu a gre- 
cbónoah, hennéh attau en dés a ziaguènt 
taulet ér maez langaj é vroïs, ha dis- 
coein e hra splan èl-cé d'en ol, é ma 
güir conzeu hun Tadeu couh a pe 
larènt n'en dé meit ur peur queah dén 
dilézet guet Doué. 

Neoah, én Europ abéh, langaj erbet 
n'en dé quer couh èl er Brehonnec , 
red e vehó monnet betag en Asi dón eit 
cavouet ur brér ag er memb ouaid guet- 
hou (er brér-cé e zou hannuet erSanscrit), 
n'en dé quet de laret en dés biuet é peah 
a houdé , hemb andur brezélieu a bep 
sort. Ne vehé quet güir quement-cé. 

Er bobl a Rom, pobl güéharal guel- 
loudus bras , e zas amen ardro ganne- 
digueah hun Salvér, hag e laquas en 
dud, épad huéh cand vlai, de sèntein doh 
é lézenneu. Red e oé bet d'hun tadeu 
sèntein é mar-a-dra , mass biscoah a 
zrvout el langaj. Raccé, Taliésin, ünan 
ag er Vretonnet couh, a pe oé bet chubet 
en dianvazerion-cé a ziar hun doar, 
e laré joéius : Goaraein e fal d'emb 
de virhuiquin hur Fé hag hul langaj ; 

III 

padein e hrei er Brehonnec quer pêl èl 
er mor « tra mor, tra breton. » 

Huéh cand vlai goudé, ur roué bras, é 
brö-Sauz , e vennas arré liamein téadeu 
er Vretonnet. Quentóh ur Breton couh 
e sauas dirac t'hou hag e laras : « Mem 
broïs, ö Roué, e hellou bout gouniet ha 
memb hantér discaret dré z'oh pé dré 
rëral èl oh, mees ne vou meit en Eutru 
Doué hag e hellou ou distrujein abéh- 
caër. De zé er jujemant, langaj erbet 
aral, nameit er Brehonnec, ne rescondou 
aveidomb. » 

Huéh cand vlai aral goudé, é tarhas 
er Révolution ér vro a Franc. Laqueit 
e oé bet dehi ol en treu peb-eil-pèn , 
nameit Fé ha langaj er Vretonnet. Ur 
blai benac arlerh, un dén abil a vro- 
Gall, Augustin Thierry, e chomé goas- 
quet é galon hag o scriué : Bout e zou 
é langaj er Vretonnet un dra benac ha 
ne hellou bout gouniet na dré hir amzér, 
na dré labour tud. 

Hiniue, de larèt-é én hun amzér-ni, 
mar-a-unan e houlen mar dé couéhet 
ou halon guet er Vretonnet. N'en dés 
meit deu-uiguènt vlai pedost, en hum 

zastumas ér memb léh er framassonnet 
bras, eit hum avisein a zivout er mod 
güellan ijle laquat er bobl de bêllat doh 
relijion hun Salvér. Inou, drest peb tra, 
ind e laras : Red-ê parr&t doh er Vre- 
tonnet a zerhel doh ou langaj ; red-ê ma 
ne voumeitur sort hamembpredêg dréol 
ervro-Gall. Alias! er vugalégueu.pautret 
ha merhet, e sént gredussoh pé gredus, 
ha lod ag ou hérent e sel quement-cé 
èl un inour ! 

Aveit oh- hui , Bretonnet a huir ligné , 
dihuennet hou langaj èl ma hras er Vre- 
tonnet güéharal, hapronetel livrig-men 
aveit mêlein sant Jojeb èl m'en dévéhé 
groeit hou tadeu couh. 

M. Gouron, person Arhon. 

AVI S. 



« É mar-a-léh, é mis merh, er gre- 
chénion en hum zastum bamdé én inour 
d'er Patriarch sant Jojeb. Quement-cé 
e zou forh vad hag e vélit hur méla- 
tioneu. Mies ér broïeu é péré ne vehé 
quet tu d'hum dolpein épad er mis 
abéh , ni e houlennehé ma vehé groeit 
d'er bihannan un Triduüm a bédenneu 
é peb iliz parrces , qucnt gouil sant 
Jojeb. » (LihérH. T. S. er Pab Léon XIII). 

a Ni e ven ma vou couviet er Gre- 
chénion d'hum dolpein é mis merh , 
bamdé , de vitin pé d'en noz , én ilizieu , 
pé ér chapélieu , pé én tyegueaheu, 
aveit pédein ha cannein güerzenneu 
én inour de sant Jojeb. » (Lihér en 
eutru escob J"-M ie Bccel). 

A vremen enta, é peb bro hag ó peb 
langaj , é vou lénet ha cannet gloér ha 
mélation de sant Jojeb. 

V 

Hun langaj-ni, Bretonnet, guet ol é 
vercheu couh a noblanc , ne helle quet 
ehom hemb bout lodêc ér mélodi-cé. 

Msbs n'hun boé quet betag hiniue en 
dó meit ur Mis sant Jojeb, ha scüéhein 
e hrér é eleuet perpet ur sort. A du aral, 
n'hun boé quet treu erhoalh a huer- 
zenneu de gannein bamnoz. Chetu perac 
e mès groeit er livrig-men. 

A zivout er güerzenneu , choéjet e 
mès tonnieu hanauet azé hag amen ér 
vro , ha drest peb tra tonnieu breton. 
Neoah bout e zou euó tonnieu tennet 
ag er gallêc ; maes er ré-zé , bet-ind bet 
é Lourdes, ha deit-ind én dro guet ur 
frond quen huêc, ma hrant plijadur é 
peb bro. 

Joéntamb enta hun boéhieu ha can- 
namb inour d'er Sant bras e zou bet 
choéjet eit goarn ha dihuenn Mab Doué , 
er Huérhiès glorius Vari, hag hun Mam 
santél en Iliz. 

MIS SANT JOJEB. 



QUETAN DË. 



GANNEDIGKEAH SANT JOJEB. 

D'en dé qitetan a vis Merh , ul lod-caër a 
grechénion e huél guefboneur un dévolion 
deit a neué é quemér gouriad muyoh-mui é 
caloneu en dud, hag é tiscoein hé gueltoud dré 
ol en doar. En dévotion-men e zou, é güirioné, 
un donsezon ag er Sperèd-Santél. Credo in 
Spiritum sanctum et vivificantem, e gSnnér 
peb sul én ilizieu, me grèd ér Sperèd-Santél , 
mamen a vulié. Avel mamen a vuhé-é en dès 
plijet guet-hou goarn d'emb dévoüon sant 
Jojeb eit canderhel hun inéaneu bermen ar 
hènt er baradouis. 

Güéharal , én éreden a Gana, en dud azéet 
doh en daul e laré souéhet : Perae e hoès-hui 
goarnet er guin mad bet en devéhan ? Hiniue 

ni ol , azéet guet plijadur dirac trón ur Sant 
quer bras én ilizieu, hum houlen e hramb 
souéhet perac hun nès hiniue er péh ne oé 
quet bet reit d'en dud aral aguênt, er boneur 
de danhoat caranté sant Jpjeb. Neoah que- 
ment-cé e zou guir. Én amzér gouh , sant 
Jojeb e zou bet marcé inouret é broïeu er 
sau-hiaul tro-ha-tro de Jérusalem, mees é 
mésq er pobleu strèuet doh er huh-hiaul ne 
gavér quet en dehé receuet mélation erbet én 
ilizieu. Dishanauet e oé , pé quêntoh , goarnet 
e oé èl un trézol aveit devéhattoh. En Eutru 
Doué en dès étré é zeuorn peb sort donaa- 
zoneu , peb sort remèdeu , hag ean ou dégass 
ar en doar a pe za ou zermén. 

Hiniue ur hlinhuèd bras a zirélijion e zou 
deit ar en inéaneu ; hiniue eué, aveit rein 
confortanc d'en dud a volante vad , er Vameft 
éternél a vuhé e ziscoa d'emb guelloud sant 
Jojeb, tad maguêr hun Salvér. Groaml) én 
arben a guement-cé un act a drugairé gredus ; 
hag, a greis un tihouéldèd, sellamb doh er 
sclaeraden neué-men deit ag er baradouis. 

Bout e zou tri hand hantér-hand vlai, é 
ma bet scriuet, a berh Doué hanval e vehé, 
er guével ag er péh hum bass hiniue en dé. 
Ur menah santél a urh sant Dominiq, Isidor 
a Isolanis , en dès laret én amzér-hont : 

c Er Sperèd-Santél ne arsauou quet a gonz 
doh caloneu en dud betag que ne vou groeit 
a neué mélationeu bras do sant Jojeb, betag 
que ne vou sauet couvandeu , ilizieu bng auté- 
rieu én é inour. Hun Salvér en dès goarnet 
sant Jojeb eit bout patrom ha dihnennour 
hun Mam santél en Iliz. Raccé , tin dó de 
zonnet, quênt er jujemant jénéral, hanauet e 
vou dré ol er pobleu agen doar en donaezoneu 
bras en dès bet sant Jojeb guet en Eutru 
Doué, douüL'zoneu chomet cuhct durant ur 
stèd hir a vlaïen. » 

Hag en tad Jacquinot, a urh er Jnistret, e 
scriué ér blai 1645 : t Ardro en achimant ag 
er bed, güélet e vou pouvoér sanl Jojeb doh 
hum ziscoein dré ol' en doar én ur faacon 
souéhus. Er Pabet, a berh en Eutru Doué , e 
laquou é houil de vout inouret bras dré en 
Iliz abéh. a Dom Guéranger, abbad ;i Solesm , 
e sel er honzeu-men avel ur profaeti caër. A 
dra-sur, er péh e zou bet scriuet én arnzér- 
hont e za de vou güir hiniue en dé. Hum 
gonsolamb enta, ni serviterion sant Jojeb é 
huélet hun nès hum laqueit ar en hènt 
merchet dré en Eutru Doué ean-memb , hag , 
épad er mis caêr-men, dalhamb gredus de 
inourein hun sant Patrom. 

Sant Jojeb e zas ar en doar ér guér a Naza- 

reth. E dud n'ou doé quet calz a vadeu , mees 
dischen e hrènt ag ul ligné vras hag ihuél , 
a p'en dé güir é mésq é daden couh é huélér 
puarzêc Patriarch , puarzêc Profeet ha puarzèc 
Roué. Ardro termén gannedigueah sant Jojeb, 
revé livr bras buhéieu er Sant, un dén 
pinhuiq bras, hannuet August, en hum gavas 
sauet ampeleur ér guér a Rora. Ne vern piue 
e verché er muyan dirac en Eutru Doué, pé 
en Ampeleur August, pé er hroaidurig Jojeb , 
scriuet-é en hum hras nezé un dra burhudus 
én Nean. Un dé, én effèd, en hiaul e sauas 
gronnet guet ur splandér mollet avel penneu 
gunéh ligüernus, ha delhluéoh , bout e oé ur 
glometen gaër displéguet tro-ha-lro aveit hi 
goarantein èl un trézol. — Er merch brau-cé 
én Nean e ziscoé penaus ar en doar é telié 
hum hobér un dra benac drès-oruinaor. Arriue 
e ré treu ag er sort-cé én amzér-hont , a p'en 
dé güir er Juiffet, aveit guellet credein é divi- 
nité hun Salvér, e houlennas guet hou ur merch 
én Nean. Magister volumus a te signum 
videre. Er bayannet enla é huélet quement-, 
men, e gredas aben penaus en Nean hum 
vêlé èl d'hai de inourein en ampeleur August. 
En dud queah ! ne houyent quet é oé gannet 
ur hroaidur é Nazareth, ur hroaidur'hag e 
zeliou un dé gronnein en Hiaul a justic, ha 

goarantein èl-cê en hani e vou devéhattoh er 
bara divin, magadur en jnéaneu. Aveit omb- 
ni, crechénion, penaus nepas credein en hum 
ziscoas er glcmeten gaër-cé avel meren hun 
sant Patrom, hag avel salud amiabl er baradouis 
d'en doar én arben a gannedigueah sant Jojeb. 

Istroh eid er merch-cé laqueit a zianvEez eid 
inourein en dé bras-men, déliein e hré bout 
unan aral a ziabarb ha neoéhanauetmeitguet 
en M\et. Quement-men n'en dé quet un articl a 
fé; mffis un nivér a dud abil, Gerson, Ca- 
nisius, Salmeron ha réral en dès-ean laret, 
ba cbetu perac en el laran hag er scriuan, 

Sant Jojeb, émé en dud-cé, n'en doé quet 
mui er péhèd orijinel a pe oé gannct. Oh 1 péh 
ur boneur I Splandér en hiaul n'en dé nitra 
élal er splandér aral e hoarnissé en inean-cé, 
ha neoah en donEezon bras-men e jaujé erhat 
doh en hani e oé choéjet eit bout tad maguér 
hun Salvér. — Dishanval enta doli er vugalé 
aral , hanval doh sant Yehan er Badéour, sant 
Jojeb e zou bet deit ér bed guet un inean glan 
ha santél. Eué, a lein er baradouis, Mab 
éternél en Eutru Doué, goudé en devout pré- 
paret en inean-eé a bêl-amzér, e sellé doh 
t'hi guet plijadur én dé a hiniue. En JE\el, 
souéhet ind-memb, e zas ag er baradouis de 
zerhel mad dehi, d'hi goarantein, ha de gan- 

nein ou güerzenneu a leuiné tro-ha-tro d'er 
havèl. 

Él d'hai , inouramb gannedigueah sant Jojeb 
d'en dé quetan a vis Merh , én ur gannein hun 
güerzenneu ni eué. 

Ha hui, tadeu ha mameu, dirac cavèl er 
hroaidiirig Jojeb , chonjet ér vugalé e hoes de 
zessau. Deit-ind ér bed-men guet er péhèd 
orijinél , mies receuet ou dés er vadéènt , hag a 
hondé, bout e zou én ou haloneu un haden a 
ol er péh e faut aveit hum salvein ér slad a 
vuhé ou dou revé Doué. Goarnet ha dihuennet 
er gaioneu-cé, èl ma hoarnehèh ur jardrin é 
péhani é vehè bet badet boquetteu er baradouis. 
Pédet sant Jojeb d'hou socour, rac ol en ba- 
denneu-cë e hellehé bout mouguet, ha nezé 
péh ur maleur aveit hou pugalé, hag aveit oh 
hui-memb ! 

Goulennamb ol, dré hur sant Patrom, nerh 
ha furnsez aveit biuein ar en doar revé en 
dontezoneu hun nès receuet ar er fone a 
vadéènt. 

Exampl. 

Ur missionnér e scriué ar zoar en Afriq, 
hag e laré én é lihér : Ér vro-men er vugalé 
e zou taulet d'er fallanté ag en oaid tinéran. 

En darn-muyan a nehai , ag er stad a groaidur, 
n'ou dès mui nitra de zisquein a zivout 
quement-cé. 

Aveit gounit ou inéaneu de Zoué, laqual 
e hren ol me spi d'ou horrijein ; mies 
ne oé quet tu. Nag aviseu, na disquemanleu 
mad , na rebreicheu , nitra ne hré. Er 
hlinhuèd lous a béhani é conzan, e zismanté 
atau ol en inéaneu gueah-cé. Disconfortet , 
hum daulet e mès ar bennen men deuhlin doh 
en autér, ha me fèden e zou bet gredus. 
Quentéh, ar el léh , ur chonj e za d'ein, chonj 
deït marcé ag en tabernac). Majs red-é d'ein 
quetan dastum er vugalé. P'en d'int tolpet, me 
lar dehai : Mem bugalé, aveit goarn hou 
c'ineaneu doh er fallanté, me houlen un dra 
guet n'oh. Bamnoz groeit un inclasq perhuéh 
ar er péh hou pou groeit épad en dé, hag 
arlerh laret péden sant Jojeb. 01 ind e hratta 
er gobér, hag a houdé en dé-cé , mem bugalé 
e zou bet güelleit. Ar nau ar n'uiguènt, puemb 
ar n'uiguènt e zou chomet fidél ; er péh e 
sellan èl ur miracl. 

Gloér hag inour de sant Jojeb ! 

EIÊVÉD DÉ. 



HANHEJE SANT JOJEB. 

N'en dès nitra doucoh est hanhue en hani e 
zou cüret. Pe gleuér en hanhue-cé, er galon 
hum zigueor guet leuiné hag er chonjeu 
amiaplan hum zastum dirac er sperèd. Hanhue 
sant Jojeb, d'er ré er har, e hra tanhoat er 
memb joé. Mélodius d'en discoharn, ean e 
zégass chonj ag er honzeu-men ag er Scritur 
Santél : Non est inventus similis üli in gloria 
sanctorum. (Eccl. 44.) Ne vehé quetbet cavet 
hanni hanval doh t'hou é rnésq er sasnt ag 
er baradouis. jnourabl, confortus ha santél, 
ean e zou , arlerh en neu hanhue a Jésus hag 
a Vari, en hanhue e zeli plijein muyan d'er 
grechénion vad. 

Ean e zou inourabl, rac douguet-é bet dré 
un dén choéjet aveit bout ur sant quen ihuél 
dirag en Eutru Doué. 

Én amzér gouh, ur Patriarch e oé cousquet, 
é bèn ar ur mein, a pe huélas, é creis en noz, 
dirac t'hou, ur squél vras hag ihuél. Hé zreid 

e oé ar en doar hag hé fèn e oé harpet ar trézeu 
er baradouis. Er squél-men, revé en Doctoret 
ag en Iliz, e oé portelèd ligné hun Salvér a 
houdé er roué santél David betag er Huérhiès 
glorius Vari. Ar er basen ihuélan , ni e huél 
enta sant Jojeb, hun patrom carantéus. É ma 
azé én é léh, tostig tra d'en nean, saludet dré 
er baradouis ha saludet dré en doar. Hono- 
ravit eum Spiritus Sanctus patris vocabulo, 
e lar en dén dévot Gerson, er Sperèd-Santél en 
dès-ean inouret ag en hanhue adad.n Hag hun 
Salvér, e lar sant Bernardin, a pe oé croaidur, 
en dès discoeit dehou ur garanté hemb mezul 
én ur sellet doh t'hou joéius, én ur voquein 
dehou, én ur rein dehou ol er mercheu güellan 
a garanté. » Ni eué, crechénion, inouramb 
sant Jojeb. Mar d'omb bredér Jésus dré er 
vadéènt ha dré er gommunion, groamb er péh 
e hras Jésus ar en doar, laramb en hanhue 
a Jojeb dalhmad guet er brassan respet ha 
caranté. 

Ean e zou un hanhue confortm. Èl-cé-é é 
ma bet hanauet a berh Doué, pêl-amzér é raug 
gannedigueah er Sant. Ni e Jén én effèd ér 
Scritur penaus tadeu-couh hun Salvér en hum 
gavas un dé ér brassan diann&z. N'ou doé 
quet mui bara de zaibrein, ha quèntoh eit 
merhuel guet en nan , ind e güittas bro hag e 

yas d'en Égypt de houlen bihuanc. P'arriuanl 
inou, conz e hrant doh roué er vro, hag er 
roué e rescond dehai : Quêrhet de gavet Jojeb. 
A berh er roué enta, bout e oé un dén han- 
huet Jojeb carguet de hoarn bara d'er bobl, 
carguet de rannein bihuanc d'en dud aveit 
torrein ou hoant. Raccé, én amzér-hont, en 
hanhue a Jojeb e oé ar guéneu peb-unan avel 
un hanhue a gonfortanc hag a gonsolation I — 
Seihtèc cand vlai goudé , sant Jojeb e oé ar en 
doar é boarn, a berli en Eutru Doué, er Bara, 
magadur en inéaneu ; ha bermen, p'arriue er 
grechénion é trebill de houlenn bihuanc guet 
Roué er baradouis , é vé rescondet dehai : 
Quörhet de gavet Jojeb I Chetu perac c tamb 
amen, bamnoz épad er mis, de laret ha de 
gannein en hanhue confortus-men. 

Ean e zou un hanhue santél. Er gonz Jojeb 
e ven laret : Cresquanc; hag é güirioné er 
sant ean-memb en dès cresquet ér sanleleah 
hèd-ha -hèd d'é vuhé ; ha cresquet en dès eué 
a receu mélationeu a houdé é varhue betag 
hiniue en dé. Queméramb en hanhue a Jojeb 
avel un alhué aveit digueor drest hur pèti 
Irézolieu er baradouis, rac ni eué, dobér hun 
nes a gresquanc : cresquanc én dévotion , 
cresquanc ér santeleah. N'ancoéhamb quet en 
dès laret er Sperèd-Santél de bep-unan a 

han-amb : En hani e zou santél, e zeli bout 
santéloh. Hemb arsau enta, mab-dén aveit 
derhei ar hènt en nean , e zou deli dehou 
monnet é raug, jamais ardran. En dud couh, 
eu dud deit ar en oaid, e zeli assai bout 
santélob pé santél, aveit chom én abri pêl doh 
en ihuern éternél. Raccé, tud couh, tud deit 
ar en oaid, caret sant Jojeb ; ean e zou er 
hresquanc, ha guet hou hui e gresquou én 
dévotion hag ér santeleah. « Mab-dén , e lar 
sant Francces a Sales , ne sau quet jamais é 
voéh trema sant Jojeb, hemb ne gouéh aben 
ar nehou avel ur glau a hrseceu. b 
Péh ur guelloud 1 

Un iamjg arlerh ma oé bet, dré un articl 
a fé, er Huérhiès Vari disclériet conceuet hemb 
péhèd, hunTad santél er Pab Pi IX e oé ar é 
zeublin é houlen guet en Eutru Douéergrseg 
de houni caloneu er fal grechénion. Anquinet 
bras e oé Viquél hun Salvér é huélet quement 
a dud é trisprisein er relijion, é sèntein doh 
en diaul hag é pèllat doh güirionéieu en Aviél. 
Ean e chomé é unan , ér chapélig e zou én é 
dy, hag é béden e yé clemmus devad en nean. 
Quentéh, revé m'el larér, é sehlantas dehou 
cleuet ur voéh deit ag en Nean é laret : 
t Ite ad Joseph, quêrhet de gavet Jojeb, ha 
groeit er péh e zisquou d'ob. Groeit strèuein 

é hanhue dré er bed ; ur hresquanc a zêvotion 
en hum hrei, ha graaceuneué e zischennou ar 
en doar. ï Pi IX consolel hum gavé , en déieu 
arlerh, dirac tri hand a zuchentil Escobet deit 
ahont aveid inourein er seih ar n'uiguèntmartir 
ag er Japon; ean e bredéguas ar sant Jojeb, e 
gouvias peb-unan ag en duchentil de laquat 
étré deuorn er bobt en alhué-cé a drézolieu 
en nean, hag e zisclérias penaus en Eutru 
Doué e venné salvein en Iliz dré vertil en 
hanhue -cé. 

A houdé en amzér-hont, inouret-é sant 
Jojeb ér puar horn ag en doar é mésq en dud 
distér, èl é mésq en dud vras, hag hiniue ul 
lod caër a dud e lar, èl santès Thérès, n'ou 
dès chet ean pédet biscoah hemb bout bet 
cheleuet. Queméramb enta calon , crechénion. 
Revou en hanhue santél a Jojeb lies ar hun 
guéneu; laramb-ean guet confianc, ha ni eué 
ni e gavou guet-hou grac ha secour. 

Exampl. 

01 en dud ag ur barroes a escobty Lyon en 
dès hoah chonj hiniue ag en dén couh, hannuet 
Claude P. , e varhuas ér blai 1859. Bamdé ean 
e zé d'en iliz de laret chapeletteu , ha chom e 
hré pél bras dirac er Sacremant. Mees er péh 

ne houyé quet en dud aral e oé m'en doé a 
bêl-amzêr hum hloëstret de sant Jojeb, ha ma 
houlenné bamdé guet hou er grseg d'en devout 
ur marhue mad. Ean e hré hoah muyoh. Peb 
plai , ean e gommunié d'en 19 a vis merh ér 
memb intanlion. Épad open hantér-hand 
vlai , ean e zalhas d'hobér èl-cé. Deit d'en 
oaid a huéh vlai ha puar-uiguünt , chom e 
hras clan d'er 15 a via merh, hag ur bélég e 
zas d'en devérein. Neoah tri dé goudé, seblan- 
tein e hré bout güel , hag ean e bredégué reih 
de ol en dud : s Aben arhoah, dé gouil sant 
Jojeb , e laré-ean, me garehé ma vehé laret 
un ovéren aveid on »• En dé-cé enta, de seih 
heer de vilin , en bélég e yé doh en autér, ha, 
tra souéhus! ér momand ma saiiè corv Doué, 
servitour sant Jojeb, ar é hulé , e daulé doucig 
é zeulegad trema en nean, e laqué é zivréh é 
croéz ar é galon , hag e ranté é inean de Zoué 
én ul laret splan : Jésus, Mart, Jojeb. 
Merhuel e hras èl m'en doé biuet; hag é 
gonz devéhan ar en doar e oé bet en hanhue 
douc a Jojeb. 

Mélation ha trugairé de sant Jojeb ar en 
doar hag én Nean. 

DÉVOTION SANT JOJKB. 

Hun Tad santél er Pab Pi IX en des laret 
un dé : t N'en dé quet a ziar-scan en dès en 
Eutru Doué laqueit é caloneu er grechénion 
mui a hrèd aveitpédein. Pédein e hrér bermen 
paudha güel. Mari haJojeb, de laret-é, er ré 
e hoarné en Iliz a pe oé én hé havèl, e 
reguemér é caloneu en dud el léh a inour e 
zou dehai. Hoahurhuéh, er bed e vou salvet. b 

Er honzeu-men laret é Rora ér blai 1862, e 
zou bet scriuet a houdé, ha strèuet ér puar hora 
ag er grechéneah. Ar nehai é ma bet diazéet 
grons en dévotion vras e zou é mésq er bobl 
hiniue en dé. Aguènt neoah , en dud santélan 
e garé sant Jojeb, e bredégué é zévotion d'en 
dud , hag e zastumé er bobl , par ma hellènt , 
tro-ha-tro dehou. Él-cé sant Francces a Sales, 
a pe laqué ar hènt er santeleah el léannéset a 
urh santes Jeanne Francoise a Chantal, e 
ziscoé dehai sant Jojeb èl ur scuir ag en ol 
vertuyeu. Sant Pièrr a Alcantara ha santès 

Thérès ne hrènt nitra a zivout couvandeu hemb 
monnet quetan de bédein sant Jojeb. Sant 
Tgnac a Loyola, lad er Juistret, én ur rein d'é 
vugalé er lishanhue a gansortet Jésus , en 
dehé credet nepas gobér nitra a vad a pe n'en 
dehé predéguet dehai ur garanté vras aveit 
tad maguér hun Salvér. 

Mies én amzér-hont, en dud vras ha santé! 
ne hellent gobér quin meit hédein. Nitra ne 
bariasé splan é mésq er bobl. Déliein e hré 
bout un heer merchet guet en Eutru Doué, hag 
en hser-cé e sönas durant buhé hun Tad 
sanlél er Pab Pi IX. Nezé aben, èl én untaul, 
aévotion sant Jojeb e barissas a zianvajz é peb 
!êh ag er grechéneah, ar er maszeu èl ér 
hérieu. Nitra souéhussoh ne zou bet biscoah. 
Ne oé quin conz a bep tu meit a vadeteah sant 
Jojeb, ag er burhudeu e hré, a ol er secourieu 



ie ré d'en dud. Commancet e oé aben-caêr én 
ilizieu, én tyegueaheu, er mélodi amiabl-men 
a bédenneu hag a huerzenneu e ya ar gresquat 
atau hag e gresquou muyoh-mui, revé m'el 
larér , betag fin er bed. Béemb ni eué lodêc ér 
mélodi-cé. Caramb ha pédamb sant Jojeb , 
nepas hemb quin a vêg , maes a galon. Nivér a 
dud e lar : Me gar sant Jojeb I ba ne brézant 
Iquet hum ziasssein é fa??on erbet a balamorl 
Jdehou. D'er ré-zé, me rescond : N'en dé quet 



2 

er ré e lar : men Doué, Men üoué, e yei de 
raiiteleah en nean, mses er ré e ven gobér" 
volantéen EutruDoué. Ursort, n'en dé queten 
dud e lar : M'hou car, ó Jojeb; m'hou car 
prièd Mari, n'en dé quet er ré-zé en dès ur 
güir dévolion ; maïs er ré e houy hum zisessein 
dré garanté hag héliein en hènt pèn-d'er-bën. 
É güiriooé, nag en dud gnant ha dihoust, pas 
muyoh eid er vanden tud dissolit ha didail e 
e zou bermen ar en doar, n'en dès er honeur de 
viuein ar bord er riolen-men a hra;ceu , 
hannuet dévolion sant Jojeb. 

Neoah hun Tad santél er Pab e lar : Dré en 
dévotion-cé, er bed e vou salvet. Guirieu 
consolus, mar dès! Bermen ne vern piue e 
heil güélet péguement a blijadur e hrér d'en 
Eutru Doué ha de Galon sacret Jésus én ur 
inourein sant Jojeb, én ur rein Ui dehou de 
zihuen en Iliz, ha de ziscoein er guelloud 
brassoh-bras en dès bet guéharal. A dra-sur, 
er grechénion en dès dobér de gavet un 
dihuennour bras hiniue en dé. 

Ur batimant, é creis er mor, a p'en dé caër 
en amzér, p'en dé pél doh er rehér, n'en dès 
chet dobér ag en dén disquettan aveit derhei 
é varen-slur ; ël-cé eué Mg sant Pièrr, a pe 
ne vé quet treboullereah , n'en dès chet dobér 
ag un dorn guelloudus bras aveit bout di- 

huennet. Ma?s a pe sau tampest, pe hum gav 
er batimant é creis ur mor vélimus hag é 
mésq er rehér, nezé e vér mil güéh eurus de 
gavet un dén a vechér aveit derhei er varen. 
Ur sort, hiniue a pe huélamb en Iliz, burlellet 
é peb mod, é ridêc é creis danjérieu quer 
bras ma chonj er fal diid ne heli quet bout 
mui a salvedigueah aveit hi, dobér e zou ag 
un dihuennour a vechér , dobér e zon a sant 
Jojeb. Güéharal en lliz e oé abéh-caër én ly 
bihan a Nazareth. Jojeb hi dihucnné a berh 
Doué ; bet en doé guet hou ol en nerh, ol er 
grseceu e faut aveit quement-cé. Eué hiscoah, 
durant huhé sant Jojeb, ne arriuas drong 
erbet guet Jésus ha Mari. Un dé neoah, en 
Iliz e zas ér maïz ag en ty a Nazareth ; nezé 
Jésus, MabDoué, o daulasquement a splandér 
ar en doar ma banauas sant Jojeb é oé achiuet 
é lahour ér bed-men , hag ean e yas d'er bed 
aral liemb col er guelloud hemh par en doé 
bet é partaj aveit dihuen ha goarn , a |)'en dé 
güir doneezoneu en Eutru Doué, ur huéh reit, 
e zou reit aveit mad. Ar en doar, en lliz e 
yas guet hé hènt, madeleahus é quevér ol en 
dud hag inouret él ur rouannès. Épad ol en 
amzér-cé, sant Jojeb e chomas cunet é lein 
er baradouis. Mses bermen ol en Ireu e zou 
chanjet. En diaul, dré er fal grechénion , e 

zou deit de ben a lemel guet bur Mam santél 
en Iliz hé hourönnen a rouannès. Groeit ou 
dès a nehi ur vatéh ; ranjennet ou dès hé 
divréh ha gratteit ou dès hi discar quênt pêl. 
Dirac el labour balbar-cé , er grechénion 
dihoust e chom èl tud cousquet ; er ré gredus 
e zou spontel, bag hum glèm doh Jésus ha 
Mari én u) laret : Pegours enta, ó Jésus, é 
téhet-bui d'hun tennein a visér ? 

Mses péh ur joél Jojeb, er goamour bras, 
en dihuennour a veehér , en dès hum laqueit 
én é sau é lein en nean. Ar en doar en dud 
fal e Jaré : Laquat e hréhemb en Iliz é söl ur 
bé, ha nezé goleit e vou a zoar I Jojeb, èl 
güéharal étal er bavèl a Nazareth , e zou deit. 
Er burhudeu e hra, en discoa splan. Ean 
e zihuennou bugalé en Eutru Doué ha bredér 
Jésus , avel m'en dès dihuennet güéharal 
Jésus ean-memb. M«s red-é d'emb quetan 
hum dolpein idan é vanièl dré ur güir dé- 
votion. Groamb bamdé, ha drest peb tra épad 
er mis-meD , un dra benac bag e blijou 
dehou ; ne chomamb quet cousquet pé sclasset 
a galon , hum ziicssamb dré garanté a balamort 
dehou , hag ean , guet é galon quer mad , en 
devou, a dra sur, chonj a han-amb. 

Exampl. 

D'er buembzêc a vis merh 1863, ér guér a 
Baris, ur bélèg e hum gavas én un ty dirac 
ur soudard couh hemb relijion, astennet ar é 
hulé. 

— Petra zou amen, e laras er bélèg, ha 
elan e vehèh-hui ? 

— Ya, clan-bras, eutru Person. 

Er bélèg e sellé tro-ha -tro. — Msbs , emé- 
ean, ne huélan croéz erbet guet n'oh ( na 
memb dré en tyegueah ; hui e zou neoah 
crechén ? 

— Ya, me zou crechén, e rescond er sou- 
dard , maïs biscoah ne mès hum sourciet ag er 
hroézieu a béré é conzel : quement-cé e sel 
er voés. 

— Hama, de hortoz betag que ne rei d'oh 
hou moés ur gruceii , me ya de rein d'oh 
limajen sant Jojeb eit hou cüellat. 

— Er voés, e lar en dén clan, en dès m'en 
gloestret de ol er sasnt ag er haradouis, ha 
n'hum gavati quet güel. 

— Ne vern quet, e lar er bélèg, marcé n'hi 
dès chet bet chonj a sant Jojeb, pé marcé hni- 
memb ne oèh quet ér stad a hrasc, hag, hemb 
bout ér stad a brac, ne gavér quement a 
secour guet er sa3nt. 

— Ah ! bout e zou tri-uiguènt vlai a houdé 
n'en d'on quet bet é covessat. 

Er soudard, én ul laret quemeut-cé, e gue- 
méré el limajen, e sellé doh t'hi, hag e santé 
joé én é galon. Un herradig arlerh, ean e laras : 
Ya, bout e zou tri-uiguènt vlai a houdé n'en 
d'on quet bet é covessat , mses raar guel sant 
Jojeb m'en güellat arlerh em bout covesseit, 
hama, covesset-mé. Hanval guet n'ein atau é 
ma mal d'ein torrein me fal deicheu. Er sou- 
dard couh, limajen sant Jojeb én é zorn, e 
govessas , e receuas en absolven hag er gom- 
munion , hag ean e viuas hoah pêl arazér 
goudé én ul laret hemb arsau tmgairé de 
sant Jojeb. 

Béemb dévot de sant Jojeb ni eué, ha ni e 
gavou guet hou gneceu a bep sort. 



PUARVÈD DË. 



buhé sant jojeb. 

]ojeb, d'en oaidazeuvlai ha deu-uiguènt, 
e oé michérour ér guér a Nazareth, hag e 
viué guet é boén pêl doh saffar er bed. Él léh- 
cé a costé, boéh en Eutru Doué e hras hum 

gleuet dehou ; choéjet e oé eit bout prièd er 
Huérhiès Vari deustou d'é heuranté. Hag , e 
güirioné, jaujabl e oé d'en hani e zelié donnet 
én hun mésq hemb léh erbet aveit dischuéh 
é bén , choéj aveit tad maguér un dén peur 
èl d'hou. 

Neoah Jojeb en doé groeit er rö a huérhtèd. 
Sant Augustin e gred quement-cé hag e lar : 
Habet Joseph cüm Maria communem virgi- 
nitatem. Sant Jojeb en doé groeit er ró a 
huérhtèd èl Mari, é brièd. En Iliz e gred eué 
quemfint-men , emê sant Pièrr ÏJamian ; hag 
en dén abil Gerson, a pe gom a éreden Mari 
ha Jojeb, c scriue er guirieu souéhus-men : 
Nupsit virginüas , er guérhtèd e ziméas d'er 
guérhtèd. Hag a zevri, hun Salvér Jésus a pe 
ne vennas quet rein é vam santél raeit d'un 
apostol güérhiès, ne zelié choéj dehi meit ur 
prièd güérhiès ean-memb. 

Ma?s arriue e oé en termén merchet dré er 
Profffitieu. Mab Doué e yé de guemér ur horv 
aveit donnet de chom ar en doar, hag er 
Huérhiès santél , er vam choéjet a bèl-arazér , 
en doé laret ya d'en Arheel Gabriel. Deit e oé 
Mab Doué én é dabernacl quetan. Un herrad 
goudé, sant Jojeb, gparnour ha dihuennour 
purtèd er Huérhiès Vari, e santas ó galon fidél 
trézet guet er spont hag en anquin. Ne houyé 

quet é oé Mari er verh choèjet eit rein d'emb 
er Messi, ne hanaué quet hoah en inour en 
doé ean-memb de vout bet difforhet guet en 
Eutru Doué eit maguein Salvér er bed ! - 
Disconfortet enta dré er péh e huélé, ne laras 
guir d'é brièd sanlél, ha Mari, mam de Zoué, 
ne laras guir eué de sant Jojeb. A gaus de 
betra quement-cé ! Rac a zivout ol en Ireu e 
zou a berh en Eutru Doué herup quin , er 
saant ne hrant nitra a nehai ou unan. En Eutru 
Doué en doé vennet cuhein er mystér, dehou 
é oé déliet en dizolein a pe vehé bet sónnet 
en ha?r. 

Neoah sant Jojeb e oé én ur boén vras, bag 
un noz , ean t' vennas , en dar én é zeulegad , 
qüittat er Huérhiö? Vat i , é brièd. Ë bé de 
seuel ha de vonnet ér ma3z, a pe huélas 
quentéh un M\ én é sim étal d'hou : « Jojeb, 
mab David, e lar dehou en M\, ne zoujet quet 
diguemér Mari èl ou prièd, rac er fréh hi dès 
conceuet e za ag cr Speièd-Santél. Hj e laquou 
ér bed ur hroaidur, ha hui e rei dehou en 
hanhue a Jésus , rac ean e salvou er bobl a 
sclavaj er péhèd. » Ur joé hemb som e hounias 
calon er Sant, ha dirac é sperèd hum zis- 
pléguas er mystér a hra?c. Mari enta, e chonjé- 
ean, e zou er verh annoncet dré ol er profelieu, 
hi-memb-é er iluérhiès e'zeli conceuein ha 

laquat ér bed er Salvér bras , lishanhuet en 
Eutru Doué guet n'emb ; ha me zou-mé amen 
aveid er maguein hag aveid en dihuen ! — 
Péh ul leuiné , péh ur boneur goudé er boén ! 

Neoah er Huérhiès ha sant Jojeb e zivisé 
étré z'hai , ar vadeleah en Eulru Doué , hag e 
laré en eil d'éguilé er profxtieu ag en amzér 
gouh. É hé ol er profaetieu-cé de vout accom- 
plisset. Maas bout e oé unan hag e ziftbrhé 
splan é oé deliet d'er Messi donnet ar en doar 
ér guér a Vethléem , ha nepas é Nazareth ; ha 
Bethléem e oé tregond leau Joh Nazareth ! 
Penaus é telié quement-cé hum hobér? Ind er 
gorté guet eonfianp . 

A pe oé tost arriue termén er Huérhiès , en 
Ampeleur August , dré ur pennad souéhus, e 
vennas gouyel péguement en doé a sujité. Ean 
e hourheménas enla d'en ol monnet peb-unan 
de laquat é hanhue ér guér é péhani é oé 
gannet er pèn ag é fameil. Sant Jojeb hag er 
Huérhiès, dré ma oènt a ligné David, e zas 
de Vethléem. 

Un hènt quen hir, é mis en Avènt, e zelié 
bout calet bras d'ur voés ér stad ma oé er 
Huérhiès; maes volanté Doué e oé splan, ha 
Jojeb e yas guet-hi én ur adorein hun Salvér 
èl ma hrér dré en hènt a pe vér é héliein er 
Sacremant. 

Arrïuet ma oent é Bethléem , Jojeb e yas a 
dy de dy dc houlen lojeris. Mam er Messi hag 
er Messi can-memb e oé idan é hoarnation, 
ha guet ol é galon, ean e glasqué un abriaveit 
hai. Hanni , alias ! ne venné ou lojein ; carguet 
e oé en hostalerieu a dud, hag open, Jojeb e 
zougué gusquemant ur mechérour peur ! — 
Hiniue èl güéharal er beuranté e zou dispriset. 
Carein e hrér drest peb tra er madeu hag en 
eur, hag er garanté-cé disordr e laq paud a 
dud de lezel hun Salvér ér mtez èl ma hras en 
dud a Vethléem. — P'en dehé het sant Jojeb 
seblanteu un dén pinhuiq, ean e vehé bet 
digueméret mad. Un sort pe hellehé en dévo- 
tioneu bout ur vamen a eur hag a argant, 
hilleih a grechénion ou hemérehé hemb arvar. 
Megs, e larant-ind , en dévotioneu ne hinhuiqua 
h;uini. Raccé n'ou lièï jamais lionrde larel na 
rozér na chapelet, na péden vad erbet. Er 
Huérhiès ha sant Jojeb e zou ér mcez ag ou 
halon. Ni e gar en Eutiu Doué, e larant-ind, 
mses n'hun nes chet amzér d'inourein er 
saent. En dud a Vethléem e garé eué marcé 
en Eutru Doué, mses, rac m'ou doé dispriset 
Jojeb ha Mari , ind e lausquas érmajzJésus 
ean-memb, hag, hemb ergouyet, refuset on 
doé en inour hag er grac. brassan e hejlènt 
receu. 

Caramb er Huérhiès ha sant Jojeb, inou- 
ramb-ind bamdé ; guet-hai ni e gavou er vamen 
ag en ol niadeu revé en inean, ha memb revé 
er horv, èl m'en discoa en exampl e yan de 
laret d'oh. 

Exampl. 

Ur verh youanq a zeu vlai ar n'uiguènt , én 
achimant ag ur mission, e sanlas ur grèd 
santél de vout léannès. Ér memb termen, hé 
zad hag hé mam e zas de verhuel én ur lezel 
delé, ha red e oé dehi paiein en deJé-cé quênt 
monnet d'er houvand. Aveit gounït un dra 
benac, hi hum höpras. Deu vlai goudé, é 
chomé hoah dehi dèc livr ha puar-uiguènt de 
hounit, ba neoah en hirreah d'hum rein de 
Zoué hum hourienné muyoh-mui én hé 
halon. Ur gansortès hag e hanaué er ró hi doé 
groeit, e laras dehi un dé : Quêrhet de Baris, 
inou quênt ur blai a va-men, hui hou pou 
gouniet en argant-cé. En déieu arlerh , er verh 
youanq e laré quenavou d'hé bro hag e yé de 
Batis. Airiue e hras inou ardro gouil sant 
Jojeb, hag én arben ag er gouil, hi e ya de 
govessat de iiiz en Intron-Varia-er-Victoér. Hé 
hovessour, goudé en devout hi atercet mad, e 
ra dehi, èl a berh Doué, en avis d'hobér un 
nauvèd én inour de sant Jojeb. Er verh youanq 

e gomman? aben hé nauvèd. Puar dé goudé, 
monnet e hra de chapél ur houvand ; pédein 
e lira inou gredus, hag a p'en da ér maez, hi e 
gav ar hé hènt un dén couh hag en doé hi 
hanauel güéharal. — Penaus é oh-hui deit d'er 
guér vras-men, e houlen-ean guel-hi ? — Hag 
hi e lar hé histoér, èl m'hi laremb touchant. 
En dén couh én ur gleuet quement-cé^e chom 
un herradig d'hobér chonjeu, ha quentéh ean 
e houlen : Mses péguement enta e hoés-hui 
hoah a zelé? — Dêc Hvr ha puar-uiguènt, e 
lar-hi. — Ne chom quet quin, emé en dén 
couh , hama deit , é han mé d'hou tiscoein de 
vsestrès léannéset er houvand-men, ha mé e 
baiou hou telé, — Puemb dé arlerh , de laret-é 
a pe achiué hé nauvèd én inour de sant Jojeb, 
er verh youanq e oé léannès ér houvand. 



PUEMVÈD DÊ. 



BUHË SANT JOJEB. 

Er guér a VetMóem. 

Sant Jojeb rebutet guet en dud a Vethléem, 
e oé bet deli dehou hum den ér msez a guér, 
én ur hreu, aveit tremén er noz. En dud-hont 

ne houyènt quel é laquènt Mab Doué ér ma:z 
ag ou zyér, ó hrènt de Roué er baradouis ur 
hreu aveit é lojeris quetan ar en doar, mees 
sant Jojeb er gouyé , raccé , péh ur glahar ! Ur 
bélég a pe hoarn er Sacremant en dehé poén 
é buélfl tucJ dissourci ha dinatitr é hobér 
disprisanp dehou, én hum zerhel fal én iliz 
dirac t'hou , hag é tiscoein é ma sctasset ou 
halon. Brassoh e vehé hoah er boén a pe vehé 
red d'ur bclüg cuhein en hosti santél én ur 
hreu. Eué péh ur gtahar aveit sant Jojeb ! 
Carguet a berh en Eutru Doué de hoarn ha de 
zihuen er Messi, ean ne hel rein dehou meit 
ur hreu aveit lojeris 1 Carguet a berh en Eutru 
Doué de vout é dad inSguér, ean hum gav 
oblijet d'el laquat é mésq lónnet brutal I O 
sant Jojeb, dré vélit er g!ahar-men, hou pet 
truhé doh-emb ha pédet aveid omb. Ni e zou ■ 
ni eué ag en dud-cé e daul hun Salvér ér 
maaz. Hun haloneu , hun tyér, hun tyegueaheu 
n'en dint quet mui un abri aveit Jésus, ha liès 
dré avaric , dré orgueil , ne houyamb quet hun 
maleur. Hun dalledigueah e zou bras , masa ni 
e ven hou pédein , ni e ven chanjein a vuhé ; 
pédet aveid omb. 

Bermen sant Jojeb, goudé ol er poénieu en 
des bet, e zou eurus ér baradouis. Goulennamb 
guet hou , ni péré e zouj biuein revé lézen en 

Eutru Doué, petra e chonj-ean a ol er péh 
en dès anduret. Rescond e hrei d'emb : me 
hroaidur, me joé vrassan e zou chonjal e més 
anduret quement-cé a balamort de Zoué, hag 
en Eutru Doué bermen e ra d'ein ur recom- 
panc hemb som. Queméramb enta calon, cre- 
chénion , douguamb er groéz aveit monnet 
d'en nean. 

Neoah, Marï ha Jojcb e zou êtal el lónnet 
brutal ; é mant é pédein. Tihoueldéd en noz 
e hol hag e hrön en doar. Quentéli ur splandér 
vras e zischen ag en nean hag e garg er mar- 
cliaussi. Ci't'i^nöz-é, hag er Hroaidur-Doué 
e za éti'é divréh er Huérhiès. Hi er hemér ar 
hé halon, en ador guet ol er garanté e ra dein 
hé santeleah hemb par, Jojeb e gleu é voéh, 
oh! péh ur boneur! Monnet e bra d'er güélet; 
ha nezé hum durel ar bennen é zeuhlin, er 
hemér étré é zeuorn, e hra d'é galon tanhoat 
ul leuinë hemb mezul. « Péh ur joé aveid oh, 
e lar sant Bernardin, hui e huél Jésus-Chrouist, 
hag open hui e gleu é voéh; open hoah hui 
en dalh étré hou tivréh, hui e voq dehou, ha 
hui e zou hou c'unan guet Mari é houyet er 
mystér. • — «O péh un inour, péh urbrastèd 
hemb par, e lar en dén devot Gerson, er 
Huérhiès, Mam de Zoué, e ra d'oh en hanhue 
a vsestr; Mab Doué e rei d'oh un dó en hanhue 

a dad hag e sèniou doh-oh. O Jésus, ó Mari, 
ó Jojeb, hui e hra ar en doar un drindèd 
hemb banval, ha doh-hui en Drindèd ag en 
nean e ziscoa peb sort madeleah. » 

Neoah, pêloh é creis er mrczadeu, pé quèntoh 
étré er manéieu, un JE\, deit ag en Nean, e 
barissé dirac ur vanden bugulion cliomet épad 
en noz de hoarn ou lonnet. Hou saludein e 
bras én ul laret er honzeu-men : Ne zoujet 
quet; deit-on de laret d'oh ur guével gaër hag 
e laquou joé aren doar. Gannct-é er Hruaidur- 
Doué, gorteit a huercu guet bireah. Hag aveit 
rein dehai ur inerch é oé güir é gonzeu , ean 
ou davaias de Vethléem én ul laret dehai : 
Cavet e hrehet, én ur hreu, ur hroaidurig 
gronnet a liennaj er beuranté. 11a quenléh é 
sinus én scr ag en amzér ur m^lodi hemp par 
a jElet hag e laré : Gloér de Zoué é lein en 
nean, ha peah ar en doar d'en dud a volanté 
vad. — Er vugulion e chomas bamel. A ne- 
bedigueu èlquint ind hum zilouias ag er 
spont ou doé bet a gommanc, en hum avisas 
étré z'hai , hag e yas befag Belhléem eit güélet 
er burhud en doé groeit en Eulru Doué inou. 
Pe oent arriuet, sant Jojeb e zas d'ou diguemér 
guet er vrassan plijadur. 

Tadeu ha mameo, mar fal d'oh gobér pli- 
jadur d'en Eutai Doué, d'er Huérhiès ha de 

sant Jojeb , casset hou pugalé lies dirac er 
Sacremant. Sèl-mui dilézet-é hun Salvér én 
iïizieu , èl güéhara) ér marchaussi a Vethléem, 
sèl-mui é rei é vennoh d'cn dud e yei d'en 
adorein. Er vugulion e zas d'er havet guet er 
gusquemanteu peur ou doé, ha neoah sant 
Jojeb e yas eurus de ziscoein dehai er hroai- 
durig Jésus ha d'ou secour de bédein. Ne iaret 
quet etifa jama?s : ni e zou rai beur aveit ma 
vou cheleuethun pédenneu, rac, splan erhoalh- 
é, hun Salvér e zon deit ér bed-men aveit 
galvein de guetan-pèn en dud peur, en dud 
distag a zon madeu en doar. Chetu perac , e 
lar sant Francces a Sales , en Eutru Doué en 
dès vennet ma vehé bet sant Jojeb dalbéh dijab 
a ol er madeu ag en doar aveit ma vehé bet 
hanvaloh doh hun Salvér; ha 'ni e hel laret 
open : aveit m'en dehé bel en dud peur muyoh 
a gonflanc a p'en dant de houlen guet t'hou 
secour. 

Anduramh enta guet patiantèd er poénieu 
ag er vuhé-men, ne staguamb quet hun halon 
doh er madeu ag en doar, queméramb volante 
en Eutru Doué èl m'é ma ; tré ma viuehemb 
èl-cé , sant Jojeb e gleuou hun pédenneu hag 
hun secourou d'arriue én nean. 

D'en nandéc a vis merh, ér guér a Baris, 
ur voés ag eo noblanc e zé a recen er gom- 
munion én inour de sant Jojeb , hag lii e 
chonjé é péh fascon gobér, én dé-cé , plija- 
dur d'hé sant patrom. Ur chonj mad e za 
dehi. Me rei iin al£zon hiniue é hanhue sant 
Jojeb, e lar-hi ! Hemb térénein , hi hum 
laq ar en hènt. Ma?s é mèn, de béb ty é ha? 
Ne houy quet. Neoah, hi e gav dor nn ty digueor 
dirac hé faseti , ha monnet e hra abaih. Dirac 
hé deulegad, hi e huél un lyegiieah lan a 
beuranté. Ar en daul , bont e zou ur lamprig 
dislér é achiue merhuel, ha tro-ha-tro, ur 
voés ha bugalé vihan guet faceu dislihuet. 
Maestrès en ty dirae en dianvaüzourès , e sau, 
ha servitourès sant Jojnb e lioulen gttet-hi 
mar hi dès poen ha mar hi dès dobér ag un 
draïg benac. N'hun nès mui na bara, na nitra 
de zaibrein, e rescond er voés penr, é omb 
ér visér a houdé güerco. Er güél a mem bu- 
galé é souffrein e drézé me halon, hag aveit 
devéhan confort me mes hum laqueit d'hobér 
guet-hai un nauvèd én inour de sant Jojeb. 
Hiniue-é en dé devéhan ag en nauvèd, ha 
chetu el lampr hun nès alumet aveit quement- 

cé durant niu dé. É ma en tan é verhuel abarh, 
ha merhuel e hrehemb nï etié guet en oan, 
rac n'hun nès chet cavet hoah secour erbet. 
Hag er voés, én til laret quement-cé, ezistroé 
hé fés aveit torehein hé dareu. Nepas, e res- 
cond er voès pinhuiq, ne vou quet èl-cé e 
vou ; deit-on amen d'hou secour, ha bermen 
hanauein e hran splan é ma sant Jojeb -é en 
dès men dégasset. 

Un alézon vras e chomas ar en daul, hag 
en eil hag éguilé e laras a galon vad : Gloér , 
inour ha trugairé de sant Jojeb. 



HUËHVÈD DË. 



buhé Sant jojeb. 
Circoncision ha Présentation hun Salvér. 

Sant Jojeb, scüir ol en dud e ven cher- 
vijein erhat en Eutru Doué, e tou bet hemb 
arsau quehet m'en dès biuet, güéh ér joé, 
güéh ér glahar. Dalbéh er mané Thahor n'en 
dé quet pêl doh er mané Calvar. 

Eih dé goudé ma oé bet er vugulion é 
hobér peb sort caranté de Jésus, é oé deit, 

aveid er hroaidurig , termén er clrconcisïon. 
Ur bélêg e zas d'er hreu a Vethléem, revé 
m'er hredér, ha nezé é oé bet accomplisset 
el lézen e laré : 01 er bautret, eih dé goudé 
oli gannedigueah , e zeliou ou devout er cir- 
concision. Perac quement-cé? Er circoncision 
e oé hemb quin ur squèd a grouéang er viihé 
surnaturél, ur merch a allianf en Eutru Doué 
giiet mab-dén. Maas Mab Doué n'en doé quet 
dobér ag er merch-cé, a p'en dé güir ean- 
raemb e oé mamen er vuhé surnaturél, ean- 
merab e zeliou bout mechérour er güir b&déènt. 
Ne vern quet ; aveithun disquein-ni de sèntein 
doh el lézen, sant Jojeb e-zégass er hroaidur. 
Güèlet e hra dirac é zeulegad er horv santél 
a béliani er hrouéang e zou deit ag en nean , 
güélet e hra er goaid divin-cé é ridêc aveid er 
huéh quetan, hag é galon en hum zeuhantéra 
guet er boén. 

Neoah er bélêg, én é sau élré sant Jojeb 
hag er Huérhiès, e guemér er Hroaidurig, 
hag é zeulegad sauet trema en nean, ean e 
lar er béden scriuet a berh Douéaveitbéniguein 
er vugalégueu bihan. c O Doué bras, e lar- 
ean, Doué hun tadeu-couh, cnueit ha goarnet 
er Hroaidur-men eit rein confortan? d'é dad 
ha d'é vam. Groeit ma vou é hanhue un 
hanhue a inour 6 mésq bugalé Israël. Revou 

hanhuet... » Quentéh sant Jojeb , ar benneu é 
zeuhlin, e sau hag e ]ar a berh en .-KI : 
E hanhue e zou Jésus. Er bélêg, goudé conz 
sant Jojeb, e reguemér : « Revou hanhuet 
Jésus. Revou er hroaidurig-men ur pèn-caus 
a joé hag a gonsolation aveid é dad hag é 
vam. j> — Sant Jojeb enla, é mésq ol er SEent 
e zou bet ar en doar, en dès laret er hetan en 
hanhue caër a Jésus. Péh ur boneur aveit 
hou. En hanhue-cé a p'el larér guet fé, e laq 
én discoharn ur mélodi brauoh eit mélodi en 
JE\et én nean, hag e hra de danhoat un 
doustér brassoh eit er mél. Jesus mei in ore, 
in aure melos. Jojeb en dès bet er boneur-cé 
quelan. Nag eurusset e oé-ean ! 01 er sant 
en dès bet er boneur-cé goudé. Hui eué, 
crechénion, disquet en Hanhue santél a Jésus 
de bep-unan ag hou pugalé a vezul ma (ant ar 
en doar. Ean e sinifl Salvér ; hag hou pugalé 
en devou dobér un dé de vout receuet én 
nean. Aguementer pédou, e lar sant Paul, 
e vou salvet I raccé béemb devot d'en hanhue 
santél-cé, ean e hrei hun honsolation ar en 
doar hag ér baradouis. 

Deu zé ha tregont goudé er circoncision , ni 
e gav Jojeb ha Mari ar hènt Jérusalem. É hant 
de rein de Zoué er Hroaidurig Jésus , revó el 
lézen e larê : Ê peb tyegueah, er hetan ag er 

vugalé g£nnet, e vou d'en Eutru Doué. Jojeb 
hag er Huérhiès , perpet sèntus doh lézenneu 
en nean-, e za d'en Tampl aveit discoein d'en 
ladeu ha mameu péguement é ma déliet dehai 
sèntein doh lézen en Eutru Doué. Majs amen, 
er mystér e zou dónnoh. É ha er Huérhiès 
Varï a volanté vad d'hobér hé discarg a zivout 
hé hroaidur quer eülret, aveit ma hellou-ean 
devéhaLtob andur tourmanteu er Halvar eit 
salvedigueah mab-dén. lié halon e zou feu let 
guet er glahar ; m*s a pe daul hé sèl ar 
sant Jojeb , hi hum gav confortet , rac hi e 
houy mad penaus hé Mab ne zeliou quet 
souffrein quehet ma vihuou é dad maguér hag 
é zihuennour a berh Doué. Èl-cé eué, sant 
Jojeb hur honsolou-ni é crcis ol er misérieu ag 
er bed-men , mar er haramb un tamig èl m!er 
hi'tré er Eluéihiós Yari. 

Neoah, ér memb momand, un dén couh ha 
santél bras, hanhuet Siméon, e za chonj dehou 
monnet jl'en Tampl. Goulen e hré a bèl 
amzér guet en Eutru Doué nepas merhuel 
quènt m'en dehé bet güélel er Messi , ha 
chetu-ean ar en hènt hemb gouyet a gaus de 
betra. Pe aniue , sant Jojeb hag er Huérhiès e 
zou déja ïiiou guet er hroaidur Jésus. Turel e 
lii'.i ó -él ar er Inv.i.iifhirig , ha queuléh , Int 
souéhus! ean e ya d'er havet, e asten ö zivréh 
3* 

guot ur joé hemb par, er hemér ar é galon, e 
sati é zeulegad trema en nean , hag e lar : 
Bermen, ö men Doué , hui e hel me hemér 
én hou élernilé; giiélet e mes er Messi, espë- 
rane Israël. Jojeb ha Mari e cheleué guet «r 
joé vras conzeu en dén couh. Mees goudé, a pe 
ra er hroaïdur d'é vam, ur güél mystérius ar 
en amzér de zonnet en hum zisplég dirac é 
zeulegad , hap é diue pé lair gonz ean e ziscoa 
de Vari passion hun Selvér hag hé fassion 
hi-memb. Sant Jojeb e sanlas ur gléan é Irézein 
é galon, hag azé-é er bedairvèd glahar en dès 
bet goarnour Jésus ha Mari. 

É buhé sant Jojeb enta, er joé hag er glahar 
en hum héli hemb arsau; é buhé mab-dén é 
ma ur sort. San! Jojeb e oé lan a batiantèd, a 
hutnilité hag a renonci doh er garanté eit-hou 
é unan. Ha ni, é petra é omb-ni hanval doh 
t'hou? Perpet ni e glasq bout curus, coustet 
e goustou, ha biseoah ne vehemb, rac er güir 
eurustèd , en eurustèd padus n'en dé quet ur 
fréhen ag en doar. É contrei, en hènt ar 
béhani é quèrhamb e zou d'el liessan goleit a 
groézieu ; er bara e zaibramb e zou en darn- 
muyan blotet guet en dar ag hun deulegad. A 
p'en dé güir é ma èl-cé-é disquamb doh er 
scüir santél e ra d'emb sant Jojeb, douguein 
cr groéz guet patiantèd, sèntein perpet doh 

lézen en Eutru Doué, ha laquat er vugalé de 
sènlein eué drest peb tra, 

O sant Jojeb, dré vertu hou seih joê hag 
hou seih glahar, pedet aveit omb. 

Exampl. 

En Eutru Fournier, person Sant-Nicolas- 
Nannet en dès scriuet ér suhuniad doairéeu en 
escobly ur miracl arriuet d'en nandèc a vis 
merh. Ur verh youanq e oé a houdé deu vlai ar 
hé gulé. Scoeit én hé divar guet er guèndr, 
chomet e oé mahignet ha n'hellé mui na quèrhet 
na chom én hé sau. Hé zad, médecinour bras, 
ehréé bossibl aveit güellatdehi. Maesgoudédeu 
vlaiad a labour , avouéet en doé guet glahar ne 
oé quet mui remèd. Er verh youanq discon- 
fortet, e vezé gusquet mar-a-huéh , sauet ag 
hé gulé a bouis divréh, ha laqneit de chouquein 
én hiaul caër ar ur gadoér blod. Neoah dévot 
bras e oé de sant Jojeb , hag é cleuet conz ag é 
viracleu, hum laquat e hras d'er pédein. 
Cansortéset dehi, ha membléannésetejoéntas 
ou fédenneu doh hé ré, hag ol ar un dro ind 
e zigueoras un nauvöd én inour de sant Jojeb, 
d'en dêe a vis merh. D'en nandèc , ur bélêg e 
laras en ovéren én ur chapël tostig-tra. Er verh 
youanq douguet dré er réral, ha lan a zévotion, 

e oé bet laqueit én ur gadoér dirae en autér. 
Rein e hrér dehi er gommunion , hag hé féden 
e sau grcdussoh trema sant Jojeb. Alias! 
n'hum gav quet güel, hag hantér disconfortet, 
hi hum lausq de vout douguel d'er guér. Inou 
hé hansortéset bi bonsol èl ma hellant, ha 
goudé ind e ya peb-unan d'hé labour. Chomet 
hé nnan, er verh clan e sau. arré hé deulegad 
trema en nean, nepas aveit hum glêm, mtes 
aveit galvein nerhussoh hé fatrom sant Jojeb. 
Nézé, én un taul, bi e sant er vuhé é ridêc 
én hé divar ; assaiein e hra seuel ; hi e sau , 
hi e chom én hé sau, ha quërhet e hra hemb 
poén erbet. Crial ar er vatéh, galvein hé 
mam, monnet ér ma;z, quement-cé en hum 
hra én ur momand. Ér maez, hi e gav hé 
brér péhani en hum daul étré hé divréh. Hé 
zad, hé mam, ol en dud e amue, hag ind 
e gouéb étré divréh en eil éguilé én ur scüil- 
lein dareu a joé. 

Hiniue , e scriue en eutru person Fournier, 
er verh youanq e chom atau güelleit de vad, 
hag ol en dud e )ar gredus inou inour ha 
mélalion de sant Joseph. 

BUHË SANT JOJEB. 

É hamb de gleuet er buembvèd joé hag er 
buembvèd glahar en dès bet sant Jojeb. 

Goudé ma oé gannet Jésus é Bethléem , é 
amzér er roué Hérod , rouanné ag er sau-hiaul 
c ari'iué é Jérusalem , hag e houlenné é mèn 
é oé gannet roué er JuitFet. Güélef hun nes, e 
larent-ind, é stiren, ha deit omb d'en adorein. 
01 en diid vras ag er sau-hiaul e oé abil bras 
a zivout er stiret , raccé ne zeliamb quet 
bout souéhet dré un dra èl-cé, ne vern pén 
quen burhudus-é. Pe vemb é clasq un dén 
benac, ni e yade droein ar é zoar, ha desellet 
é mésq é dreu ; inou-é en er haveheinb. En 
Eulru Doué e hra ur sort. Ean e glasq er 
bayaimet é mésq en treu a béré en hum sonr- 
ciant , ha dré er mercheu e splan er muyan 
dïrac hou sperèd. Hag open, mar da ur stiren 
de verchein gannedigiieah hun Salvér, ganne- 
digueah sant Jojeb e oé bet merchet a ziaguênt 
dré ur glometen, èl m'hun nès-ean laret. 

Neoah en tïrand Hérod, é cleuet conz a 
gannedigueah ur roué neué, en hum laquasde 
greinein guet en eun a vou lorreta yarg devê- 
hatloh. Ean e rescondas èlquênt d'en tri roué 
é oé Bethléem el léh merchet ér Scrilur eit 
gannedigueah er Messi, hag aben ean hum 
dennas én é vannér aveit gobér ha canderhel 
peh sort chonjeu tihouél, 

En tri roué, goleit a eur hag a argant, e 
arriue anfin é Bethléem , ar trézeu er mar- 
chaussi. Ur beuianté, un dristedigueah vras e 
scoa ou deulegad aben a pe sellantdoh erhreu, 
doh er havèl , doh er gusquemant ; maes nitra 
ne barra doh i'hai a vonnet abarh , rac sant 
Jojeb e zou deit én ou arben. Sant Jojeb, èl 
un Ml mad, ou hondui dirac er Hroaidur. 
Ind e stouy dirac t'hou, e ra dehou donaezoneu 
mysterius, eur, ancans ha mirrh, aveit siniGein 
en hanauent è! Roué , Doué ha Dén. Sant 
Jojeb, é huélet rouanné bras èl-cé ar ou deuhlin 
én ur hreu , é mésq el lónnet brulal , dirac er 
mabig Jésus, e ador volante madeleabus en 
Eutm Doué hag en trugairéqua lan a hrèd hag 
a joé. Ean-memb e hanaué reih er Messi, maïs 
a vermen, doh er sau-hiaul, hanauet e vehé 
bet eué , hag inouret ; é galon enta qner ber- 
huidant e danhoué un dapen a joéieu er 
baradouis. 

Pèl goudé, sant Jojeb e chonjé hoah é ma- 
deleaheu en Eutru Doué. É sperèd hagë galon 
e chomé mil gfiéh eurus ha coulant , a pe zas 
uri Ml dirac t'hou de laret : Jojeb, sauet, 
queméret er hroaidur hag é vam , ha quèrhet 
bean d'en Égypt, rac Hérod e ya de laquat 
clasq arlerh er Hroaidur aveit lemel é vuhé 
guet hou. 

Er honzeu-cé e doulas calon Jojeb èl ur 
gléan. Neoah petra e rescond-ean? Petra e 
hra-ean? Ne lar quet d'en JEl : Perac é 
yehemb-ni quer pêl, perac n'hum guhehemb 
quet ni amen? Jésus e zou Doué, ean em 
secourou d'en dihuen. Gobércand deu-uiguênt 
leau a hènt, trézein en déserh , monnet d'ur 
vro payannet, hemb gouyet nag en hènt, nag 
el langaj , nag er modeu ! Rai zisez e vehé 
quement-cé. — Nepas, sant Jojeb hemb téré- 
nein ur momand , ne chonj meit sèntein- 
Seuel e hra, ha deustou m'é ma noz tihouél , 
quemér e hra é zeu drezol, én ur zastum bean 
er péh en dès a vadeu , hag hum laquat e hra 
én hènt idan volanté Doué. Quênt ma saué en 
biaul ean e oé déja pêl a zon en tirand Hérod. 
Péh un aboéissanc hemb par ! Héliamb sant 
Jojeb ar hènt en Égypt. Carguet de zihuen 
Jésus hag er Huérhiès, ean ou hass d'ur vro 
ba ne hanaué quet. Cand deu-uiguènt leau e 

zou de hobér, déserheu ha manéieu e zou de 
drézein , ha quement-cé é creis er gouyan ! E 
mèn lojein épad en noz? É mèn dischen hemb 
quin un ha;riad benac? Hèd-ha-hèd d'enhènt, 
ean e vou hemb dihuen , é mêsq el lairon , ba 
marcé hëliet dré boureaiïion Hérod ! O cre- 
chénion ! piue ne vehé chifiet é huéiet que- 
ment a boén hag a zanjér? Pihue e hellehé 
nepas ouilein é huéiet er Huérhiès gloiius 
Vari , er hroaidurig Jésus ha sant Jojeb én 
un treboulereah quer bras? Chom e hramb 
souéhet dirac quement a aboéïssanc haquement 
a gonfianc é Doué. Sant Jojeb neoah, perpet 
lan a zoustér, a batiantèd hag a hrèd, e bourvé 
d'en ol dobérieu épad en hènt, e hum den ag 
en ol danjéiieu,hageziscoanünd'er Huérhiès 
el léh merchet dré en JE\. 

Ni ené, crechénion, ar hènt er baradouis 
ni hun nès de drézein carguet a zanjérieu ha 
carguet a boénieu. Perhinderion én devalen- 
men a zareu, groamh è! sant Jojeb. Queméramb 
perpet volanté Doué èl m'é ma, ha quêrhamb 
a zevri devat en nean,_hun güir bro. Inou ni e 
zischuéou é compagnoneah er sïtoI hag en selet. 

Plijeèt guet n'oh, ö sant Jojeb, dré vertu 
hou seih glahar, hun secour hag hun dihuen, 
èl ma hoes secouret ha dihuennet er Huérhiès 
ha Jésus eroaidur. 

Lénein e liramb é buhé santès Thérès 
penaus un dé hi hum gavas én un danjér bras 
é mésq er manéieu ihuél a Spagn. Er santès- 
men, guet diue pé tair léannès aral, e óé 
donguet én ur har bihan aveit momiet de 
seuel ur houvand én inour de sant Jojeb én 
ur vi'0 aral. Én amzér-hont ne oé quet henteu 
pras ; xz e oé fari , hag é güirioné ind e 
farias. Er chariatour e zalhé èlquènt de vonnet 
dirac t'hou hemb gouyet é mèn é hé. Alias ! 
tostig-tra , bout e oé un abim dón bras ha 
tihouél, hag er roncel e oé déja é arriue doh 
er bêg. A pe huélant er marhue dirac ou 
deulegad, er léannéset e spont hag e gri. 
Santès Thérès, guet hé doustér ordinaer, e 
lar dehai : Mem bugalé, pédamb sant Jojeb. 
Quenléh a sól en ahim-ihuern-cé, ur voéh e 
sau sclintin hag e lar ; Arrestet, arrestet bean ! 
Er roncet hemb spontein e chom aben , hag 
hum zistroa eït quemér un hènt aral. En 
hènt-cé e seblanté bout disessoh hoah, rac er 
rodeu-c4r e yé hèd-ha-hèd doh trézeu un abim. 
Neoah un herrad arlerh , ne oé quet mui 
danjér erbet. Nezé er chariatour e zischennas 
ag er har bihan aveit monnet de drugairéquat 



Digitized by Google 



— u — 

er voéh en doé-ean difariet ha tennet a zanjér. 
Ean e glasqué ha ne gavé hanni, na d'erlhné 
na d'en gueas dré er vro déserh-hont. Santès 
Thérès e sauas hé boéh hag e laras : Mem 
bugalé, caër en devou clasq , ne gavou quet, 
rac en hani en des hun salvet e zou sant 
JojeL ean-memb. 

Er sanlès-men-é en hani en dès laret 
penaus biscoah n'hi dès goulennet secour guet 
sant Jojeb, hemb hi devou t receuet. 

Gloér lia mélation de sant Jojeb. 



EIHVÈD DË. 



BUHÉ SANT JOIEB. 

É zameurans én Egypt. 

Er roué Hérod e hras lahein ar un dro, é 
Beihléem, ol er vugalé a houdé er ré a neué 
gannet beiag er ré a zeu vlai. Eun en doé a 
vanquein ar en hani e glasqué ; ma3s er 
hroaidur Jésus , ér memb termén , en hum 
gavé ar hènt en Egypt , idan goarnation é dad 
mflguér. En eurus sant Jojeb, é vonnet guet 

é hènt, ne gleuas quet er raaraeu tro-ha-tro 
de Vethléem ha de Karna é cria) hir ha 
glaharus, a pe ne hellent quet dihuen ou 
bugalé doh armaj er soudardet, hag a pe 
huélent er goaid é ridèe a bep tu. 

Hanval doh Hérod, en diaul e zisplég eué 
liês é arraj énep d'en dud santél aveit lemel 
buhé en inean én ur assai ou laquat de gol er 
fé, de gol ou loden baradouis. Mees piue- 
benac e chom idan goarnalion sant Jojeb, e 
guemér hemb chipotal er groéz e za de bouif ein 
ar é ziscoai, hag e chorn fidél deustou d'er 
boén en des, hennéh e zou ar en hènt mad, 
ar en hènt héliet gütiharal drê er fameil santé!. 
Sauet, Jojeb, sauet, e lar en JE\, quêrhet 
bean d'en Egypt, ha chomet inou betag que 
ne larein d'oh donnet én dro. Ha Jojeb e sau, 
e ya, e arriue ér vro diamén-cé, hag e chom 
inou durant seih vlai. Penaus e treménas- 
ean ol en amzér-cé? 

Sanl Bonavantur hag er ré en dés scriuet 
hubêieu er ssent, en dès laret ol d'ur voéb 
penaus sant Jojeb, én Egypt, e anduras peb 
sort poén ha misér. Mechérour, ean e viué 
doh en huizen ag é dól ; maïs, alias ! inou el 
labour e vanqué dehou. Lies, ne oé quet mui 
bihuanc én tyegueah : scriuet-é memb penaus 
mar-a-huéh er hroaidurig Jésus e houlennas 

bara guet é vam ha n'hi doé quet de rein 
dehou. Péh ur boén aveit sant Jojeb ! Mar 
boé red dehou güéhavé monnet de asten é 
zorn én ti! léh benac ha de houlen en alézon, 
a dra-sur, er bayannet e zolié en dilézel guet 
disprisunc, a p'en dé guir é oé ur hassoni 
bras élré z'ai hag er Juiffet. Ha neoah, én 
amzér gouh , ur Jojeb aral, sauet a Hgné er 
Juiffet, en doé pareit doh tud er vro-cé a 
verhuel guet en nan. Maïs er grad-vad e zou raï 
bonnér aveit en darn-muyan, ha clietu perac 
sant Jojeb, pe za hiniue de houlen guet hai 
bihuanc eit Jésus ha Mari, en hum huél düézet. 
Aveid omb-ni, ne refusamb jamass en alézon, 
crechénion, rac en dud peur e zou bredér 
Jésus. « Mar e hoés niadeu bras, reit alézoneu 
bras; mar e hoés bihan, reit bihan, mffis perpet 
a galon vad. » Sant Jojeb e lar d'emb quemenl- 
cé hiniue. Oh 1 péh un hirreah en doé-ean de 
gavet labour ! na doucet e oé dehou barnnöz 
a pe sanlé é vampreu scüéh , malet idan 
ponisantur é zeuéh-labour. A balamort de 
Jésus ha de Vari en doé labouret , ha quement- 
cé er honsolé. Anjulieu ha disprisanc en dud 
dihraec ne oé nilra de andurétal en diatmatz é 
péliaui é huélé mar-a-huéh er Huérhiès hag 
hé Mab divin, Choéjet de vaguein er Messi, 
pet güéh, a pe ne heilé quet donnet de bèn, 

deustou d'é volanté vad, ne gavé-ean tu 
d'hum glêm doh en Eutru Doué ha de laret : 
Men Doué, ne vélitein quet en inour-men, 
n'en d'on meit ur mechérour hemb argant , 
queméret unan aral é me léh ! Nepas, jamais 
disconforlanc er sort-ce é calon sant Jojeb ; 
chom e bra sonn én é sau dirac en trebilleu, 
chervij e bra en Eutru Doué a bouis é nerh, 
ha d'en dud fal strèuet tro-ha-lro, daccor e 
hra er road é léh en droug, én ur assai ou 
dïstroein dré é bédenneu, dré é gonzeu , ha 
dré é scüir vad, 

En arnzér-cé a drebil hag a vclconi e baiias 
seih vlai aveit sant Jojeb. Hui, a pe \èh é 
aodur ur boén vras benac, mar bé hir en 
termén, hui en hum glêm bag e lar : En Eutru 
Doué n'en dès chet chonj a han-an. Me zou 
dilézet, ha neoah mc laq poén d'er harein ha 
d'er chervijein ; perac ne mès-mé meit croézieu 
de zouguein? — Guéhavé memb ur biasfêm 
eahus e za ér maiz ag hou quéneu, ha hui e 
lar : En Eutru Doué n'en dé quet just. 
Croaidur peur, sellet doh er gueguél plantet 
én doar; en ahuél hi laqua de bléguein ha de 
zibléguein, niEes hé gouriad ne dorr jamses. 
Ur port, plantet hou couriad é calon en 
Eutru Doué , ha nezé , déet d'en ahuél huéhein, 
déet d'en treboullereaheu bras seuel , chom e 

hrêhet staguet doli er güir vnhé; en i luier n 
abéh , guet ol 6 vadeu hag é tézenneu fal , ne 
hellou biscoah parat doh-oh a hounit er bara- 
douis. Hag open, en Eufru Doué e ra d'emb 
güch-l'er-huéh momandeu a blijadur. Êl én 
nn déserh é pébani er perhindour e gav azé 
hag amen id léh cloar aveit di-scüéh ha sue- 
tantein é gorv, èl-cé ébuhèmab-dén boute 
zou terménieu a gonsolation hag a joé. Buhé 
sant Jojeb e zïsco d'cmb quement-cé. 

Er bayannet, én inour d'hou faus douéet, e 
hré peb sort torfaleu, peb sort treu eahus. 
Un dé, revé m'el larér, sant Jojeb, er mabig 
Jésus ar é zivréh, e bass dré en. hènt, lia 
quentéb ol porlelèdeu er faus douéet e vrancel 
én ou sau , e gouéh a nehai ou unan doh en 
doar, hag hum dorr a dameu. Dirac er bur- 
hud-cé sant Jojeb, lan a joé, e heilé laret én 
é galon : Me zou servitouren Doué ol-buissant-cé 
dirac péhani ol er péh e zou e zeli stouyein ar 
ou deuhlin én nean, ar en doar, én ihuern, 
hag aben ol é boénieu eoé ancoéheit. Èl-cé é 
arriue liès aveid omb-ni eué. — Neoah, ó sanl 
Jojeb, ni hou pèd de houlen aveid omb dirae 
en Euliu Doué er gnec ma hellehemb perpet 
dougucin hur hroézieu ar en doar guet pa- 
liantèd, nepas jamais hum glèm a volanté 
Doué, gobér pénijen ag hun péhédeu , ha bout 
receuet guet n'oh un dé é joéieu er baradouis. 

Exampl. 

Ur verh youanq a zeu vlai ar n'uiguènt e oé 
clan a bêl-amzér; dtslihuet , poahet dré er hlin- 
huèd, hï e chomé nóz lia dé én hé gulé. Ne 
oé mui de hortoz meit ul léh ér verrèd. Un dé 
ma hum gavé hé unan én ty, guélet e hras un 
dén couh én é san étal er gulé hag é sellet doh 
t'hi. N'hi doé cleuet hanni é tigueor en nor, 
maas er hlinhuèd hi laqué quen vam ma n'hi 
doé eun erbet a nitra. Hi e houlennas guel- 
hou hardéh mad petra e fauté dehou. En dén 
couh e rescondas é houlenné en al'ézon. En 
hani elan souéhet, e laras : Ne més nitra, 
bihuein e hran. mé eué guet alézoneu , neoah 
chelu er péh e més receuet a neué, hui e ya 
d'ou lodein guet n'ein, Aben, hi e venn lodeïn 
guet hou er péh hi dès. En dt n couh eit hi 
zrugairéquat e laras dehi : Groeit un nauvèd 
én inour de sant Jojeb; pe vou achiuet, hui e 
vou güel, maas hui e chomou falloh goudé. 
Un nauvèd aral hou tijabou grons. En dé 
arlerh, en hani clan e gommancas un nauvèd 
a bédenneu de sant Jojeb. D'en nauvèd dé, 
hi e sauas og hé gulé aveid er huéh quetan a 
boudé pèl-amzér, rass aveit chom clan a retorn 
goah eit jamaea. Gobér e hras un nauvèd aral, 

èl m'en doé laret dehi en dén couh. D'en 
devéhan dé , n'hum gavé quet güel , hé 
souffranceu e oé memb hilleih Lrassoh. Neoah 
hi e houlennas bout easset d'en iliz eit cleuet 
en ovéren. Pe za er momand ag er gommu- 
nion, ol en dud hi güél é seuel hé hunan, é 
vonnet dirac en daul-Vasq hé hunan, hum 
laquat ar bennen hé deuhlin, hag é lonnet én 
dro guet un min eurus ha coulant. En o) , 
guet er joé hag er souéh, en dehé bet lausquet 
un taul cri a pe ne vehent quet bet én iliz. Er 
verh yonanq e zou chomet yah ha divahaign 
a lioudé. Inour ha gloér de sant Jojeb. 



NAUVÈD DË. 



BU HÉ SANT JOJEB. 

Ag en Êgypt de Nazareth. 

Seih vlai goudé distrujereah er vugalé vihan 
a Vethléem hag a dro-ha-tro , Hérod e oê hoah 
ar en doar ; mits é dorfrcteti e laqué ol en dud 
d'ou devout donjér doh t'hou ha de huan- 
nadein d'é varhue. Un dé èlquènt, en dén 

Lalbar-hont e sanlas dom en Eutru Doué doh 
en discar. Cliom e hras ar é hulé. Un derhian 
tuêm e laqué de ridêc én é vampreu un dra 
benac hanval doh tan en ihuern. Open, é gorv 
e oé goleit a houlieu vélimus, hag ar lein er 
goulieu-cé, é mésq er hïcg biue, é verhué 
un nivér a brinhuet, É gorv ér stad-cé e gouéhé 
a béhieu , hag e daulé ur vlas capabl de bus- 
suniein ol en dud e dosté debou. En é dour- 
mant, ean e daulé tauleu cri spontus; un dé 
memb, ean e scrapas ur goutèl luèm aveit 
hum zislnijein ; maïs dalhet e oé bet é zorn. 
Anfin merhuel e hras èl unan dannet, hag én 
ur verhuel ean e laquas ol er bobl lan a joé hag 
a leuiné. En darn-muyan ag en dud vras en 
hum blij é hobér brézel d'hun mam santól en 
Iliz, en dès marhueu disconfortus èl-cé. De zé 
er jujemant, ni ou havou aveid er huéh de- 
véhan. Nezé ind e scoei ar ou halon én ul 
Jaret : Fariet hun nès abéh-caër. Maïs rai 
zévéhat e vou dehai er gouyet. Aveid omb-ni, 
crechénion, ne hramb jamais compagnoneah 
guet hai. Sèntamb perpet doh lézenneu en 
Eutru Doué, én ur bèllat doh en dud fal èl 
ma hras sant Jojeb , ha ni e vou eurus. 

Neoah, revé aviél sant Maheu , un JE\ e zas 
de ga vet Jojeb ar zoar en Égypt hag e laras 
dehoa : Sauet, queméret er Hroaidur hag é 
& 

vam, ha deit én dro, rac marhuet-é er ré e 
glasqué buhé er Hroaidur. Jojeb, aben e sa», 
e guemér er Hroaidur hag é vam, hag e za a 
retorn d'é vro. Jésus e zou déja bras, rai vras 
aveit bout doiiguet, rai vihan aveit gobér hèot, 
ha neoah bout e oé seih-uiguènt leau d'hobér. 
Mees en hïreab de huélet er vro, e ra de sant 
Jojeb nerh ha couraj ; hag én ur guemér é 
hènt, é galon e zou lan a joó. É ma é arriue 
ar zoar é dadeu-couh a pe gleu larel é ma 
mab Hérod laqueit é léh é dad de vout msestr 
ar er vro. En doairé-cé e laq é galon de grei- 
nein a gaus de Jésus. Ne houy mui petra 
gobér. Lan a boén, ean e bèd hag e houlen 
avis guet en nean. Épad é gousquèd, ur voéh 
e za dehou hag e lar : Quêrhet de chom de 
Nazareth. Sant Jojeb a pe zihun, e gondui de 
Nazareth en neu drezol a santeleah e oé idan 
é hoarnation. Scriuet e oé bet, a bêl-amzór 
dré er profajt Isaï, é vebé bet hun Salvér é 
chom é Nazareth; fel-cé enta er profaïti e zas 
de vout güir, rac sant Jojeb quènt gobér nitra 
en doé sourci de houlen avis guet en Eutru 
Doué. — Ni eué, crechénion , quênt gobér 
nitra a barfa?t, pédamb, goulennamb sclserdér 
er Sperèd-Santel ; ér fa>con-cé, en diaul n'eu 
devou quet perh erbet ar n'amb, hag ol hun 
cevreu hun tostei d'er baradouia. 

Neoah , en hènt e verra dirac paseu sant 
Jojeb. Er guér a Nazareth en hum ziscoa d'é 
zeulegad. Goudé sein vlai a forbannereah, é 
ma ar trézeu dor en ly santél é péhani é ma 
bet dischennet en arha?l Gabriel, é ma bet 
conceuet er Messi. Azé é ma deli dehou biuein 
hoab deu vlai ar n'uiguènt, pél a zoh er bed, 
én é vouticl-labour, ha perpet é compagnoneah 
Jésus ha Mari. É voneur e zou hemb par! 
Ël-cé, a berh Doué, é vé rannet de vab-dén 
er joé hüg er glahar, a pe chonj er bihannan , 
betag que ne hum zigueorou dehou dameuranc 
er joéieu éternél. 

Sant Jojeb e ya én ty a Nazareth, én é vou- 
ticl quer earet. Alias ! arlerh quement a amzér, 
eau e gav ol en treu a du de du ; red-é dehou 
laqnat peb tra én é léh, labourat aben aveit 
gounit biuanf d'er fameil santél, ha coutan- 
tein èl-cé é galon gredus. 

Él-cé é commanc er vuhé cuhet-cé treménet 
é Nazareth, güir baradouis en doar. Mari, 
merh er rouanné hag er Batriarchet, e hra ol 
labour en tyegueah hag e vrochen dillad d'hé 
Mab santél; Jésus, er Hroaidur-Doué, e ya 
lies de vouticl é tad mêguér, e chom guet-hou, 
e zastum guet é zeuornigueu tinér er scolpat 
e gouéh , ha devéhatoh ean e labourou ean- 
memb élal sant Jojeb guet er rabod ha guet 

er vohal. Durant ol en amzér-cé, en JE\ei, 
én nean , souéhet dré er güél ag ur scüir quer 
bras a sanleleah hag a zoustér, e zeli sellet 
doh el léh-men a voneur, ha cannein ou güer- 
zenneu neué : Piue-é enta honnen e sau ag 
en déserh... Gloér de Zoué é lein en nean ha 
peah ar en doar d'en dud a volanté vad. — 
Étré en nean hag en doar, en einedigueu, 
dalbéh lan a garanté eid en tyér didrous, e yé 
de ziscuéh, de gannein ou mélodi, ha de hobér 
ou néhieu ar douen en ty a Nazareth. Chetu 
perac é larér penaus en dud ag er vro e ziscoé 
en eil d'éguilé dameuran? sant Jojeb hag or 
morbanhué ty en néhieu gunèl. 

O ty santél, baradouésig ag en doar, revehet 
er portelèd e guemérou en tadeu ba mameu 
eit canderhel én hou zyér er peah hag er bo- 
neur! Aveit quement-cé, n'en dès meit ur 
moyand : goarn dalhabl de Jésus el léh quetan 
én hou mésq. Pe vou ean er mscstr én hou ty, 
pe virehet mad é lézen, pe bratiquehet er ver- 
tuyeu, hui e vou eurus. 

Hur béemb dalbabi dirac hun deulegad er 
pén en dès laqueit en ty a Nazareth de vout 
ur scüir eid en ol fameilleu crechén. 

en devedigueu distér casset d'en tampl nezé, 
rac er penneu tyegueah e oé ou devér dégass 
gnet-hai oén-Pasq aveid el lahein hag en 
daibrein inou. 

Sant Jojeb hag er- Huérhiès ne vanquas 
biscoah a sèntein doh er lézen; niEes un dé, 
sanl Jojeb, ar en hènt, en doé guel-hou en 
oén güirion, en oén de béhani é oé deliet 
merhuel aveit tennein hun ineaneu a sclavaj 
en diaul, digueor d'emb un hènt a dréz d'er 
marhue, hag hun laquat ar zoar cr baradonis. 
Jésus en doé deuzêc vlai a p'en das guel sant 
Jojeb hag er Huérhiès de Jérusalem én amzér 
a Basq. Én déieu-hont, oén Doué n'hellé quet 
hoah andur er marhue , rac é dad goarnour e 
oé guet-hou ; mxs monnet e hré de Jérusalem 
aveit gobér er péh e sellé é Dad ag en Nean, 
de laret-é aveit turel er hetan Mden ag é 
Bassion é caloneu glorius ha jalous en docloret 
bras. Sant Jojeb ne houyé quet quement-cé. 
— É haguet é hènt, rac el lézen ergourhemen, 
ha Jésus e zeli bout guet-hou a p'en dé güir 
d'en oaid a zeuzêc vlai er vugalé ind-memb 
e zou ou devér monnet. 

Péh ur scüir ihuél ha santél aveid ol er 
grechénion ! Hiniue, mui eid én amzér-hont, 
peb-unan e zeli sellet èl un devér monnet d'é 
iliz parréz, én amzér a Basq, aveit daibrein 

en Oén e effac péhedeu er bed, de laret-é, 
aveit gobér ur gommunion vad. Péguement a 
grechénion e chom dissourci ha yein-sclass 
dirac el lézen. Pedamb aveit hai hun patrom 
sant Jojeb. Drest peb tra, pédet hui péré e 
hoés én hou fameil un tad , ur brér, ur 
hausort benac digas ; predéguet dehai, ha 
gouiennel ma rei sant Jojeb nerh d'hou conzeu, 
rnc êi ma hé de Ji rasalein ol en dud n oé é 
chom én ty santéi a Nazareth , èl-cé ol en 
dud e zou é chorn én hou ty-hui, e zeli monnet 
de gommuniein d'en iliz parréz épad en amzér 
h Easq , a p'en dé güir en dud-cé e zeli 
sèntein doh el lézen èl ma hras sant Jojeb 
güéharal. — Matss ni e laré louchant é oé 
oueit ér blai-cé hun Salvér de Jérusalem aveit 
gobér er pén e sellé é Dad ag en Nean. Chetu 
petra e arriuas, 

Mari ha Jojeb e hré hènt, difforhet en eil 
doh éguilé, èl ma oé er gustum é mésq er 
Juiflet. Er Huérhiès e zé é compagnoneah er 
merhet, ha Jojeb ar un dro guet er bautret ; 
er Hroaidur Jésus e oé guet er vugalé aral 
tolpet a vostad idan deulegad en tadeu pé er 
mameu. Ël-cé é arriuant é Jérusalem. Antréet 
m'é mant én Tampl , ind e hra ou dévotioneu, 
hag a p'ou dos achiuet, sant Jojeb e za ér 
ma;z guet é gompagnoneah. Ean e sell erhat é 

Ér vro a Vendée é hès ur barréz é péhani 
güéharal é oé ur méh güélet en iliz. Dihoarnis 
ha distou, ne chomé én hé sau nameit dré 
accusluman?. Un dé , en eutru Person e 
bredêguas ar nehi d'er bobl, hag e Jaras : 
Sellet, mem bredér, é péh stad é ma amen 
iliz hun Saivór. Er mein e zou distüg-caer, er 
mangoérieu e zou feutet, en douen en hum 
zismant, hag en autér e zou idan peb soit 
amzér. Petra e hrehemb-ni ? N'hun nès chet 
argant, mies ni hun nès sant Jojeb. Chetu en 
dé quelan a vis merh ; pédamb hur sant 
patrom amen bamnóz , ha marcé ean e che- 
leuou hun pedenneu. 

01 er parroesiénet e sèntas doh ou bugul , 
ha bamnóz donnet e hrent d'en iliz aveit 
pédein sant Jojeb. 

D'en uinèc ag er mis , ur passandour 
pinhuiq e zas d'er vorh, hag, èl ma oé gïiir 
crechén, ean e vennas monnet d'en iliz eit 
saludein hun Salvér. Quement a beuranté e 
denné é zeulegad ér mcez. Aben arlerh ean e 
yas de dy en eutru Person hag e laras dehou 
er boén en doé bet é huélet é iliz. — Ya , 
güir-é, e rescondas er belèg, me iliz e zou 
4* 

Digitized by Google 



— 56 — 

open peur, maes petra e hrein-mé? N'hellan 
quet gobér quin. — A béguernent hou pehé- 
hui dobér, e houlennas en dén pinhuiq? — 
Me gred, guet puemb mil livr é hrehen un 
dra henac. — Hama, en déieu-men mé zei de 
rein d'oh me alézon. 

En dë arlerli , deim'ievè;! a vi.s merh , er 
passandour e zé a retorn d'er porh , hag 
e laqué puemb mil livr ar daul en eutru 
Person. — En iliz e zou bet sauet a neuë, 
goarnisset a ziabarh , hag hiniue en dud ag er 
vorh vihan-cé e drugairéqua sant Jojeb d'ou 
devout un iliz jaujabl. 

Gloér ha mélation de sant Jojeb ! 



DÉCVÈD DË . 



BÜHÉ SANT JOJEB. 

Peraindèd de Jénisalem é amzér Pasq. 

Lézen Moïs e hourheméné d'er Juiffet hum 
dolpeïn ol é Jérusalem de houilieu Pasq. Én 
termen-cé ag er blai, miliéreu a dud e yé dré 
ol en liènteu , hag a bep tu é vezé clcuet boéh 



Digitized by Google 



— 59 — 

mèn é ma er Hroaidur, maes crcdein e hra é 
ma guet é vam, hag hum laquat e hra én hènt 
aveit retorn d'er guér. Er Huérhiès d'hé zu e 
chonj eué é ma Jésus guet sant Jojeb, ha 
gobér e hra ur sort. Goudê un deuéh-hènt, 
ardro cuh-hiaul, ind en hum gav, en hum aterc, 
hag e hanau penaus er Hroaidur Jésus n'en 
dé quet é mésq er vugalé aral. Aben caër, ind 
e ya de houlen guet ou hérènt, guet er ré e oé 
quetan ha guet er ré e zé ardran, rac en hènt 
e oé hèd-ha-hèd carguet a dud dastumet a 
vandenneu. N'ou dés dóairé vad erbet énep tu. 
Ou spont en hum chanj én ur glahar bras, hag, 
hemb col amzér, ind e za én dro ar ou faseu. 
Ne hoés chet hui güélet me Hroaidur, e larant- 
ind d'en ol bandenneu tud e gavant fac-oh-fac ? 
Hag ind e hra é bortelèd , porielèd amiabl mar 
dès, Jan a vrauité hag a zoustér. Alias 1 Hanni 
n'en dès-ean güélet. En nöz e zou é arriue 
hag ind e ya atau; ind e glasq, ind e aterc, 
hag ind e bèd en Eutru Doué, d'ou secour. 
s O sant Jojeb, e lar dehou unan ag é servi- 
terion, n'en dé quet é mésq hou quérènt nag 
é mésq en dud aral e cavehet Jésus-Chrouist. 
Quèrhet d'en Tamp], de dy é Dad ag en Nean, 
inou hemb quin en er havehet. » — Arriuè- 
ind én dro ér guér a Jérusalem; ind e ya a 
du de du, e sel é peb léh, hemb bout avan- 

cettoh. En drivèd dé, emé en Aviél , ind er 
hav én Tampt é tivis doh en doctoret abillan, 
ha doh ou disquein. Sèl-mui bras-é bet ou 
glahar, épadtridé, sèl-mui bras-é ou leuiné 
bermen. Ne hellant quet monnet betag el léh 
é péhani é ma Jésus, mses ind er guél a bê) , 
hag ou deulegad e chom ar nehou. É ma é 
güirioné é mésq er ré e vou é voureauïon de- 
vébafloh, ma;s Jojeb ha Mart ne chonjant meit 
ér boneiir d'ou devout-ean cavet, Neoah Jésus e 
sant é mant azé doh er gorloz; ean-memb en 
dès achiuet laquat er guetan naden ag é Dassion, 
ha donnet e hra ér ma?z. Sant Jojeb, guet er 
joé, ne hra rebrcich erbet dehou. Ean er 
hemér guet respet doh é galon, e relorn de 
de Nazarelh , hag e chom inou é compagnoneah 
Jésus ha Mari durant en trihuéh vlai en dès 
hoah de viuein. 

Nag a zisquemanteu hun nès-ni de dennein 
a vystér er seihvèd glahar hag er seihvèd joé! 
Pet cüéh, tadeu ha mameu, ne hoés chet hui 
collet chonj ag hou pugalé, ha ne houyèh quet 
é niön ë oent. P'hou havehèh perpet é tisquein 
ou hatechim, é lén buhé er ssent, é receu er 
sacremanleu , nag eurusset e vehèh-hui I Alias I 
lies é mant én ul léh benac aral idan perh en 
diaul, é quemér marcé un baden a zannation 
élernél, ha hui n'en doh quet chitfet ! Sant 

Jojeb, pédet aveid omb. — Pet gtiéh. hoah no 
hoes chet hui collel Jésus dré er péhèd, ha 
n'hou poé anquio erbet , ne hrehèh nitra aveid 
er havet, deuslou ma hellèh er havet a;z 
erhoalh ér gadoér a'bénijen ha doh cn daul 
Vasq. Sant Jojeb, reit d'emb er grac de vont 
sourciabl èl oh de hoarn Jésus én hurbaloneu 
ha d'er hlasq a zevri a p'hun nes er maleur 
d'er hol , rac Jésus e zou hag e vou perpet hun 
buhé, hun espéranc hag hun ol vad. 

Exampl, 

N'en dès chet hoah paud a vlaieu, en ur 
barnes a escobty Gucnèd, ur vam anquinet 
bras e chomé nóz ha dé doh gulé ur pautrig a 
eih vlai, clan de varhue. N'hi doé quin croaidur 
meit-hou, hag er harein e hré mui eit n'hellér 
laret. Ur médecinour hag ul léannès e hré ou 
guelloud aveit en tenneïn a zanjér. Un dé , de 
vitin, er léannès hag er médecinour e bassas 
en eil arlerh éguilè ar Irézeu en nor én ur 
laret : Achiue-é buhé er hroaidur-men, aben 
un hferiad benac é vou marhue. Un ha?- 
radig arlerh ur hélêg e za ean eué, hag én 
ur antréein, güélet e hra er vam ar hennen 
hé deuhlin dirac er gulé, é ouilet hag é crial 

é creis un disconforlang vras. Ér gulé , astennet 
e oé er hroaidurig, hemb hanauedigueah, 
disliuet idan hanal er marhue. Gobér e liré 
hanaladenneu hir, ha chom e hré é zeulegad 
distroeit. — Eutru, e lar er vam, güelleit d'em 
hroaidur, ne faut quet d'ein ma varhuou.— 
Mam gueah , e rescond er bélêg , a pe n'en dès 
mui recour erbet doh en doar, pédct er sasnt, 
pédet sant Jojeb; gratleit dehou ur perhindèd 
hag un overen ; hui e hanauou volante Doué 
quênt pël. D'anderhue, er bélêg en hum gavé 
hoah én dro d'en ty. — A dra-sur, e chonjé- 
ean, er hrraUur e zeli bout marhuet bermen, 
neoah güélamb, hag ean e antréas én ty- — 
Mies péh ur souéh ! Er hroaidur, ar é hulé, e 
oé liuet brau, e gonzé doh é vam, hag e hou- 
lenné de zaibrein. 

En déieu arlerb, cr vam hag er mab e hré 
ou ferhindèd hag en hum daulé eurus ar 
benneu ou deuhlin dirac sant Jojeb. 

Gloér ha mélation de sant Jojeb I 

BVHÉ COHET SANT JOJEB. 

Aveïd inourein un dén, en Eutru Doué n'en 
dès chet dobér a bredêgueu hir ; ur gonz hemb 
quin e zou treu erhoalh. Él-cé en dès groeit 
é quevér sant Jojeb. Ne lar meit ur gonz a 
zivout buhé ur sant quer bras : « Jojeb e oé 
un dén just , Joseph cüm esset justua. » — É 
güirioné, bout just e zou biuein revé ol er 
vertuyeu, hadiazéein ranteleah en Eutru Doué 
a béh-caër ar en inean , ar er sperèd , ar er 
galon. Hanval doh ur blantèn gaër maguetdré 
mil gouriaden cuhet én doar, en dén just ezou 
candalhet én é sau dirac Doué dré mil verin 
cuhet. Sant Jojeb, drest ol er sasnt aral , e zou 
ur souéh aveid en jElet ind-memb a zivout 
quement-cé. Chetu perac é ma quen ihuél én 
nean, chetu perac er Sperèd-Santél en dös-ean 
lishanhuet, drest ol er réral , en dén just. 

Penaus é ma arriuet sant Jojeb én ur san- 
teleah quen ihuél? Dré gra?c en Eutru Doué, 
a dra-sur ; neoah mar hun nès er güir furnaïz, 
5 

deli-é d'emb sellet penaus en dès guellet 
digueor é galon de guement a hreeeeu , hag 
assai gobér èl d'hou devéhattoh. 

Digueor e hras é galon d'en ol gnegeu-cé, 
dré nerh ê garanló berhuidant eid er vuhé 
cuhet. Tra disez, mar dès ar en doar 1 Tremén 
ur vuhé er sort-cé, e zou biuein é creis er bed 
hemb cheleuet doh é saffar, de laret-é, hum 
hobér ul lojeris é creis en trous ha chairrein 
mad en nor eit nepas cleuet meit boéh en 
Eutru Doué. Güélet enta en Eutru Doné guet 
deulegad en inean, sènLein doh é gonzeu, 
biuein én é brésanc a viLin bet en noz , chetu 
er fondision ag er vuhé cuhet. Mab-dèn e gav 
disez tremén ur vuhé er eort-cé, rac, dré é 
natur, dobér en dès drest peb tra ma vou 
brudet mad ol er péh e hra. En inour e blij 
dehou , hag «an e gred penaus en cevreu n'en 
déenl ïiiad meit a pe hrér dehai mélation a bep 
tu. Biuein én ur fsecon aral e zou hantér 
merhuel, ha merhuel e zou bet poènius é peb 
amzér de vab-dén. 

Aveit peb-unan a han-amb é ma ur sort. 
Ne vennamb quet merhuel doh er bed ; rai 
ziaïz e vehé, rai galet e vehé un disparti èl 
hennéh. Raccé güéhavé ni e bèd, ui e zou 
devot, ni e houlen pardon ag hun péhedeu, ni 
e receu memb er gommunion ; maas ér memb 

termén, ni e héli compagnoneah tud a fallanté, 
ui e cheleu guet plijadur conzeu énep de Zoué 
ha d'é lézen , ni e gonz memb éoep d'hun 
nessan, de laret-é n'apparchantamb quet grons 
d'en Euiru Doué, chom e hrarnb ar vrancèl 
étré en nean hag en doar, ha fur é cavamb 
derhei un dorn ar zor er baradouis hag un 
dom aral ar zor en ihuern, èl a pe vehé mad 
chervijein deu vaBslr. 

Neoah mar-a-unan, sanléloh eid er réral, e 
glasq güéhavé gohér ag ou halon ur güir da- 
meuranc cuhet revê er scüir en dès reit sant 
Jojeb, dameuranc hemb trous na saffar, lan a 
frond dévotioneu, )an a vuhé surnaturél. Assai 
e hrant derhei mad un herrad , maes scüéhein 
e hrant; ne chairant quet mad ou halon, ne 
vennant quel achiue mad el labotir commancet, 
chom e hra ou halon dré un tu henac digueor 
doh en dianvaez, hanval doh un ty hantér 
distou ; hag er goal-amzér e ya abarh. Un dén 
e chom én ul lojeris digueor d'er glau ha d'en 
ahnél , el lausq hag e ya quilt. Èl-cé é hrant 
ené. Qüittat e hrant on dévotioneu ha monnet 
e hrant ér maez de glasq un tamig conforianc 
henac, quêntoh aveit merhuel gronz doh er 
bed ha doh t'hai ind-memb. Er ré-zé ne hou^ant 
quet hoah petra-é er vuhé cuhet. 

Sant Jojeb n'en dès biscoah hirvoudet arlerh 

en inourieu , biscoah n'en dès chervijet Jeu 
vfestr, biscoah n-'en dès divarchet. Treménet 
en dès é vuhé idan deulegad en Eulru Doué, 
hag avcit gloèr en Eutru Doué hemb quin. 
Dist&g-caër a zoh ol en treu ag er béd-men , 
ean ne hum sourcié a nehai meit a pe oê é 
zevér er gobér ; a du aral , ol é blijadur e oé 
biuein én é dy, sèntein doh é JE\ mad, ha 
santefiein ol é labourieu. É chonjeu, é hir- 
voudeu hum saué ol trema er baradouis, hag 
é inean santél , é creis un dameuranc èl-cé , e 
danhoé er güir eurustèd. Raccé enla (ha que- 
ment-men e zou confortus aveid omb) eurus 
en dud gredus hag a volanlé vad. Aveit bout 
salvet, n'en dé quet red gobér burhudeu bras 
avel sant Nicolas ha sant Francoes Assis ; n'en 
dé quet red predêg en Aviél ér puar horn ag 
en doar èl sant Paul, maistrein d'ur bobl vras 
èl Moïs ha Josué ; treu erboal-é bout gredus 
d'hobér mad peb-unan ag en devérieu revé er 
stad, ha pêllat grons doh er péhèd. — Aveit 
biuein ag er vuhé cuhet, n'en dé quet red de 
hanni hum den én un déserh èl sant Yehan 
er Badéour, gobér pénijenneu rust èl sant 
Siméon Slylit ; n'en dé quet requis hum chai- 
rein én ur houvand èl sanlès Thérès ; maes 
red-é, é peb léh hag é peb haer, sèntein doh 
boéh en Eutru Doué, seuel er galon trema 

en nean, disprisein a zevri sotonieu er bed, 
ha bout giiir servitour de Zoué. Èl-cé-é é ta er 
galon de vout dameuranc er güir vuhö, er 
vuhé maguet dré graeceu en nean, én ur güir, 
er vuhé surnaturél, de larel-é, en dona-zon 
brassan en dès dégasset Jésus ar en doar. 
Pihue-benac e viue ag er vuhé-cé, e zou a dra-, 
sur choéjet eid en nean, rac biuein e hra, 
memb ér bed-men, a vuhé sant Jojeb hag en 
ol saïnt ér baradouis. 

Exampl. 

Ur bêlèg lan a zévotion eit sant Jojeb, hag 
a houdé ur blai benac laqueit é pen ur barrcz, 
e scriué él8SU el lihér-men. 

« Chiffetbras e oen é huélet en dirélijion é 
hounit é me farréz, ha clasq e hren en tu 
de zistroein en dud. Ur chonj e oé deit d'cin 
de seuel ur chapél én inour de sant Jojeb. 
Sauet-é, ha bermen ur lod-caër a me farré- 
ziénet e za dehi aveit hum den un herrad a 
greis saffar er bed, ha pédein. Sant Jojeb 
en hum blij doh ou diguemér mad , hag é 
vadeleah e za de vout brassoh-bras. N'hellan 
quet nivérein d'ob ol er graeceu e gredèr bout 
bet receuet él léh-men ; rai hir e vehê me 
lihér ; treu erhoalh-é d'ein laret d'oh penaus 

calz a dud e rid de chapél sant Jojeb én ou 
dobérieu. 

Neoah bout e oé é me farréz un dra hag e 
hré mui a zroag eid ol en Ireu, aral : scólaj er 
vugalé. Er merhedigueu viban e oé dessauet 
ha disquet dré ur verh youanq hemp tam 
relijion ha lan a fallanté. Ha neoah en darn- 
muyan ag en tadeu ha mameu e zégassé dehi 
ou bugalé, hag e lausqué ardran er scólaj 
crechén. Disconfortet, en dud vad e zou deit 
de stouyein doh treid sant Jojeb , ha de laret 
dehou ou doujanc hag ou foén. Bamdé 6 
huélen unan benac é pédein, ha bamdé er 
viigalé e vihaané é ty er scólaj hemb JJoué. 
Hiniue , ér momand ma scrihuan , er vsestrès- 
scól e zou oueit qüitt hag ol er vugalé e zou 
dastumet ér scöl crechén. Péh ur boneur aveid 
on hag aveit me farréz 1 

Groeit de hanauet me lihér ér mod ma 
carehet, er péh e houlennan e zou ma vou 
trugairéqueit sant Jojeb ag er secour hun nès 
bet guet hou. 

Inour a trugairé de sant Jojeb I 

DEUZÊCVÈD DÉ. 



SANT JOJEB HAG EN TABERNACL; 

Er roué santél David, unan a dadeu-couh 
sant Jojeb , dré ur splannaden ag en nean , en 
doé bet un dé güél ar en amzér de zonnet. 
Dirac é zeulegad en hum ziscoé ur Huérhiès 
é touguein ur fréhen deit ag en nean, ha 
pèlloh é huélé splan un tabernacl, lojeris er 
baradouis ar en doar. Gobér e hras aben ur 
huerzen a leuiné, hag ean e laras : c Èl 
ma rid ur harhue tan a séhèd devad ur vamen 
deur, èl-cé é huannadan devad oh, ó men 
Doué ! Me garehé neijal ha trézein en amzér 
eit monnet de ziscüéh de vro en tabernacl , é 
ty men Doué. Inou é vehen lan a joé, ha 
cleuet e hrehen er han mèlodius e san Iro-ha- 
tro d'ur prèd a garanté. Penaus é hellehé 
m'inéan bout chiffet , penaus é chomehé-hi lan 
a dreboulanc? » 

Er roué santél David e huèlas enta splan 
erhoalh, mil vlai aguènt el luiné en dés bermen 
er grechénion dirac en tabernacl ; ean e gleuas 

er hannenneu hag er güerzenneu e larér quênt 
ha goudé er gommunion , de teret-é, quênt ha 
goudé er prèd hemb par é péhani é vé reit 
d'emb corv , goaid, inean ha divinité hun 
Salvér Jésus-Chrouist. 

Maes perac é ta er Sperèd-Santél de laret 
goudé : en hani e garau e zou é mésq er 
boquetteu lis. Dilectus meus mihiqui pascitur 
inter lilia. En hani de béhani é cannér mélodi 
én ilizieu quênt ha goudé er gommunion, en 
hum blij enta dirac er boquet lis , ha raccé er 
Sperèd-Santél e lar arré de ol en ineaneu : 
Boquetteu, hum zigueoret, ha strèuet a bep 
tu frond er boquet lis. Florite fores quasi 
lilium et date odorem. Nag amiaplet conzeu 1 
Ind e blij d'hun sperèd e hel bout attau é 
clasq petra e fal dehai laret. Cheleuamb. 

Un dé, è ligné David , ur hroaidur e zas ar 
en doar, hag é hanhue e oé Jojeb. D'en ouaid 
a zeu vlai ha deu-uiguènt , ean e ziméas. Ma?s 
quênt diméein, aveit gouyet mad é stad a vuhé, 
ean e vennas, revé en avis en doé bet guet er 
vêlean, laquat é vah ar er autèr épad un noz 
abéh. En dé arlerh , Jojeb e yas d'hi hlasq ha 
d'hi hemér. Péh ur souéhl Ur boquet lis en 
doé hum grouéet doh pen en tam coêd. Dirac 
ur merch burhudus èl-cé, ne chom mui arvar 
erbet én é galon. Hemb arsau, ean hum ra 

de Zoué hag e guemér er stad a vuhé e ziscoa 
dehou er boquet lis. Diméein e hra d'er 
Huérhiès Vari. Devéhatoh pe zischen Mab 
Doué én é dabernacl quetan , étré digoslé er 
Hiiérhiès, sant Jojeb en ador ; p'en dé cousquet 
Jésus ér marchaussi a Velhléem, sant Jojeb 
e zou élal d'hou ; pe zihun er Hroaidurig, sant 
Jojeb erhemér étré é zivréh, e voq dehou, en 
doug guet caranté, bag hun Salvér e vour 
laquaté bén de ziscüéh doh é galon. 

Bermen n'en dé quet mui er hroaidur Douó 
e huëlamb doh er galon-cé, roses güélet e 
hramb ur boquet lis, symbol er vertu a burtèd ; 
er péh e oé a ziabarh en hum ziscoa a zianvsez, 
aveit m'er güélehemb, aveit ma tisquehemb, 
dré güél statu sant Jojeb, petra e blij muyan 
d'hun Salvér. Er merch-cé laqueit a zianvaïz 
e ziscoa splan a gaus de betra Mab Doué hum 
blij é tiscüéh é bèn ar galon sant Jojeb : azé 
ean e danhoé frond er boquet lis e oé én 
diabarh. A sant Jojeb enla pél quènt, hag a 
ol en dud e zou güir bugalé de sant Jojeb , é 
conzé er Sperèd-Sanlél a pe laré : Boquetteu , 
hum zigyeoret, ha strèuet a bep tu frond huêc 
er boquet lis. En hani e garan en hum blij én 
hou mésq. Dileclm meua mihi qui pascitur 
inter lilia. Bermen ê houyamb petra e sinifi 
er honzeu-cé ag er Scritur ; hag a pe sellamb 
5* 

doh sant Jojeb, mab er Protet-hont e huan- 
nadé quement d'en tabernacl , laramb dehou : 
0 sant Jojeb, hirvoudein e hramb d'er joé e 
hoés bet é compagnoneah Jésus a pe oé étré 
hou tivréh hag ar hou calon; hirvoudein e 
hramb d'er boneur e hoés tanhoeit doh en 
douguein hag é voquein dehou. Hun partaj-ni 
e zou caiz inouraploh, a p'en dé güir en er 
receuamb én ur haloneu. Maïs nezé ni e 
garehé bout eurus èl d'oh , ni e garehé gobér 
un dra benac èl d'oh. Hanval-é guet n'emb ne 
houyamb gobér nitra aveit ptijein de Jésus, 
hanval-é guet n'emb n'en dès meit scorn én 
hur haloneu a pe vennamb er receu dré er 
gommunion. 

Inéaneu devot, dalhet chonj ag er boquet 
lis. Difforhet-é a bêl-amzér èl symbol er vertu 
caërran , ha Jésus en dès vennet bhiein ar en 
doar étal ur sant lan ag er vertu-cé, a p'en dé 
güir sant Jojeb n'en dès biscoah guellet andur 
er péh e zou contrél d'er burtèd. Béeh dislüg 
enta a zoh ol plijadurieu er horv, sèntet doh 
er Sperèd-Santél a pe lar d'oh : Boquetteu, 
hum zigueoret, ha strèuet a bep tu ïrond er 
boquet lis. Pe hrehet èl-cé, sant Jojeb hou 
secourou de vout eurus èl d'hou dirac en ta- 
bernacl. — Alias! biuein e hramb, ó men 
Doué, é creis ur bed lan a fallanté, bag a fal 

scüir. É peb hier bag é peb léh, hun deulegad, 
hur halon, hun chonjeu, hun birvoudeu hun 
doug pél doh-oh, — Ah I é creis ol en dan- 
jérieu-cé, é creis er scandal hag en treboul- 
lereah e gavamb , ni e daulou hur sèl ar sant 
Jojeb, ha ni e assaiou bout é bortelèd ar en 
doar. Nezé hur haloneu e vou raarcé hanval 
doh er hoquet lis é mésq er spern, mses ind e 
hrei plijadur de Jésus, hag ean hun güélou-ni 
guet caranté ha guet hirreah é toslat d'en autér 
aveit receu haden er baradouis. 

Exampl. 

Ur verh youanq en doé vennet renonciein 
d'er bed ha gobér er rö a huérhtèd. Hi e zas 
de vout léannès, ha casset e oé bet d'ur hou- 
vand a vaez-bro én Amériq, d'er guér a Lima, 
ér Pérou. É oé inou ér blai 1867. Maïs er vro 
e oé rai duêm hag el léannès-cé a seih vlai 
ar n'uiguènt n'hum gavé quet yah. Hé fdc e 
zas de vout milén, güéhavé raemb hi e daulé 
goaid dré hé bêg , ha devéhattoh hi e daulas 
breinadur. Deu védecinour e zas d'hi güélet. 
En neu védecinour-men e laras en eil arlerh 
éguilé é oé hé goug a ziabarh doh hum zisman- 
tein a dameu, ba déja hantér brein. É güirioné, 
n'hi doé mui nerh erbet, n'hellé quet mui 

seuel ag hé gulé , hag èl n'hi doé quet mui 
h&leu aveit distrampein er bouit e laqué én hé 
bêg, n'hellé mui na daibrein na lonquein. Er 
médecinour e laras é oé mal rein. dehi hé sa- 
cremanteu devéhan, ha devéret e oé bet d'er 
seih ar n'uiguênt a vis mai. Neoah er vecstrés 
ag er houvant e garé bras sant Jojeb. D'en 
dri ar n'uiguênt a véhuén, a pe ne oé mui 
confort erbet doh en doar, hi e laquas el 
léannéset aral d'hobër un nauvèd én inour 
d'hi Fatrom carettan. — Er houvand enta 
abéh-caër en hum laq é péden, ha nezé el 
léannès clan e lar : Goudé en nauvèd, de houil 
er Visilation , me sauou hag e vei de receu er 
gommunion d'en iliz. Neoah el léannéset aral 
e bedé drest peb tra aveit m'hi dehé bet hum 
résïgnet dirac er marhue. D'en nau ar n'ui- 
guênt, hé hovessour e zas de rein dehi un 
absolven devéhan , e gonzas dehi quement ag 
er baradouis ma hum laquas de huannadein 
hi-memb arlerh er marhue, Quement-cé e oé 
ur gonsolation aveid er houvant hag ur merch 
é oé bet cheleuet er pédenneu. D'er hetan dé 
a hourhelén, dé devéhan ag en nauvèd, en 
hani clan e laré : DeU-é en dé devéhan a 
mem buhé, hiniue é hein dirac men Doué. 
Me zoü coutant, rac pédet en dés sant Jojeb 
aveid on. En angoni e oé é arriue. Neoah d'un 
hser arlerh creisté, el léannès clan en hum gavé 

güel ; en droug én hi hain hag én hé gong e 
oé oueit qüitt; hé mampreu e seblanté dehi 
bout criuoh. Chetu,elaréerréral f erhuelladen 
devéhan quênl er marhue; aben en nöz é vou 
deli d'emb laret en De profundis. 

Mses en hani clan hum santé güelloh güel. 
De seih haer de nöz, a pe oé ol el léannéset 
aral dianveez, tolpet maoent é laret oufédenneu, 
assai c hra seuel ; hi e sau , e husq hé dillad , 
e za ér msez, hag e ya devat el léh é péhani é 
oé er réral é pédein. Hanval e oé doh ur 
spontail é pourmén. A pe zigueor en nor, un 
taul cri e sau a bep Ui. Monnet e hrér d'hé 
havet, de bredêg doh t'hi, de houyet güir mar 
boé hi e oé. Un tamig arlerh, ol er houvand e 
zou tolpet én iliz, hag er Magnificat e zou 
cannet gredus. — Ér memb momand en hani 
clan e gouéh semplet. Hi douguein e hrér ar 
en divréh betag hé gulé, ha laret e hrér guet 
anquin : ni e gredé é oé güelleit , ha chetu-hi 
marhuet. ■ — Maïs nepas, hi e za én drö ha 
goulen e hra de zaibrein ; hi e zaibr, goudé hi 
gousq , er péh n'hi doé quet groeit a houdé 
calz a visieu ; hag en dé arlerh é oé én iüz , èl 
m'hi doé-ean laret d'en dé quetan ag en 
nauvèd, é receu er gommunion. En neu véde- 
cinonr en dès testet é ma güir en exampl 
caër-men. 

Inour ha mélation de sant Jojeb ! 

guelloud sant jojeb, 

A bèl amzér en Eutru Doué e hratlas ur 
Salvér de vab-dén, ha Iri mil vlai goudé, er 
Roué santél David e huannadé hag e laré : 
Pegours e huélehemb miséricord en Eutru 
Doué? Hun ancoéhat e rehé-ean? Neoah, Mab 
Doué , é creis brauitó en nean , e zas un dé 
dirac é Dad éternél hag e laras dehou : Chelu- 
mé , casset-mé revé hou volanlé. Mab Doué e 
zischennas ar en doar, ha santès Élisabeth en 
hanimas er guetan én ur saludeia er Huérhiès 
Vari guet er honzeu-men : Hui e zou beniguet 
drest en ol groagué, ha bénignef-é eué er 
fréh ag hou corv. 

Maes dirac er güél-cé a zonsezoneu carantéus 
en Eutru Doué, petra e sinifi er guirieu aral- 
men ag er Scrilur : quêrhet de gavet Jojeb. 
Laret-ind bet d'en ol dud , maïs neoah , drest 
er réral , de Jésus ha de Vari , a p'en dé güir 
Jésus ha Mari e viuas, a berh Doué, idan 
mantel sant Jojeb. En Tad éternél enta , én ul 

laquat en neu drezol-men idan goarnation hun 
sant Patrom, e vennas, splan erhoal-é, er 
choéjein eit bout Msestr én é dy hag el laquat 
é pèn ol é vadeu (Ps. civ, 21). Raccé nag a 
zona?2oneu gueltoudus en dès reit en Eutru 
Doué de sant Jojeb ! Hanval doh un dén 
pinhuiq bras e gass é vab d'ul léh diamén , 
hag el laq idan perh un den ag er vro én ul 
lodein guet hou é bouvoér a dad, èt-cé en 
Eutru Doué e laquas é Vab éternél étré deuorn 
sant Jojeb, hag e hroas sant Jojeb lodêc én é 
vrastèd hemb hanval. Dén erbet biscoah é pèn 
un tyegueah n'en dès bet un inour quer bras. 

Ean e oé msestr én é dy, ar é dreu , ar 
er Huérhiès Vari é brièd , ha memb ar Jésus 
hé Mab. Piue-benac e vieu ur huéen, e vieu 
eué er fréhen a zou ar nehi , ne vern péh 
quer brau-é. Er huéen e zou er Huérhiès 
Vari , hag hi e apparchant de sant Jojeb èl m'é 
ma urvoés d'hé frièd. Er fréhen enta, nevern 
péh quer brau-é, e zou eué de sant Jojeb. 
Raccé Jésus ha Mari e sènté doh t'hou. Ean 
oé maeslr, ean oé pèn-tyegueah. — Nag ur 
rang ihuél en dès bet sant Jojeb drest ol er 
saent aral épad é vuhé ar en doar. Nag ur 
guelloud en dès-ean bet, ma?s eué nag a sourci 
eit gobér en devérieu ag é stad ! 

Hui eué , penneu tyegueah , lan a boénieu 

hag a hoannedigueaheu a bep sorl, souéhet-oh 
d'er graceu en dés bet sant Jojeb, bag hum 
houlen e hret perac é ma ean bet choéjet 
drest er réral eit receu quement. 

Alhué er mystér e zou ér Scritur santél. 
Effundam super domum David spiritus pre- 
cum, me strèuou ar fameil er roué David ur 
sperèd a béden. Er sperèd a béden enta e oé 
en donaezon nerhus goarnet guet Doué a hél 
amzér eit pantélat en termënïeu tostan d'er 
Messi, hag eit dégass é ligné David ur mezul 
brassoh-bras a hrseeeu. Er profaat Zachari en 
dès-ean annoncel. Avel ur hoaih deur e rid 
devat er mor hag e za de vont ledannoh-ledan 
a vezul ma tosta , èl-cé er sperèd a béden e yé 
criuoh'criue é pèn el ligné santél-cé, ha sant 
Jojeb, en tostan d'er Messi, e zelié pédein guet 
calz muyoli a hrèd hoah eid er réral én é raug. 
Er sperèd a béden, chetu er pèn-caus a hrseeeu 
en Eutru Doué. Groeit enta èl sant Jojeb. 
Pédet de vitin, pédet de nöz, pédel hemb 
arsau, hemb achimant, nepas hemp quin a vêg 
én ur batéral , maes én ur seuel hou calon 
trema Doué én hou labourieu hag én hou 
poénieu. Alias ! piue e hra èl-cé? piue en dès 
memb er chonj d'hobér èl-cé? Hiniue en dé, 
er penneu-tyegueah n'ou dès ehet hoar de 
bédein ; rai a labour ou dès 1 De vitin ind e 

sau , hng e zigueor liès ou deuéh èl güir 
bayannet, de laret-é, èl a pe n'hanauehènt 
quet Doué erbet drest debai. Penaus é helle- 
hènl-ind receu ul loden ag er graeceu en dès 
bel sant Jojeh ? 

Open quement-cé , é fameil er roué David , 
en tadeu e zisqué a rum de rum ou bugalé de 
bédein, ha sant Jojeb e bédë guet hun Salvér 
Jésus. Hiniue er penneu-tyegueah ne zisquant 
quet mui pédein d'ou bugalé. Dalledigueah 
hemb par 1 

Én amzér-hont ni e huél er Hroaidur Jésus 
élré Jojeb ha Mari. Hiniue, élré en tad hag er 
vara, ni e huél bugalé eué, mees bugalé dis- 
hanval aquêrh doh hun Salvér. Er sperèd a 
béden n'en dé quet mui én darn-muyan ag er 
fameilleu, ha raccé er fameilleu n'en dint quet 
mui crechén. Chetu perac é tiscoér dehai sant 
Jojeb èl ur scüir hag e zeliehé bout queméret. 
Eurus er ré en devou discoharn aveit cleuel. 

Pédamb sant Jojeb, rac erguelloud en dès 
bet ar en doar, ean ea dès-ean hoah én nean 
aveit secour en dud fariet hag aveit confortein 
en dud a volantê vad. 

Exampl. 

Bout e zou un ty , toslig-tra d'ur guér vras , 
é péhani éviué dévéhan-men ur vam guet hé 

deu groaidur, ur pautr hag ur verh. Ne oé 
fameil erbet eurussoh ar en doar. Er vam en 
doé dessauet mad hé deu groaidur, hag hi en 
doé er gonsolation d'ou güélet é pédein bamnóz 
ar un dro a voéh ihuél , é vonnet d'en iliz , é 
receu er sacremanteu hag é inourein er sseal. 
Un dé, en dén youanq e vennas diméein, hag 
e giiittas é vam eit monnet de chom a costé. 
Un herrad goudé, ean e hras hanauedigueah 
cansortet fal, cn hum blijas doh ou héli hag 
é tastum én é galon velim ou honzeu. A ne- 
bedigueu, ean e lausqtias en iliz a costé, e 
bêllas doh é voés youanq ha fidél , hag e zas 
de vont ur renavé, un dén a scandal. A houdé 
tri blai é cassé er vuhé-cé. Nag é voés , nag é 
vam, nag é hoér n'hellènt mui conz doh t'hou. 
Azé-é, alias ! histoér ol er gompagnoneaheu 
danjerus. Neoah er vam hag er verh e bédé 
hemb arsau aveit er mab prodig. Un dé er vam 
e yas d'er havet , hag, en dar én hé deulegad , 
e laras dehou hé foén eid assai en dislroein. 
Ne mès chet aviseu d'em bouta hanni, e res- 
condas en dén dirollet d'é vam : hum sourciet 
ag er péh hou sèl ; na Doué na diaul ne hellou 
me laquat de chanjein. Hag ean e droas é gain 
guet hèrr. 

Er vam, samet a boén, e yas d'er guér, hag 
e laras d'hé merh conzeu hé brér. Aben, hemb 

dalé, er verh youanq e yas d'en iliz d'hum 
dnrel dirac sant Jojeb. Hi e hras muyoh. Hi e 
houlennas un ovéren, e hras alum ur pilèd, 
hag e hrattas lair ovéren aral mar vezé bet 
cleuet hé féden. Hama, petra e arriuas? En 
dé-cé e oé ur merhér, dé gloëstret de sant 
Jojeb. D'anderhue, er mab prodig, a nehöu é 
unan, e zas d'er guér, hag hum ziscoas anfin 
amiabl doh é voés. Eih dé goudé , d'ur merhér 
atau, ean e zas de dy é vam. A houdé, torret 
en dès el Ham en dalhé doh er fal gompagno- 
neah, ha deil-é de vout er péh ma oé aguênt, 
un dén mad ha crechén. 

Er verh youanq péhani en dès scriuet hi- 
memb quement-men e achiue hó lihér én ul 
laret : 

Gtoér hag inour de sant Jojeb ! 



PUARZÊCVÈD DÉ. 



SANT JOJEB, SCCIR PERHINDOUB EU BARADOUIS. 

A pe oé sant Thomas é verhuel, un dén e 
zas de houlen guet-hou , un avis devéhan : 
Petra gobér, emé-ean, aveit chom atau fidél 
de Zoué ha d'el lézen vad? — En doctor 

sanfél , patrom er scölieu , e rescondas : 
i Biuet é présanc en Eutru Douê, hum zalhet 
dalhmad prest de vonnet d'er jujemant, ha ne 
bléguet quef jamaas dira er fallanté. » Er hon- 
zeu-men e ziscoa , èl én ur miloér, buhé cuhet 
sant Jojeb. Èl-cé-é en dès bihuet én ty a 
Nazareth durant deu vlai ar n'uiguènt. Biuein 
é présanc en Eutru Doué e zou un dra a gon- 
séquanc vras, m.-cs lausquet a costé dré en 
dam-muyan ag en dud. Ne vihuér hiniue en 
dé meit aveit gounit argant. Nóz ha dé ne vé 
quin chonj ( rac, e larér : En argant-é er 
maestr. Hag aveid assai bout eurus ar en doar 
é ancoéhér é ma red chervijein en Eutru Doué. 
En ladeu ha mameu e ra memb en disque- 
mant-cé d'ou bugalé , pé ind e lausq d'er gobér 
a pe ne brézant quet seilet de béh scölaj ou 
hass. Ér faacon-cé, durant m'é mant ind- 
memb sourciabl de choéj en hadenneu guellah 
eil laqtiat én ou doar, n'hum sourciant quet 
péh sort hadennen gobér laqnat é caloneu ou 
bugalé. Bout eurus ér bed-'men enta, chetu 
ol spi en dam-muyan ag en dud, ré vras ha 
ré vihan. Er baradouis pé en ihuern e zei 
goudé, maïs ne vern ! O sant Jojeb, discoeit 
enta d'en dud-hont hemb tam furnasz, n'en dé 
quet èl-cé é téliér biuein. Hui, peb mitin, hui 
e bédé gredus é compagnoneah Jésus ha Mari ; 

épad en deuéh hui e chomé idan deulegad en 
Eutru Doué ; hou labour e oé nepas aveit dastum 
madeu , ma&s aveit maguein Jésus ha Mari ; ha 
bamnóz a pe drugairéquèh er Ma?str a guement 
tra e zou, en nean hum zigueoré drest hou 
pèn hag un M\ e oó carguet de rein doh , aben 
«n dé arlerh, nerh ha couraj. Èl-cé e teliehé 
biuein ol er grechénion, rac èl-cé hemb quin 
é receuér grac, buhé ha larganté. 

Quênt arazér sant Jojeb, er Scritur santél e 
gonz d'emb a dud vad aral péré en dès biuet 
ér memb fsficon deustou d'er fal scuirieu e oé 
tro-ha-tro dehai. Èl-cé, en dén santél Hénoch 
e zou laret a nehou : Et ambulavit Henoch 
cum Deo. Hénoch e viuas dalbéh é présanc un 
Eutru Doué. De betra é ma-ean deitgoudé? 
Queméret-é bet ha casset-é bet corvhag inéan 
ér maez ag er vro-men couciet. — En dén 
santél Noé e oé ur sort. Tro-ha-lro dehou ne 
oé meit fallanté ha paillardigueaheu scontus. 
En dud ne viué meit aveit cavèt plijadur ar 
en doar. Én ou mésq, Noé e oé èl ur boquet 
caër 6 méaq er spern , hag e guêrhé dalbéh é 
présan? en Eutru Doué, perfectus fuit in 
generationibus suis, et ambulavit cum Deo. 
É petra é ma ean bet difforhet doh er réral ? 01 
en dud ag é amzér e oé bet distrujet ha 
dismaatet dré en déluj , hag en ihuern hum 

zigueoras bras ha lédan aveit lonquein el 
loden vrassan ag en inéaneu-cé. Noé e oé bel 
choéjet drest ol er réral , guet é vugalé 
dessaüet mad, eïd anlréein én Arh, hag e oé 
bet goarnet èl-cé aveit bout haden pobleu 
neué. Sant Jojeb e zas goudé ar en doar. 
Biscoah n'en dès cheleuet doh exampl en dud 
a blijadur, biscoah aviseu er fallanté n'en dès 
trézet dor en ty santél e oé idan é hoarnation; 
biuet en dès ar en doar avel ur perhindour 
ar hènt er baradouis, hemb sellet a du de 
du , maas é zeulegad perpet idan deulegad 
en Eulru Doué. Er chonj a brésanc en Eutru 
Doué, èl un hiaul lan a duêmdér, e laqué ol 
er vertuyeu de guemér gouriad én é galon. 
Eué calon sant Jojeb ezasdevoutèl urjardrin 
lan ag er boquetteu caëran. Èl-cé en dès 
biuet, èl-cé en dès gouniet er boneur en dès 
hag en devou é lein er baradouis. 

O sant Jojeb, hui e zou er brassan, en 
eurussan é rnésq er sient, rac ma hoés hum reit 
abéh-caër d'en Eutru Doué épad hon puhé. 
Bout e hoés bet èl récompanc ar en doar er 
grsec hemb par de viuein étal Jésus ha Mari. 
Pe sellan doh hou leuiné quer bras én ty a 
Nazarelh , ne houyan quet mui dré béh 
conzeu laret d'oh mélation. Ba neoah, mar 
d'oh bet eurus èl-có ér bed-men, petra-é 

bermen hou c'eurustèd é lein er baradou'is! 
Astennet d'emb hou préh, patrom caret, eit 
ma yehemb guet n'oh un dé. Ni e ven qüittat 
lorbereaheu er bed ; hanauet hun nès en bént 
e hoés béliet guéharal; ni e fal d'emb monnet 
ar hou paseu aveit hou cavet, gohér èl oh ha 
bout eurus guet n'oh. 

Hanval guet n'ein , sant Jojeb, a lein en 
Nean , e rescond : Biuet e mès étal Jésus ha 
Mari ; biuet hui eué étal en tabernacl, ha hui 
hou pou er boneur e mès bet. Biuet én ur 
receu liès er gommunion, ba bui hou pou 
muyoh a voneur eit ne mès-mé bet. Épad mem 
buhé, n'hellen meït quemér men Doué, me 
ol vad, étré men divréh; n'hellen meit er 
sterdein guet caranté doh me halon. Hui e bel 
er receu , hui e hel hum vaguein a nehou. Hou 
poneur, a p'en hanauehèh , e vehé brassoh eit 
me hani. Mles hum zisposet mad perpet ; ne 
sèntel quet doh en dihoustegueah. 

Dalhamb chonj , crechénion , ag en aviseu e 
hia d'emb sant Jojeb. Biuamb è présanc en 
Futru Doué; hum chervijamb a zévotion Mari 
ha Jojeb èl ma hum chervij en einet a zivasquél 
eit hum zistaguein doh er bed, hum seuel 
devat en Nean épad er vuhé , hag hum 
accustum èl-cé de vout é présan; en Ëutru 
Doué épad en éternité. 

Rosali K.... e oé gunnet ag ul ügné vras ha 
pinhuiq. Gobér e hras hé studi én ur houvant 
léannéset, ha de drihuéh vlai, é tas én dr6 de 
dyhézad, én ur zégass guet-hi un dévotion 
berhuidant aveid er Fameil santél, Jésus, Mari, 
Jojeb. — Hé mam e oé marhuet, hag hi en 
hum gavé ér pèn quetan aveit campennein en 
tyeifueah, ha ma?slrein d'er serviterion. Mses 
sourci treu en doar ne harras quet doh t'hi a 
viuein dalbóh ê présanc en Eutru Doué, hag a 
hobér vad d'hi Nessan. En dud ag en ty e oé 
red dehai bout lidél d'hou devérieu a greché- 
neah, )ia mar chomé clan hanni a nehai, dalbéh 
é oé étal é hulé aveit rein soulajemant. — Un 
dé hé zad hum gavas scoeit d'ur hlinhuèd 
eahus ; er marhue e zé a baseu bras ha ne oé 
quet tu dehou de receu é sacremanteu devêhan. 
Lan a boén, Rosali hum daul ar benneu hé 
deuhlin hag e hra de Zoué er béden-men : 
Men Doué, vennein e hran gobér d'oh er 
sacrefic a me yehèd , mar guel me zad gobér é 
govession quênt merhuel. En Eutru Doué e 
gleuas hé féden, hng hé zad e oé bet devéret, 
maas hi e gollas hé yehèd aveit mad. Chom e 
hré debi tri blai ar-n' uiguênt a souffranceu 

de andur quènt merhuel. Hi ou anduras perpet 
hemb biscoah hum glêm. « Merhuel e hran , e 
laré-hi, guet en hireah de vonnet de dy men 
Doué. > Credet e vehé hi doé bet cleuet en 
doctor sant Thomas é laret dehi : Biuel é pré- 
sanc en Eutru Doué, hum zalhet dalhmad 
prest de vonnet d'er jujemant, ha ne bléguet 
quet jamoes dirac er fallanté. — Èl-cé memb 
é hras épad ol hé buhé. 

Tri dé quênt merhuel , hi e houtennas bout 
devéret , bag aben hi e hras a voSanté vad hé 
henavou d'er bed , ha ne laras quin mui , ■ 
voéh ihuél, rneit er péh e oé hé haranté vrassan : 
Jésus, Mari, Jojeb. Nezé ur groéz doh hé 
guéneu, hi e hras hé huannaden devéhan. 

Pédamb aveit ma achiuehemb eué hur 
perhindèd ar en doar, étré divréh Jéeus , Mari 
ha Jojeb. N'ancoéhamb quet a receu lies ha 
dévot mad er gommunion ; sant Jojeb e zei de 
guemér hun inean én haer ag hun marhue. 

SANT JOJEB, SCUIR ER PENNEÜ TYEGUEAH. 

Er Scritur santél e lar é hès bet én «r hor- 
nad benac tlré er bed ul léh hannuet Baradouis 
en doar. Adam hag Ève e oé é cbom inou a 
p'hou doé bet er chonj un dé de vonnet ar 
baseu Lucifér. Ind e bras ur péhèd a orgueil 
én ur gredein, hemb tam furnïez erbet, ou 
devoé cavet en tu de vout quen abil èl en 
Eutru Doué ean-memb, ha quement-cé én ur 
zaibrein er fréhen dihuennet. Taulet aben ér 
msez, ïnd e yas de viuein é bro en drein hag 
er spern. Un JSX e zas ar trézeu en nor di- 
gueoret, alias 1 aveit maleur ligné mad-dén, 
ha chom e hras inou én é sau, ur gléan én é 
zorn , aveit parrat doh er fallanté a zonnet én 
dro de gouciein baradouis en doar. 

Puar mil vlai goudé, un ty bihannig e oé én 
é sau ér guér a Nazareth. Azé é hré Jésus ha 
Mari ou dameuran$, hag azé é oé a neué er 
güir baradouia ar en doar. É léh en ^El én é 
san doh trézeu er nor, bout e oé un dén 

choéjet ha carguet a berh Doué de barrat 
doh en drougneu a bep sort d'antréein. En 
dén-cé e oé sant Jojeb, hun sant. Patrom, 
hag ean-é e fal d'emb hoah hiniue en dé 
laquat étal dor ol hun lyegueaheu aveit parrat 
doh er fallanté aantréein én-hai. ' j 

Doh petra e zou de barrat hiniue en dé? 
Petra e zeliamb-ni lezel ér mrez ag hun tyér ; 
ha doh petra é hel sant Jojeb hun dihuen ? — 
A houdé ur hand vlai benac , deit e zou ar en 
doar fal gustumeu, fal disquemanteu , fal 
vodeu hag e yenn dismanfein er fé é calon er 
fameilteu. Peb rumad tud bermen, en dès èl 
hériiaj én hou zyegueaheu ur fallanté benac, 
én ur ffficon m'é ma laqueit hun Salvér ér 
msez. Èl-cé, ul lod-caër é mésq er vourhision é 
bredég dré ou sctiïrieu ha dré ou honzeu, n'en 
dès nitra aral de glasq ar en doar meit plijadur, 
argant ha bombanc. — Sant Jojeb e bredég 
ean d'er penneu tyegueah, n'en dé quet azé-é 
hènt er baradouis, ha rein e hra d'er fameilleu 
crechén er scüir satilélan aveit difForh hag 
banaouet er péh e zou güir ha mad. ■ — É mésq 
er vechérerion, ul lod-caër ne glasquant quin 
roeit hum seuel drest er réral drê vad pé dré 
vil, hum laquat ér pèn quetan én ur ziscar er 
ré hum gav ar ou hènt. Sant Jojeb, gannet 
a ligné er rouanné ba deit de vput meehérour, 

en dès biuet èl-cê én ur fa^on de vout eurus 
ér bed ara), hag ean e ziscoa d'er penneu- 
tyegueah é teliant , mar vennant bout salvet èl 
d'hou, biuein é peah ba bout coutant ag er 
péh ou dès. 

Maes istrob eit queroent-cé, en ihuern en 
dès cavet ur moyand aral hoah de bredêg en 
dirélijion ha de ziscar er fé dré ol en doar. Ë 
ganeortel fidélan él labour fal-cé, e zou er 
Juiffet , er ré-cé memb hag e laré güéharal a 
Jésus : ne vennamb quet ma vou bennen roué 
ar n'amb. Hiniue er memb conz e zou strèuet 
a bep tu dré ou gazelfeu hag ou fal livreu , 
nepas én ur fsegon cri èl güéharal , a p'en dé 
güir é laquér méi doh en treu vélimussan aveit 
ma tischenneint dou^oh ar er galon, maïs 
rein e hra surroh-sur er marhue d'en ineaneu. 
Chetu perac é hès quement a dud hemb fé 
hag hemb relijion ; cbetu perac é hès quement 
a fameilleu diffidél ha dihoamis a hrseceu. 
Gazetteu ha fal livreu er Juiffet en dès que- 
mérct léh buhê erSeent é hiltaih a dyegueaheu. 
Buhé er Saint e strèué er santeleah; er ga- 
zetteu , el livreu fal e voug er fé. Jésus e zou 
taulet ér ma*z, ha vélim en diaul e zon laqueit 
él léh inourabl. Pelloh, é creis en tihouéldèd, 
er goal sperèd e scrign guet joé, é huélet 
inéaneu prenet dré hoaid Jésus-Chrouist, é 

tilézel ou loden héritaj éternél aveid erblijadur, 
é crial énep de Zoué, énep d'en Iliz, énep 
d'hun Tad santél er Pab, èl m'en disq dehai 
gueuïér er gazetteu hag el livreu fal. Pe garehé 
er penneu tyegueah gobér ou devér I maes 
nepas. É léh chairein ou dor d'er fallantéieu 
scriuet, ind-memb ou diguemér, rac m'ou 
dès méh a vout han&uet èl crechénion. É léh 
dihuen ou relijion guet nerh , ind e ziguemér 
ur sort er fal hag er mad. A nebedigueu, er 
vélim e hra é labour, e hounit er spcrèd hag 
er galon. Arlerh ind e gouéh én ur sort dou- 
tanc a zivout güirionéieu en Aviél; ne vennant 
quet mui rairet el lézen, méh ou dès é quemér 
ou hatechim aveit disquein a retorn er péh e 
hcllant ou devout ancoéheit. En dihouiegueah, 
en dihouategueah, en dalledigueah ou gounit, 
hag e hounit ou bugalé, ha chetu penaus er 
fameilleu e ya peb-eil-pèn ar hènt en ihuern 
éternél. Neoah, peb-unan ag en lyegueaheu-cé 
e hellehé bout èl ur baradouis ar en doar, a 
pe garehé er masstr hum zerhel sonn ar trézeu 
é zor aveit parrat doh fallanté vélimus er Jui0et 
a antréein én ty. 

Scüir ha bennoh sant Jojeb e ra nerh d'hobér 
quement-cé. A pe zihuenné en ty a Nazareth 
doh peb sort drougueu, ean ne viué meit a fé. 
Justus ex fide vivit. É galon ne oé diazéet 
6* 

meit ar gonzeu en Eutru Doué, hag é vuhé ne 
oé meit santeleah. Nitra biscoah n'hellas el 
Jaquat de zivarchein. A pe huél er Hroaidur 
Jésus ér hreu a Vethléem, cousquet ar er plous, 
hemb inour na madeu, ean en ador èl é Zoué, 
èl crouéour en nean hag en doar. P'en doug 
ar é zivréh, tinér hag hemb dihuen, eau en 
hanau èl er roué a hloér e zalh én é zorn er 
bed abéh ; p'er hleu é ouilein, ean e sel doh 
leuiné er baradouis. Ean e zisq dehou ur 
vechér, ha neoah chonj en dès é ma ean-é e 
zou maestr ol er vechérerion ; ha bermen, d'en 
ol dud e ziscoa santimanteu aral, dré sotoni 
pé dré seblant a abillèd , ean e lar : N'en dé 
quet azé-é er scüir e mes óiscoeit d'oh, n'en 
dé quet èl-cé-éé arriuehèh ér baradouis. Sel- 
lamb enta doh er scüir-cé. È!-cé é teliamb 
gobér aveit bout dijab a Jorbereaheu er bed. 

Pédamb sant Jojeb, goarnour baradouis en 
doar, d'hun secour, rac revé santes Thérès, 
ol en dud en dès-ean pédet mad, en des dalbéh 
eresquet ér güir dévotion. 

Exampl. 

Ér blai 1864, é oé bet conzet bras én Itali , 
ag un deuéhour, tad a fameil , dévot de sant 
Jojeb. N'en dès bet biscoah banni samettoh a 

groézieu, hanni eurussoh é creis er boén. Ean 
en doé é voés ba puemb croaidiir bihan. É dy 
e oé dehou , mees déliein e hras er güêrhein 
ha goprad unan aral. É voés e oé chomet clan 
ha manq; hag, alias 1 delé e oé dehi ciiom 
èl-cé betag en achimant ag hé buhé, hemb 
guellein bouljal én hé gulé. Neoah, ean e yé 
d'é zeuéh bamdé, ha bamnóz pe arriué ér guér 
ean e dolpé ol é vugalé élal gulé er vam, e 
hré er béden a voéh ihuél, e laré er chapelet, 
e zivisé ar er hatechim , hag e rebreiché en 
hani e oé bet dissènt épad en deuéh. Goudé, 
taquat e hré é vugalé de gousquet, hag ean e 
gousqué ean-memb ar ur gadoér étal gulé é 
voés. Poén ha misér, azé é oé héritaj er heah 
dén, ha neoah ean e gdré sant Jojeb. 

Un dé ean e za d'er guér guet un derhian 
fol. Oblijet d'hum asten, ean e laf de sant 
Jojeb : O me sant patrom, penaus é hellehemb- 
ni biuein mar dan a chom clan I Truhé , mar 
plij guet n'oh, nepas a gaus d'ein, maïs a ba - 
lamort d'em bugalé. En dé arlerh, devilin, 
ean e saué divahaign hag e yé d'e 1'abour én ur 
drugairéquat sant Jojeb. 

Un dé aral é ma é tiecar ur huéen doh 
tor ur maoné ihuél, idan é dreid é hès un 
ablm dön. Goudé en devout laboure t guet er 
vohal, ean e grapp divot é blein er huéen eit 

staguein er fïïn guet péhani en dehé pareit 
doh-l-hi a gouéh én abim. É ma doh er blein 
a pe gleu er huéen é trouzat hag é vrancellat ; 
collet-é sur é vuhé. Sant Jojeb, e gri-ean, 
deit d'em secour. Ha quentéh er huéen e chom 
èl d'hobér chonjeu , bemb liouljal. Ean e 
zischen pront ar en doar, ha nezé hemb quin 
é couéh er huéen hag 6 rudelia dón betag 
troèd er manné. Trugairé, sant Jojeb, e lar- 
ean hoah , ha monnct e hra d'er guér én ur 
hobér mélalion d'é sant Patrom. 

Un dé aral, d'er Rieu hemb lid, é ma dévot 
mad é héli ur préhécion. Quentéh, hemb ne 
huél nitra, un dom en arrest hag en dalh. 
Ér memb momand, ur goutèl luèm e bass èl 
ul luheden dirac é zeulegad, hag e ya d'hobér 
un toul ér vangoér. Petra e siniGé quement- 
cé I Deu zén e oé tostig-tra doh hum fouettal'; 
unan en doé tennet ar en aral guet é goutèl, 
maas manquet en doé é daul, hag er heah 
mechérour e oé deli dehou bout lahet. Tru- 
gairé, ó me sant Patrom, e laré-ean goudé; 
hui e hoés hoah goarnet mem buhé ur huéh 
aveit m'en devou mem bugalé bara de zaibrein. 
Bamnöz ean e zalhas de laret catechim d'é 
vugalé, ha d'ou dessau revé Doué. Groeit èl 
d'ou, penneu tyegueah. Revou crechén hou 
fameilleu; beah devot de sant Jojeb, ha ne 

Tanquou jamais secour d'oh é peb dobér hag 
é peb gloés. 

Inour ha mélalion de sant Jojeb ! 



HUËHZÊCVÉD DÉ. 



SANT JOJEB HAG ER HLINHUÉDEU. 

Sant Jojeb , aveït guellein dihuen er Messi , 
en doé bet guet en Eutru Doué ol er gneceu 
e oé déliet aveit goarantein en ly a Nazareth 
doh peb sort disezeraanteu. Servitour fur ha 
fidél carguet a berh Doué de hoarantein ha 
de zihuen , gobér e hras c zevér. Raccé bermen 
guellein e hramb laret a sant Jojeb er péh e 
zou guir aveid ol er saent aral : Er guelloud 
en dès bet ar en doar, en dés-ean hoah én 
nean, ha chetn perac é ha quement a dud de 
houlen hiniue guet sant Jojeb secour én ou ol 
dobérieu revé er horv. Gobér e hrant mad, a 
p'en dé güir sant Jojeb en hum blij ê cresquat 
confort ha confianc en dud-cé dré ol er miracleu 
e hra memb é andret er ré clan. 

Neoah, güir-é atau laret penauser hlinhuédeu 
bras e za a zeu dra unan, pé avel punition a 

héhêdeu groeit pé aveit gobér lu d'en dud 
santél de hounit ul léh ihuelloh ér baradouis. 
Er bayannet ind-memb en dès hanauet er 
myslér-cé. Hippocrate, tad ol er védecinerion, 
un dén hag en dès sludiet, épad ol é vuhé 
abéh, ol er hlinhuédeu, en dès laret : « Ér 
hlinhuédeu bras ha poénius bout e zou nn dra 
benac a berh Doué, hag énep d'en dra benac-cé, 
er güellan remèd e zou er béden ». Ma;s er 
médecinour brassan, hun Salvér Jésus en dès 
discoeit d'emb quement-cé hilleih splannoh. 
Un dé é oé bet dégasset dehou un dén manq 
én é vampreu. Ur bobl tud, tolpet tro-ha-tro, 
e houlenné secour aveid er heah mahignet. 
Hun Salvér e chomas én é sau ar en hènt, ha 
guet un taul sèl , e hanauas aben er hlinbued. 
Mies quênt gobér er péh e houlenné ol er 
bobl, de laret-é, quênt güeliat dehou, ean e 
laras : Me mab, hou péetconfianc, pardonnet-é 
d'oh ol bou péhedeu (Mare 2). Hanni ne oé. 
éngorto ag er gonz-cé. Un huéen e daul hé 
bareu ér meez hernb discoein hé gouriad ; èl- 
có er htinhuèd hum ziscoé a zïanvaez hemb 
discoein ar betra é oé diazéet. Jésus, guet é 
sè! dón, en doé diflbrhet mad er gouriaden 
hag en doé laret : Hou péet confianc, me mab, 
pardonnet-é d'oh ol hou péhedeu. Goudé en 
devout trohet er gouriad, ean e daulas er 

hlinhnèd ér niEez én ul laret : Sauet ha quêrhet ; 
hag en'dén manq e sauas hag e guêrhas, hag 
er bobl e grias bennoh de Jésus, Mab Doué. 
Hiniue en dé, ni e hra ur sorl èl er bobl a 
aguênt. A pe huélamb sant Jojeb é hobér «r 
mirael, é pêllat ur hlinhnèd benac poénius, 
nezé ni e gri bennoh ha triigairé dehou ; ma^s 
a pe lausq tin dén clan d'andur deustou d'er 
pédenneu, ni e zou anquinel, rac er fal gre- 
chénion e garehé cavet tu de ziscéir guelloud 
hur sant Palrom. É creis ou dalledigueah, ne 
houyant quet péh sort gouriaden en dès er 
hlinhuèd, hag ind e daul atau ou divisien a 
ziar-scan. Ni, credamb-ean mad, er hlinhuédeu 
e zou liès èl er fréhen ag er péhèd. Lamamb 
er péhèd , ha quentèh sant Jojeb e lamou er 
hlinhuèd. 

Un dra souéhus aral hoah : É mésq ol er 
miracleu en dès groeit sant Jojeb, ne gredan 
quet é hèshanni groei L eit gi'icllat de souffranceu 
corv un dén ahurtet ér péhèd. Perpet é mant 
é andret tud dévot, tud disposet d'hum zislag 
doh er péhèd. 

Ha neoah , ol en dud vad ind-memb ne 
gavant quet secour. Er pèn-caus a guement-cé 
e zou : a pe ven en Eutru Doué laquat unan 
de zong er groéz aveit m'en devou tu de hounit 
ul léh ihuelloh ér baradouis, n'en. dé quet 

sant Jojeb e zet de barrat doh t'hou er boneur 
braa-cé. Ur hroaidur biban e laré d'é vam : 
Me mam, laret e hoés d'ein penaus en Eutru 
Doué e gleu perpet hun pêdenneu; pédet e 
mès-ean de huellat d'oh hag èlquênt chom e 
hret clan ! En Eutru Doué n'en dès chet enta 
me hleuet. — Er vam e gueméras étré hé 
deuorn deuornig hé hroaidur cêret, hag e 
laras dehou : Me hroaidur, hou pédenneu e 
zou bet cleuet é lein en nean. Mar n'ou dès 
chet me soulajet revé er horv , güelleit ou dès 
d'em halon , rac deustou d'em foénieu santein 
e hran ur hresquanc a joé. Hui e zou rai vihan 
aveit gouyet mad quememVcé. Mas sellet : liès 
a pe houlennet guet n'ein un dra benac, n'er 
ran quet d'oh , rac gouyet e hran é rehen d'oh 
muyoh a zroug eid a vad. Èl-cé eué en Eutru 
Doué, péhani e huél calz pêlloh aveid omb, 
ne ra quet d'emb hun goulenneu, aveit ma 
vehemb eurussoh ér bed aral. 

Er vam-cé, crechénion , en doé guir sanli- 
manteu a grechéneah. Groamb èl d'hi é creis 
er poénieu hun nès d'andur ar en doar ; n'lmm 
zisconfortamb quet jamtes , mres pédamb. 
Er béden e hra dalbéh vad én ur fa?con pé én 
ur faecon aral. Sant Jojeb dré ol er burhudeu 
e hra, hur houvi de bédein hembarsau, rac 
liès en Eutru Doué e récompane er pédenneu 

ér ftpcon memb ma houlennér. Neoah piue- 
benac en dès dobér a gonfortanc e zeli en 
devout chonj d'hum laquat quetan ér stad a 
hra;c dié ur govession vad. En Eutru Doué e 
hellou nezé rein dehou yan-a-yan er péh e 
houlen ; a du aral n'hellér quet bout éngorto de 
receu meit er graeceu e vou mad eit salvedïgueah 
en inean. 

Er béden e zou perpet un dra hag e blij de 
Zoué, ma;s ur galon ér stad a béhèd e hra 
donjér dehou hag èl-cé é teli bout. A pe vehé 
reit d'oh de zaibreïn un dra benac a vad , er 
póli e '/.au er güellan ar en doar, mms én ur 
plad vil ha gronnet a lousteri , donjér hou pehé 
ba ne zaibrelièh nitra. Hum laqueit enta ér 
stad a hraec aveit bout surroh a receu er péh e 
houlennet. 

Exampl. 

En eutru person a barréz "Wissant, escobty 
Arras, e scriuas é amzér er holéra, ér blai '1866, 
ul lihér admirabl hag e ziscoa splan er huirioné 
ag er péh é tan a laret. 

« Er holéra, emé-ean , e oé é peb léh ; en 
dud e varhué a bep tu, ha parréziénet Wissant 
e oé ér scont hag én eun. Ün dé é ta er brud é 
ma er holéra ér barréz. Un dén e zou chomet 
7 

clan ; ean e varhue , ha laqucit-é én doar. Un 
aral e chom clan arlerh, hag e varhue ur sort. 
Un drivèd e varhue ar un dro. Mé , e scriue 
en Eutru Person , hirreah em boé d'er sul 
aveit guellein predèg d'em fobl , ha rein un 
avis benac. Pe zas er sul , durant en ovéren 
brèd, me laras dehai : Mem bugalé, hum 
zastumamb aveit gobér un nauvèd a bédenneu 
de sant Jojeb ha d'er Huérhiès eit pèllat er 
hlïnhuèd. Deit ol ; de buemb heer peb mitin, é 
vou laret en ovéren, ha de chair-nóz, er béden. 
Bamdé durant en nauvèd, de buemb heer de 
vilin ha de chair-nöz, ol me farréziénet e oé 
én iliz, deustou d'ou labourieu ar dro en aest. 
D'en nauvèd dé d'anderhue , laret em boé 
dehai : Deit arhoah de bedair hser, ni e yei é 
préhécion quênt en ovéren. En dé arlerh, 
dastumet e oé ol er bobl én iliz de bedair hser 
de vitin. Er préhécion e sauas. Sant Jojeb e 
oé douguet dró er bautret youanq, hag er 
Huérhiès dró er merhet. De buemb hser é oé 
bet laret en ovéren, ha deu gand dén e 
receuas er gommunion. Er pédenneu e saué 
gredussoh-gredus a gaust d'er scont. Hama, 
trugairé de sant Jojeb ha d'er Huérhiès. A 
houdé en digueor ag en nauvèd , n'en dès chet 
marhuet hanni ér barréz ; arlerh en achimant 
ag en nauvèd , hanni ne zou chomet clan , hag 

én dé ma scriuan el lihér-men , ne gonzér 
quet mui a glinhuèit erbet. t 

Raccé enta, en dud ag er barréz \ihan-cé 
en doé hum laqueit ér slad a hras, ha che- 
leuet-é bet ou fédenneu. 

Inour ha mélalion de sant Jojeb. 



SEIHTÊCVËD DÉ. 



SANT JOJEB HAG ER FAL GOVESSfONEU. 

É mésq er honzeu deit ag en Nean , hanni 
n'en dés groeit quement a vad dré er bed, èi 
er gonz-men larel d'en dud a iliz : er péli hou 
pou diliametar en doar e vou diliamet en Nean. 
A houdé bélêg Jésus-Chrouist e hel laret : Ego 
te absolvo, me bardon d'oh hou péhedeu ; hag 
ol er béherion en dès ur giür glahar hag ur 
güir ferm propos e zou ilijabot queotéh a ol er 
ranjenneu ou dalh doh en ihuern. Maes red-é 
dehai gobér aguênt ur hovession a ol ou 
féhedeu marhuel, ha red-é ma vou mad er 
govession-cé. — Alias ! bout e zou crechénion 
ar en doar péré, arlerh ou devoul hum gavet 
é creis louiaj en diaul , e guemér rai a véh 

dirac ou hovessour, hag a pe veint ér gadoér 
a bénijen, ind e ziscléri er pèhédèu sessan, 
miBS e lausq a gosLé ur péhèd benac brassoh. 
JEz-ê trompein un dén , maes ne hellér 
quet trompein Doué. Raccé er bélèg e lar 
mad ar nehai conzeu en absolven, maïs er 
honzeu-cé e zischen, nepas èl deur deitag ur 
vamen, maes èl un arrest spontus ag en tan 
élernél. Goudé ind e y;i d'er gommunion , lia 
Jésus, doh ou güélet, e lardehai : Güel e vehé 
d'oh ne vehèh biscoah gunnet. Ind-memb e 
chom lan a boén , ou halon e zoug ur sani 
ponnér, racduhont, pelloh dor en ihuern e 
zou digueor-caër. Liès, a pe veint dirac en 
autér èl er réral, ar benneu ou deuhlin, ind 
ou dès rebreicheu garhue a gouscianc; hag a 
pe sellant doh ou buhé tremeinet, douguet- 
ind de seuel ou dorn doh ou zal èl aveit lemel 
un dra benac lous ha poénius. 

N'en dès chet tud maleurussob eider ré-cé. 
Sant Jojeb, péhani e huelia de glinhuédeu er 
horv, ha possibl-é dehou güèllat d'en inéaneu- 
cé ? Nepas , sant Jojeb ne hel quet güellat d'er 
hlinhuédeu-cé. Hun Salvér n'en dès chet 
biscoah laret d'er sort lud-hont : Quêrhet 
d'hum ziscoein de sant Jojeb. Laret en dès : 
Quêrhet d'hum ziscoein d'er vêléan. Raccé, 
na sant Jojeb, na memb er Huérhiès ne hellant 

quet rein en absolven. Petra e chom d'en dud- 
cé enta d'hobér ? Monnet de govessal ha gobér 
ur govession vad. Mses quement-cé e zou ditez 
bras, a p'en dé güir, p'ou dès bet de choéj 
étré ur govéssion vad hag en ihuern digueor- 
caër, ind ou dès choéjet en ihuern. Diaez-é, 
rac en diaul en dès cavet en tu ar nehai, ha 
marcé é mant ranjennet aveit mad 1 Petra 
gobér ? 

Deu zén, un dé, en hum gavas en eil dirac 
éguilé ar un bént. Hum hanauouet e hrènt 
mad , ha cansortet bras e oent. Unan a nehai 
hum gavé chiflet hag anquinet. — Petra e 
hoés? — Nifra, e rescond en aral, — Hui e 
hoés un dra benac, merchet-é ar hou fa?? — 
Ya, bout e mès un dra benac, maes nitra-é. 
Neoahlaret d'ein petra. — En dén anquinet e 
lar é boén, e gleu un avis mad, ha monnet e 
hra qüitt eurus ha consolet. — Hui eué, cre- 
chénion, sarnet a sacriléjcu, quêrhet de gavet 
Jojeb, ]aret dehou hou poén, goulennet é 
secour, hag a pe saueet a ziar benneu hou 
teuhlin, santein e hrehet en devon predéguet 
doh-oh. Hou calon e vou gredussoh, hag hui 
hou pou muyoh a nerh eit monnet d'ergadoér 
a bénijen. Calz a exampleu er sort-cé e 
zou bet arriuet é andret bngalé, é andret tud 
youanq, é andret tud couh. Sant Jojeb, mar 



Digirized by Google 



— 104 — 

ne hellé quet güeliat dehai, en dès-ind dé- 
gasset devnt médecinour en inéaneu, hag ol 
en dud-cé goudé, lan a joé, n'arsauent quet 
mui a laret trugairé d'on sant Patrom. Groeit 
èl d'hai én amzêr-men a Basq ; quênt en nandêc 
a vis merh, pédet er sant bras* men d'hou 
secour, Ean en dès secouret réral, ean hou 
secourou hui eué. Aveit rein d'oh confortanc, 
chetu deu exampl hag e ziscoei doh er hui- 
rioné ag er péh e zou bet laret amen. 

Exampl. 

Ér gnér a Varseille, ér blai -1867, é oé bet 
ur mission bras. É mésq en dud e yé de gleuet 
er predéguour, bout e oé un dén yonanq hag 
e vezé lies é covessat, mses ariet é péhedeu 
méhus hemb biscoah ou disclériein. Aveit 
(orrein er méh a ziar é fameil, ean e yé bamdé 
d'er mission, ma>s a ziar scan, hemb clasq 
seuel ag er vouillen. Ën dé dévéhan ag er 
mission , ur chonj e za dehou de zissamein mad 
é gouscianc quent receu en absolven. Hum 
examinein e hra enta perhuéh. Mtes nezé péh 
ur scont ! Biscoah ne hellou covessat ol que- 
ment-cé, biscoah n'en devou er houraj. Gouniet 
dré er boén, ean hum daul dirac sant Jojeb 
hag er Huérhiès. Gobér e hra ur rö de sant 

Jojeb, pédein e hra gredue , ha nezé é zareu e 
gomman? ridèc. Mees én è galon, er boén hag 
er méh e zou hemb som. Neoah ean e sau, e 
ya ér gadoér a bénijen, A vezul ma tisplég ol é 
fal vulié, a vezul ean e sant ur gonsolation 
brassoh-bras. Anfin ean e blég e bèn, e receu, 
en absolven hag a pe ya ér miez : « Biscoah, 
émé-ean, n'en d'on bet eurussoh. A vermen, 
me larou hemb arsau : Gloér d'er Huérhiès 
Vari ha de sant Jojeb me fatrom caret. b 

Exampl aral. 

Ër blai 1868, ur verhig e hum gavé a houdé 
tri blai én ur houvand léannéset. Er verhig- 
men e oé disséhet guet er boén , hemb biscoah 
avouéein petra e hré hé hlinhuèd. ün dè ma 
oé poéniet bras dirac er supériorès, hi e laras 
n'hi doé quet bet groeit covession vad erbet a 
houdé puemb plai. Perac, e atferc el léannès? 
Rac, émé-hi, ne mès chet credet covessat er 
péh e mès groeit a pe oen croaidur. Er verhig 
enta en doé ar hé halon ur sam sacriléjeu. 
Ma3s penaus el lemel ? — Casset-é de go- 
vessat; hé hovessour e hra ol er péh e hel eit 
hi secour, mais er hroaidur ne ven quet mui 
dizolein nitra. Quemenl-tnen ne hel quet hout 
souéhus bras aveid omb, rac liès un dén e 

vehé hardéh eihoalh aveit laret é béhèd ér 
maez ag er gadoér, hag ér gadoér, é couéh é 
galon guet-hou : mercli splan é hès de.\rézélat 
doh en diaul él léh-men a bardon. Neoah é 
oent é mis merh , é oent é hobér un nauvèd 
én inour de sant Jojeb, ba mseslrès er houvand 
e bédé aveid er verhig. Deu zé quènt gouil er 
sant, er hroaidur e yas de govessat, ba dré ur 
graec hanval doh ur miracl, hi hum laquas 
de zissam hè houscianc, hagahoudé er momand 
eurus-cé, chomet-é lan a yehèd ha lan a joé. 

É!-cé é hel sant Jojeb güellat de glinhuédeu 
en inean, én drespet d'er méh, én drespet 
d'en diaul. — ]nour ha trugairé dehou. 



TRIHUËHVÉD DÉ. 



SANT JOJEB É TY ER HIÏÉBHIÈS TA UI. 

Ni e gav, é buhé sant Jojeb, treu admirabl, 
mees dishanval aquèrh. D'un tu ean e zou peur, 
dishanèuet, lan a hoén ha güéhavé dispriset; 
d'en tu aral n'en dès dén erbet eurussoh eit 
hou. A zianvxz , ni e huél er groéz ar é ziscoai, 
a ziaharh é ma d'el liessan é creis er joé hag 

er gonfortanc. Unan ag é gonsolationeu brassan 
e zou bet er boneur de viuein étal er Huérhiès 
é brièd, de zivis guet-hi barndé, ha de vout 
lodèc èl-cé én ol donaazoneu hi doé bet ag 
en Nean. Biuein e hré é compagnoneah er 
Huérhiès, én «r danhoat ur joé quen aniiabl 
ma oé er gompagnoneah-cé en hantér ag é 
voneur ar en doar. Èl ma huélamb ur boquet 
é cbom én abri d'un délen , èl-cé ni e huél er 
Huérhiès Vari , Rouannès en Nean hag en 
doar, én abri de sant Jojeb. Er memb güérhtèd, 
er memb humilité, er memb doustêr, er 
memb vertuyeu e vSgué ou haranté en eil aveid 
éguilé, idan deulegad Jésus. Péh ul leniné 
aveit sant Jojeb ! — É calon Mari é ma tolpet 
ol er vertuyeu, ol donaïzoneu en Nean d'en 
doar, ha Mari e viué étal Jojeb, e zivisé guet 
hou èl ma houy divis ur rouannès lan a garan té. 
A pe zischennehé er Huérhiès amen dirac hun 
deulegad, p'hi güélehemb; p'hellehemb conz 
d'oh t'hi , nag ur joé ! Sant Jojeb en dès bet er 
boneur-cé durant Iregond vlai ; durant tregond 
vlai, hoéh Rouannès en Nean, hanval doh ur 
mélodi bemb par e rescondé é calon Jojeb 1 
Nag a santeleah en dès-ean dastumet épad ol 
en amzér-cé ! Mees istroh eit quement-men, 
sant Jojeb e oé lodèc én donaizoneu en doé het 
guet en Nean é brièd santél. Er groagué , a pe 
7* 

ziméant , e ra d'ou frièd er péh a vadeu ou 
dès , er Huérhiès, a pe ziméas, e zégassas d'hé 
frièd, nepas madeu en doar, maes un trézol 
caër a zonzezoneu en Nean, un trezol é 
péhani é oé inuyoh a vadeu spirituél eit n'en 
dès gueliet dastum , dré ou fénijenneu hir , ol 
er saïnt ha santéset ar un dro ; ha credein e 
hellamb penaus sant Jojeb, guet é zeuorn 
eurus e gueméré én trezol-cé èl én un trezol 
péhani e oé dehou én ur certa>n fatfon, a p'en 
dé guir er Huérhiès e oé é güirioné é brièd. 

Jamais, tré ma viueliemb, n'hanauehemb 
péguement a dreu caër en hum hras én ty a 
Nazareth. N'en dé quet hemb rason ê ma bet 
hanhuet ur baradouis ar en doar. Én ty-eé, 
épad tregond vlai, Jojeb ha Mari en dès conzet 
doh Jésus, ha receuet bamdé ur hresquanc a 
hra?eeu hag a santeleah. Raecé devéhattoh, a 
p'en danl ér majz ag en tabernacl-cé , hanni a 
han-amb ne hel bout souéhet dré en hanvale- 
digueab vras en dès hum hroeit étré z'hai ou 
deu. Mari, perpet lan a hra3£, e zou deit de 
vout ihuelloh eid en JE\el hag er sient; Jojeb, 
dré en nivér a hrpeceu en dès bet , e zou deit 
euó devout ihuél é mésq er srent aral. Mar dé 
Mari Rouannès en JEiet, Jojeb e zou èl ur 
roné é mésq er saïnt. Mari e zou marliuet dré 
nerh hé harantó, Jojeb e zou maruet étré 

divréh carantéus Jésus ha Mari. Mari e zou bet 
ressuscitet tri dé goudé hé marhue ha casset 
corv hag inean d'er baradouis; mar-a-unan 
e gred penaus sant Jojeb e zou bet ressuscitet 
tri blai arlerh é varhue, hag é ma corv hag 
inean é ranteteah en nean. Mses hun Mam 
santél en Xliz ne lar nitra a zivout quement-cé. 
Mari, arlerh Jésus, c zou en ihuellan ér bed 
aral ; Jojeb en des ur rang ihuél arlerh Mari. 
Er Huérhiès e zou er riolen a hraeceu laqueit 
étré Jésus ha mab-dén : Jojeb a berh Jésus, e 
zou Patrom en Eiz santél catholiq. 

Jésus, Mari, Jojeb, chetu tri hanhue hag e 
zeliehé bout hur haranté vrassan. Merchamb- 
ind dón én hur haloneu eit nepas jamses ou 
ancoéhat. Er sient hun hou vi d'hobér quement- 
cé, rac, emé sant Bemardin a Sienne, « Jojeb 
ha Marinehrènt meit ur galon hag un inean. 
Deu e oent ér memb caranté, ér memb 
sanlimanteu. Biscoah n'en dès bet ar en doar 
diue galon hanvaloh en eil doh éguilé , diue 
galon èl téet én eil éguilé. » Raccé, cre- 
chénion , en dud dévot de Vari , e gav secour 
guet sant Jojeb ; en dud dévot de sant Jojeb e 
gav er memb secour guet er Huérhiès aveit 
cresquat rauyoh-mui en dévotion-cé. Ha 
quement-cé e zou güir, rac er Huérhiès en 
dès laret d'er bélêg santél Oliér : c N'en dès 

nitra én nean hag ar en doar c güran miiyoh 
arlerh Jésus eit rae frièd santé). » Laret hi 
dès hoah un dé aral do santès Thérès : 
« M'hum gav coutant bras ag en dévotion e 
hoés aveit sant Jojeb. » Eué er sant en dès 
caret inuyan sant Jojeb e zou er ré-cé memb 
en dès caret muyan er Huérhiès. 

Groamb èl er ssent. Ni e hrei plijadur d'er 
Huérhiès Vari hun mam, mar bemb a galon 
vad aveid inourein sant Jojeb arhoah, dé é 
houil. Santès Thérès e lar hi dès groeit durant 
pél amzér, ol er péh e hellé aveid inourein dé 
gouil sant Jojeb. Hi e bré goarmssein en iliz 
èl aveid er sulieu bras, hag hi e laré laquat ér 
maez ol er péh e oé ér houvand a huellan hag 
a vrauan. Eué « sant Jojeb, émé-hi, en dès 
dalbéh cheleuet me fédenneu ha me hirvoudeu. 
Ne mès chet chonj em bout goulennet guet 
hou un dra hemb quin ha n'em behé quet 
receuet. Laquat e hrehen hilleih a dud souéhet, 
a pe vennehen displég dehai er stèd hir a ol 
er grasceu e mès bet èl-cé. 

En Eutru Doué e ra d'er sa;nt aral guelloud 
aveid «n dra pé un al, niEes de sant Jojeb, 
disquet e mès-ean reih mad , reit en dès 
pouvoér de soulajein é peb sort dobérieu. s 

Exampl. 

Er léannès Anna de Jésus e oé superiores 
én ur houvand carmélitet, é Spagn, ér blai 
1637. Hi e garé sant Jojeb ; eué de vis merh, 
ér blai-cé, aveid er huéh quetan, laquat e 
hras én hé chonj d'hobér ur solannïté bras 
d'en nandèc ag er mis. Èl ma oé hi er vceslrès , 
en tren e hum hras èl ma houlenné. De iioiiil 
sant Jojeb enta , er houvand e oé a béh-caër 
én é zillad-sul , er Sacremant e oé laqueit ar 
en autér, ur musiq a guér e zas d'hobér 
mélodi, hag ur predéguour ag er réguetan en 
hum ziscoas é cadoér er buirioné, ciïrac er 
bobl. En iliz e oé lan a dud. Ne oé quet bet 
biscoah nitra caërnh inou de houil sant Jojeb. 
Épad en noz arlerh , hun Salvér e zischennas 
de drugairéquat el léannès Anna de Jésus, 
hag e laras dehi : Er gouil-men én inour de 
sant Jojeb en dès plijet bras d'em halon. Me 
houlen ma hum reneuèqu peb plai , rac 
quement-cé e vou èl ur vamen a hrseceu bras 
memb aveid er houvand. A gans d'er solannilé- 
men, donnet e hrei quènt pél amen paud a 
inéaneuchoéjet eid arriue ér santeleah vrassan. 
Arlerh er honzeu-cé, Jésus e zisparissas, hag 
er supériorès, lan a joé, en hum laquas a 

zevri de hadein ér houvand dévotion sant 
Jojeb , a p'en dé güir é plijé quement d'huii 
Salvér. Er péh e arriuas goudé, de laret-é, 
en nivér a dud santél bras e yas de chom d'er 
houvand-cé, e zou bet er güeüan testoni a 
huiriuné er honzeu hun nès eleuet, hag a 
brotection sant Jojeb. 

Ni enta, de houil sant Jojeb, groamb un 
dra benac én é inour. Groamb iaret ovérenneu ; 
pé, mar hun nès madeu, prenamb un dra 
benac én inour de brièd er Huérhiès , pé 
groamb un alézon benac aral eit goarnissein 
en iliz ér memb intantion. Ël-cé ni e hrei 
plijadur d'hun Salvér ha d'é Vam santél ; 
èl-cé eué ni e dennou ar n'amb nr bennoh 
carantéus a berh sant Jojeb. 



NANDÉCVÉD DË. 



MARHUE SANT JOJED. 

Hiniue é ma en dé bras s dé marhue sant 
Jojeb. Én dé a hiniue un nivér bras a dud en 
dès bet receuet secourieu a bep sort. Pédamb 
ni eué guet muyoh a hrèd. Santès Thérès e 

]ar er honzeu-men : « A houdé calz a vlaïeu , 
me houlen peb plai guet sant Jojeb un dra 
benac de zé é houil, ha dalbéh me féden e 
zou bet che]<uiet. Mar dès himni ha nc 
vennehé quet me hredein , er pédein e hran , 
a balamort de Zoué, d'hobér èl on hag ean e 
houyou nezé é ma güir er péh e laran. » 
Trugairéquamb santès Thérès ag en avis mad- 
cé, ha sellamb doh sant Jojeb é verhuel , 
aveit ma houlennehemb guet en Eutru Doué, 
én dé a hiniue, er grceceu en dès dobér hun 
inean aveit monnet un dé d'er baradouis élal 
hun Sant caret, rac azé-é er güellan Ira e 
hellehemb receu. • 

Red e oé de sant Jojeb merhuel. Ma3s de 
béh termén ? P'en doé bet hun Salvér iregond 
vlai, de laret-é, pe oé deli dehou qüittat en 
ty a Nazareth, monnet a vro de vro de bredèg 
aviél er baradouis ha ströuein haden erbassion, 
terraén é varhue e dosté. Sant Jojeb, carguet 
de hoarn ha de zilmen er Messi , n'hellé quet 
biuein pèlloh. Red e oé dehou nezé merhuel. 
Hanval doh ur stiren gaèr en dès ligiiernet 
brau épad en nóz, hog e zispariss pe sau en 
biaul , èl-cé Jojeb e zisparissas pe vennas 
Jésus hum ziscoein derhlué èl un hiaul a justif. 

Ean e varhuas, humbl ha distér, 61 men 
doé biuet. Ma*s cheleuamb er péh en dès 

güélet Anna Cathelin Emmerich a zivout er 
marbue-cé. E oènl, emë-hi, én ty a Nazarelh. 
Erguló e oé ar en doar, ba sant Jojeb e oé 
astennet ar nehou santél ha résignet. Doh 
pén er gulé, cr Huérhiès e selié doh t'liou 
hag er chervijé. Doh creis er gulé , Jésus , 
dén youanq a dregond vlai, e chomé én é 
sau èl aveid en dihuen hag er goarn. Eit 
biuanc, ind e ré dehou güéh-t'er-huéh, bara 
tenau pé ur fréhen benac. Jojeb e bras è 
huannaden devéhan , hemb poén, hemb souf- 
franc. Ne chomé inui meit ur horv astennet 
hemb buhé. Nezé er Huérhiès Vari hum 
daulas doh hé frièd , hag e chomas de sterdein 
ar hé halon er pèn sanlél-cé disliuet dré er 
marhue. A bep tu, ne oé meit Mlet è neijal 
tro-ha-lro é creis ur splandér douc hag 
amiabl. 

El-cé é varhuas sant Jojeb. * Nag a gonso- 
lation , e lar sant Bernardin , nag a zonaszoneu 
carantéus, nag a hanauedigueah a zivout er 
maden éternél, en doé bet sant Jojeb én é 
dermén devéhan , a berh er Huérhiès hag a 
berh Calon madeleahus hun Salvér. ï Clasquet 
quetan ranteleah en Eutru Doué hag é justic, 
hag en treu aral e vou reit d'oh ar en ol. Èl-cé 
en dès conzet er Sperèd-Santél , hag èl-cé en 
dés biuet sant Jojeb ; ha bermen, achiuet-é é 

boénieu : é ma é creis splandér en nean , ihuél 
hag eurus de virhuiquin. En dé a hiniue e zou 
un dé a hraceu. Ni enta, bugalé sant Jojeb 
én devalen-men a zareu , digueoramb hur 
haloneu èl ma hum zigueor ur boquet de vitin 
idan glouéhen en nean. Queméramb ur hres- 
quanc a hrèd hag a garantéaveid inourein hur 
patrom caret. Discoamb quement-cé dré muyoh 
a batiantèd é andur hur poénieu, dré ur güir 
résignation é hobér volante en Eutru Doué , 
dré un hirreah gredus de vout santéloh é 
creis el labourieu hun nès d'hobér ar en 
doar. Mar d'omb bermen é mésq er fang, é 
creis en treu e zeli achiue quênt pél, guet 
secour sant Jojeb ni e bel hirvoudein dalhabl 
de vadeu en nean , hag èl-cé ni e hellou 
merhuel un dé él m'en dès-ean marhuet. Mses 
a vermen biuamb èl m'en dès ean biuet ; 
héliamb-ean ar hênt er verluyeu,hani e vélitou 
bout dihaennet ha goarnet guet-hou. 

Aveit quemér muyoh a gonfianc é sant Jojeb 
è creis e brézel e zou deliet d'emb andur aveit 
quemenl-cé, cheleuamb er péh e lar er verh 
santél Mari d'Agréda , goudé ol er révélationeu 
hi dès bet. « Güélet e mes , e lar-hi , é receuér 
a berh Doué guet sant Jojeb hilleih a hrreceu 
a p'er chervijér a zevri. 

1° Ean e ra secour de hoarn mad er verlu 
caër a burtèd. 

2° Ean e hel laquat er béherion vrasan de 
chanjein a vuhé ha dB hum rein de Zone. 

3" Ean en des er guelloud de rein d'en dud 
caranlé er Huerhiès Vari. 

4° Ean e zou ur patrom guelloudus eid er 
ré e zou én danjér a varhue. 

5" Ean e bella en diaiil doh en inéaneu , 
drest peb tra pe vènl ar trézeu en Éternité. 

6» Ean e hel rein er yehèd d'er horv, ha 
nerh d'andur peb sort drougueu. 

7° Ean en des er bouvoér de gonfortein er 
fameilleu crechén én ur rein dehai er honeur 
de zessau bugalé. 

É hanhue sant Jojeb, e lar atau er verh 
santél Mari d'Agréda , en Eutru Doué e ranna 
er graeceu-men ha paud a secourieu aral. Me 
gouvi ol er grechénion de chom fidél dehou , 
ha de gredein mad é vou cheleuet ou fédenneu 
mar bént devot de sant Jojeb. * 

A pVn dé güir é ma èl-cë-é , pédamb aveid 
en dud dissourci , ha laramb peb-unan a han- 
amb a galon : O sanl Jojeb, perac n'hellan- 
mé laquat ol en dud d hou carein , d'hou 
cinourein ha d'hou mèlein ? Mé , d'er bihannan 
me ven hou carein , hou cinourein , hou mêlein. 
Me ven , tré ma viuein ar en doar, gobér él 
oh, monnet ar hou paseu, ha cannein d'oh 
mélation. Me guemér er résolution-cé én dé 

a hïniue é pëhani e hoés bet er boneur de 
danhoat joéieu er bed aral. Groeit, ö me fatrom 
caret, ma hellein derhei d'hou mölein hèd-ha- 
hèd d'em buhé. Hag un dé, p'achiuou me 
ferhindèd , pe vein ém angoni , pe veiti é 
tihuen doh en diaul ha doh sconteu er marhue, 
ó sant Jojeb , nezé , deit élal on , discoeit hou 
quelloud , discoeit é ma guur conzeu sanlès 
Thérès hou servitourès vras, discoeit é ma 
güir ol er péh en dés larèt ol er s&nt aral a 
ban -oh, ha casset-mé guel n'oh d'adorein 
hun Salvér aveit birhuiquin, é creis joéieu er 
baradouis. 

Exampl. 

Ni e léné, n'en dés chef hoah calz a vlaïeu , 
é suhuniad doairèieu un escobty a Franc, un 
dra souéhus hag e zou un testoni splan a hoar- 
nation sant jojeb. 

Ur bélêg, é creis en nftz, e zihun én ur 
gleuet scoein doh è zor. Ean e san, e zisehen, 
e zigueor hage huél dirac t'hou un dén couh. 
Deit bean, e lar en dén couh, deit de huélet 
unan clan. — É mén, e lar er bélèg? — En dén 
couh e zifforh léh en ty. Er bélèg e cheleu, 
e hanau penaus el léh-cé e zou er fallan dré 
ol er guér, hag en ty e zou er fallan dré ol er 

hornad. Doujeïn e hra enta quemér en hènt. 

— Deit bean, e lar atau en dén couh , én ur 
gommanc monnet quetan. Er bélèg e guernér 
é dreu, hag e ya arlerh, rac bout e zou duhont 
un inean de salvein. Arriue-ind étal en nor. 
N'en dès trous erbet tro-ha-tro. Er bélèg e 
laq é zorn aveit hi digueor ; assaiein e hra diue 
pé lair güéh ha ne hel quet. En dén couh e 
guemér é léh hag aben en nor e zou digueoret. 

— Crappet dirac-oh , e lar-ean , hag a pe vehet 
d'erhlué, tennet a zêheu , digueoret en nor e 
gavehet, azé é ma en hani clan. Er bélèg e ya 
d'erhlué. Ne gav hanni ar é hènt, hag ur mo- 
mand goudé é ma él léh merchet dehou. En 
ul lojig dislér, ur verh youanq e zou én hé 
gulé. Cassel hi doé fal vuhé betag nezé, mse3 
é oé én danjér a varhue, én un ly a fallanté, 
Hi e sel trema er bélèg, ha guet ur joé vras 
hi e houlen : Piue enta en dès laret d'oh 
donnet amen? — Un dén couh, e rescond er 
bélèg. — Neoah e lar-hi, n'en dès chet dén 
couh erbet amen, dén couh erbet n'em hanau! 

— Mies er marhue e zé a baseu bras hag er 
bélèg e hastas hi hovessat, ha rein dehi er 
péh e hellé a secour. Neoah ean e hré chonjeu. 
Aveit bout a;z, goulen e hra guet-hi, quênt 
qüiltat, péh sort dévotion hi dès bet épad 
hé buhé. Hanni, e rescond-hi. Aveid-on-mé 

ne oé mui na péden, na sul, na nitra : d'un 
dra hemb quin e mès dalhet. — Doh petra, 
e houlen er bélèg ? — Biscoah ne mès manquet 
de laret bamdé de sant Jojeb ur béden ver eid 
em bout ur marbue mad. 

Kr bélèg, souéhet nniyoh-mui, majs eurus, 
e zischennas. Ne oé mui dén couh erbet étal 
en nor, hag ean e zas d'er guér én ul laret : 
Güélet e mès un dra hemb par. En dén couh- 
cé e zelié bout sant Jojeb ean-memb. Hag é 
güirioné, credet-é bet quement-cé dré er vro, 
èl ma credér é peb léh penaus biscoah n'en dé 
bet dilézet ur béden er sort-cé groeit de sant 
Jojeb. 

Cannamb dehou bennoh, inour ha gloér. 



UIGUÊNDVÈD DÉ. 



SANT JOJEB ÉL LIMDEU. 

Achiuet-é buhé cuhet sant Jojeb. É gorv, 
astennet dré er marhue, e zou dirac deulegad 
Jésus ha Mari én ly a Nazareth, hag é itiean 
e zou ér bed aral é clasq un dameuranc aveit 
birhuiquin. Ël-cé é arriuou guet peb-unan a 

han-amb. Hun hérènt e laquou hur horveu én 
doar, hag hun inean e yei dirac Doué aveit 
bout jujet. — Jésus ha Mari , guet ou deuorn 
santél, e liennas corv sant Jojeb, hag e yas 
d'el laquat ér bé. Én amzér-hoiil, custum er 
Juiftet ne oé quet laquat er horveu én doar. 
Peb-unan, revé é vadeu, e dotillé ur roh, hag 
e zigueoré ur grohig vihan é creis er mein; 
er horv marhue e vezé laqueit abarh, hag ur 
mein bras e vezé sauet èl un nor, ha laqueit 
de stanquein er bèg. Étal en ty a Nazareth, 
bout e oé ur bé er sort-cé a houdé pél quènt , 
hag inou-é é has Jésiu ha Mari de asten corv 
sant Jojeb. 

Épad en amzér-cé , en inean santél en doé 
qüilteit en doar. Splandér en éternité hum. 
zisplégué dirac hé deulegad. Gronneta M\et, 
sèntus doh conz hun Salvér, hi e yé devat el 
limbeu, léh choéjet eit goarn inéaneu en dud 
just. Rac, a houdé er péhèd orijinél, en nean 
e oé chairet de vab-dén. Hanni n'en doé 
guelloud erhoalh aveit digueor en nor. Hun 
Salvér hemb quin e zelié devéhattoh antréein 
er hetan s ha gobér un hèntaveid er réral. Ma?s 
de horloz, inéaneu en dud just ne oènt quet 
caijet é mésq inéaneu en dud fal. En ihuern 
guet ol é souffranceu e oê pèlloh. Él limbeu , 
ne oé quet nitra aral de andur nameit er boén 

do nepas güélet en Etitru Doué. Inou é oé 
Adam hag Ëv, é hortoz a houdé puar mil vlai. 
Groeit ou doé pénïjen ag ou féhèd, ha marhuet 
e oènt bet ian a santeteah. Inou é oé hoah 
Abel, er helan martyr, ol er Batriarchet, ol 
er Brofaetet santé], ol en dud vad ag en testa- 
mant couh. 

Neoah Jojeb e arriue. Dor el limbeu e zou 
dïgueoret, hag er Sant en hum gav fac-oh-füc 
guet ol é dadeu-couh. Péh ul leuiné é creis 
er gompagnoneah-cé a dud vad I Er Patriarch 
Jojeb e hanau bermen er sant bras a béhani 
é ma bet èl er figur ar en doar. 

Er roué santél David e sail guet er joé. 
Ean e zou bet roué güéharal , hag en dévéhan 
deit ag é ligné e zou ur mechérour, mses ur 
mechérour dirac péhani en ^Elet e blég ou 
fèn lan a respet. Pegours, e larant-ind ol d'ur 
voéh, é lei er Salvér bras de zigueor er ba- 
radouis ha de chairein en ihuern? — En dén 
couh Siméon en doé d^ja dégasset dehai en 
doairé vras a gannedigueah er Messi. Mes 
bout e oé tregond vlai a houdé, ha nitra ne 
arriué. Er memb ranjenneu ou dalhé atau é 
bro er forbannereah. Jojeb e rescond é ha er 
Salvér bras de gommanc er brézel énep d'en 
ihuern. Deit-é en termén ; quènt pél en ihuern 
e vou chairet, hag er baradouis e vou digueoret. 

Nag ur joé nezé él limbeu, nag a huerzenneu 
a drugairé ne gannant-ind én inour de Jésus, 
Mari ha Jojeb ! Sant Jojeb n'en dès bet ol en 
inourieu-cé ér bed aral , mamcit rac m'en dès 
biuet aveit Jésus. Jésus e zou splandér en 
inéaneu , hag inean sant Jojeb e oé trézet guet 
er splandér-cé. Chetu perac en M\et en hum 
zalhé tro-ha-tro dehi. Ni eué , aveit bout eurns. 
(iobér hun nès a viuein é compagnoneah Mab 
Doué. En diid dissourci, en dud a fallanté e 
sel quement-cé èl nitra, Santein e hrant buhé 
er horv é ridêc én ou marnpreu èl ol en dud 
aral , msos ne houyant quet é viuant é creis en 
tïhouéldèd revé en inean, pél doh splandér er 
baradouis. Pe sön hair en disparli, ou horv e 
ya d'en doar é creis dareu ol ou hérènt, maïs 
ou inean, é mèn é ha-hi ? Sanl Jojeb, a pe 
varhué, en doé Jésus aveit condui é inean d'el 
limbeu, maes en dud-cé en dès dispriset Jésus 
épad ou buhé; bermen é mant ar trézeu en 
éternité tihouél ha dilézet. Er baradouis n'ap- 
parchant neoah meit de Jésus Mab Doué, èl 
ma apparchant inadeu un tad d'é vab uniq. En 
Tad ÉLernél , avèl Isaac dirac er patriarch 
Jacob, e ziguemér ol en inéaneu e zisco dehou 
portelèd é Vab divin , ha aveit reneuéein er 
portelèd-cé-é é (a er bélêg de rein d'en hani clan 
en absolven, en nouïen hag er gommunion. 

Mecs, doh inéaneu en dud a fallanté, é mèn é 
ma portelèd hun Salvér? Biuet ou dès goleit 
a vreinadur, n'ou doé quet ou squènd-vad 
aveit r-eceu en absolven, ha bermen é mant é 
houlen guet msestr er baradouis héritaj é Vab 
carct, hemb ou devout hanvaledigueah erbet 
doh t'hou ! 

Dré er vadiènt, e rescond en dud-cé, ni e 
zou bugalé de Zoué, ni e zoug portelèd Jésus 
én-amb. Ya , mies reit d'en dud-cé ur portelèd 
benac vil ha goleit a lousleri, ind en taulou 
aben a costé. Ur sort, un inean hag en dès 
goleit én-hi portelèd Jésus , guet lousteri er 
péhedeu, mar hum zisco ér stad-cé doh trézeu 
er baradouis, e zou taulet a costé , de laret-é, 
taulet én tan ag en ihuern aveit birhuiquin. 

Sant Jojeb , goudé è vuhé quer santél , e oé 
bet receuet, guet joé ha leuiné, dré ol en 
J£\et deit a berh Doué én arben d'é inean. 
Pédamb-ean de rein d'emb nerh ha couraj de 
viuein én ur faïcon santél èl-cé, ha d'inourein 
èl d'hou perpet Jésus. Dré é secour, ni hun 
bou tu de receu hur sacremanteu dévéhan, 
acel-fin de vout digueméret mad é bro en 
éternité a pe arriuou en disparli étré hun inean 
bag hun horv. 

8 

Exampl. 

De vis merh , ér blai 1890 , ol el léannéset 
ag ur houvand a Vordèl e oé bamdé é pédein 
sant Jojeb, hag ind e houlennê guet hou ur 
miracl , ha memb ur miracl bras. Un dén e oé 
goal glan, Casset en doé fal vuhé durant m'en 
doé guellet, ha bermen ean e retusé bélèg ha 
sacreruanteu. Merhuel èl-cè e fauté dehou. 
Neoah e guérentaj e houlennê a bep tu pé- 
denneu aveid er heah maleurus. Er houvand 
abéh enta en hum laquas é péden. Red e oé 
de sant Jojeb tinérat er galon-cé ha rein dehou 
en tu de zigol er scandal en doé groeit; tra 
diffiz mar boê, rac en hani clan u'anduré quet 
cleuet conz ag en Eutru Doué. Neoah, d'er 
buemb ar n'uiguènt a vis merh, unan ag el 
léannéset e scriuas ul lihér, hag e laré : «. En 
dén clan, goudé en devout receuet é sacre- 
manteu dévéhan , ha goudé en devout goulennet 
pardon ag é fal scüirieu, e zou marhuet en 
déieu-men, croéz hun Salvér étré é zeuorn. 
N'hellan quet laret d'oh é hanhue, na divis 
hirroh, rac é fameil e zou hanauet mad dré er 
vro, maas ol é amizion e lar d'ur voéh : sant 
Jojeb e za a hobér ur burhud bras é quevér 
en dén-cé. s 

Güïr-é n'en dès nitra diaïz hiniue en dé eid 
ur sant quer bras. Inour ha mélation de sant 
Jojeb. 



UNAN AR N'UIGUÊNDVÈD DÉ. 



SANT JOJEB, PATROM ER MARHUE MAD. 

Ê mésq ol er ssent ag er baradouis , n'en 
dès hanni hag en dès het ur marhue eurus ba 
mad èl sant Jojeb. Én termen é péhani en 
darn-muyan ag en dud e grein, e hirris, hag 
hum zismant étré deuorn en anqueu, ean e 
oé astennet, lan a beah hag a zoustér, idan 
deulegad Jésus ha Mari. A. gaust de guement- 
cé, é ma bet hanhuet patrom er marhue mad , 
hag é couviér ol er grechénion de houlen 
abred mad é assistanc aben en tremén-cé calet. 

Er momand ag er marhue, én elïèd, e zou 
eahus aveit peb-unan, nepas hemb quin a 
gaust d'en disparti en hum hroa nezé , m£es 
drest peb tra a gaust d'er peh e hel gobér en 
diaul aveit hul lorbein hag hun hoi. Nezé-é, 
én effëd , é vou merchet grons hun boneur pé 
hun maleur aveit birhuiquin. Mar bêemb ér 

stad a hrsec, ni e yei d'er baradouia ; mar 
béemb ér stad a béhèd marhuél , hun da- 
meurang e vou en ihuern éternél. 

Bout e zou bet ur sort huguenaudet ar en 
doar, n'en dès chet hoah deu gand vlai, hag- 
en dèa laret a berh en diaul conzeu discon- 
fortus a zivout quement-men. Doué e zou 
infinimant mad, emé en dud-cé, maas n'liel 
quet rein é zonsezoneu meit revé mélit peb- 
unan. El loden vrassan og en dud ne vélitant 
quet en donEezoneu-cé , raccé el loden vrassan 
ag en dud e yei d'en ihuern. 

Petra, crechénion, en Eutru Doué e zou 
infinimanl mad, hag ean e velió falloh én hun 
andret ni eit m'é ma ur vam é andret hé 
hroaidur ? Péh vad e hra ur hroaidur d'é 
vam? Ne ra dehi Jiès meit tu de dEerein ha 
d'hum zibatiantein, ha neoah hi er mag, hi en 
dalh étré hé divréh, hi er har ; hag en Eutru 
Doué ne hrehé queL quement-cé é andret 
é vugalé? 

Neoah a gaust d'en disquemant fal-eé, calz 
a grechénion e chomas hemb monnet de 
govessat , hemb receu er gommunion , de 
laret-é, dré nerh en disconfortang, , ind e 
gueméré hènt en ihuern. 

En huguenaudet e laré hoah penaus én 
hser ag er marhue, mab-dén en dès ur brézel 

eahus d'andur. En diaul e za état gulê en 
hani e zou é verhuel , hag e zisplég ol é ardeu 
aveit laquat en inean-cê d'hobér ur péhèd 
marhuel. Mar guel gounit, en inean e zou 
dehou aveit birhuiquin. Peb-unan e houy 
péguement é ma scontus en Lantationeu memb 
aveid un dén yah, ér momand ag er marhue 
é mant calz scontussob , rac ne vé quet quement 
a nerh aveit dihuen doh t'hai. Raccé, péh ur 
scont aveid en inean-cé en dès sèntet doh er 
goal-sperèd, p'en da d'er jujemant, pe huél a 
dost en diaul é sellet doh t'hi coulant, hag 
é scrignal doh t'hi guet ur joé balbar quènt bi 
zourmantein én ihuern. 

Èl-cé e predégué en huguenaudet. Maes 
perac é huélamb-ni liès paud a dud ar au 
marhue-scan guet ur fac coutant, douc hag 
amiabl? Én ur verhuel, bet ou dès ur güél 
eurus ar er bed aral, hag er güél-cê en dès 
hum verchet ar ou fac. Raccé n'en dé quet dór 
en ihuern e oé digueor dirac t'hai, ha guellein 
e hrér bout éngorto é mant salvet. Open, 
Jésus en dès anduret er marhue aveid omb ; 
cliom e hra nóz ha dé én tabernacl aveit hun 
dihuen ; hag er memb Jésus, quer mad ha 
quer carsntéus, hun dilézehé a pe za en diaul 
d'hobér d'emb er brézel calettan? Jésus ne 
chonjehé quet donnet doh er gulé ar béhani é 
8* 

ma é servitour é hirissein guet er scont hag 
er souffranc? Neoah er momand-cé e tal un 
éternité a joé ! 

Ya, ér momand ag er marhue en hum 
hroa hilleih a dreu ; er hombat e zou rust, ha 
merhuel e hrér d'el liessan èl ma vé biuet. 
Mies piue-benac en dès chervijet hun Salvér 
épad é vuhé, piue-benac en dès inouret ha 
pédet sant Jojeb épad é vuhé, e zeli bout 
éngorto de gavet nerh ha dihuen. Ma;s er 
gra;cvras-cé, red-é hi goulen, ha calz a dud 
e dremén ou buhé hemb biscoah laret ur 
béden eid ou devout ur marhue mad. Treu 
erhoalh e vehé goulen aveit receu ; méés n'ou 
dès chet er chonj d'er gobér. Gobér e hramb 
cevreu mad, e larant-ind, hag en oavreu mad- 
cé hun goarantou én liEer ag hun marhue ! 
Ya, quemenl-cé e zou güir, neoah hanni ne 
hel bout sur a verhuel é caranlé Doué ma 
ne béd, ha mar ne houlen quement-cé épad 
é vuhé. 

Revé en doctoret ag en liiz, n'en dé quet 
hun cevreu hemb quin e hrei d'emb grsec ur 
marhue raad, maas er béden. Red-é pédein, 
rac sant Augustin e lar : « Bout e zou treu 
hag e ra en Eutru Doué de dud ha n'ou dès 
chet ind goulennet, mtes bout e zou treu ara! 
ba ne ra meit d'er ré ou goulen , hag é mésq 

en treu-cé é ma grac ur marhue mad. s 
Raccé, splan-é, ol en dud e zeliehé goulen 
tré ma vihuant er grae? de vout dihucnnct én 
haar ag er marhue. Red e vehé enta, én 
drespet de apostolet en diaul , inonnet de 
govessat, receu er gommutiion , de Jaret-é, 
hum laquat ér stad a hra;c aveit goulen giiet 
en Eutru Doué donaszon ur marhue eurus. 
Er güeltan avucad e hellamb cavet aveit hun 
secour de bèdein e zou , a dra sur , sanl Jojeb. 
Hun Mam santé! en lliz en hanau èl ot 
guelloudus eit quement-cé, ha chetu perac hi 
dès-ean hanhuet patrom er marhue mad. 

Neoah, mar fal d'emb ma vou criuoh hun 
pédenneu, hur béemb chonj a gonzeu er 
Scritur, a pe lar : Ur brér aecouret dré é vrêr 
e zou èl ur hastel ha ne vou quet discaret. Pe 
vér deu é vér criuoh ; pe vér tri , criuoh hoah. » 
Ind e zisco d'emb penaus ur vanden tud das- 
tumet én ur vrediah, e béd hilleih guel eid 
un dén é hunan. A gaustde guement-cé , er 
grechénion en dès luim dolpet ér brediaheu, 
hag é mésq er brediaheu-cé é ma hani er 
marhue mad, idan goarnation sant Jojeb. Ne 
zoujamb quet enta pédein sant Jojeb; pourGt 
bras hur bou doh er gobér, rac ar vorden en 
éternité, hanni ag en doar n'hellou un dé hun 
secour. Aveit pédein gredussoh pé güel, hum 

laquamb é brediah er marhue raad. Azé, ol er 
vredér e béd en eil aveid éguilé , ha raccé er 
pédenneu e zou cheleuettoh én nean , a p'en 
dé gfiir sant Jojeb, a berh hun Mam santé! en 
Iliz, e zou ér pèn quelan é mésq er vredér 
dastumet ér vrediah. 

Exampl. 

Un dén e oé bet diméet dïue huéh. Er veih 
en doé bet ag é voés quetan e yas de chora 
d'ur houvand aveit lezel hé mamêg é pèn en 
tyegueah. Dévéhaltoh er vamêg-cé e zas de 
vout intanvès, hag ér.blai 1868, hi hum gavé 
én danjér a varhue. Scoeit e oé het d'er pa- 
ralizi hé mampreu ha memb hé fèn. N'hi doé 
hanauedigueah erbet mui, ha neoah er gueah 
voés ne oé quet bet é covessat a houdé pél 
amzér, ha n'hi doé quet bet bïscoah calz a 
relijion. El léannès youanq, pe houyas que- 
ment-cé, e yas aben d'hum durel dirac sant 
Jojeb én ul laret dehou : O me sant Patrom , 
cheleuet me féden. Groeit ma hellou covessat 
hé féhedeu ha receu hé sacremanteu dévéhan. 
Me hrei de hanauet er miracl e blijou guet 
n'oh gobér. 

Épad ol en déieu-cé,el léannès e zalhé de 
bédein, hag lii-raemb en dès scriuet goudé : 

c CheleueE-é bet me féden ; mil guéh trngairé 
de sant Jojeb. Me roamèf; en dès bet un herradig 
a hanauedigueah , conzet hi dès doh ur bélêg, 
ha receuet hi dès hé sacremanteu dévéhan. 
Quentéh èl m'é ma bet devéret, collet hi 
dès hé squênd-vad a retorn hag aveit mad 
betag er marhue. Aveid on-mé, él aveid ol er 
réral, e lar aüau el léannès, quement-men e 
zou bet ur miracl bras a berh sant Jojeb. » 

Inour ha mélation de Batrom santel er 
marhue mad ! 



DEU AR N'UIGUÈNDVÈD DÉ. 



SANT JOJEB, P ATB OM EL LABOUIUSION. 

Red-é labourat ar en doar, nepas hemb 
quin aveit biuein, mss aveit gobér volanlé en 
Eutru Doué. El labour e zou partaj mab-dén , 
memb é raug er péhèd origine]. Posuil eum 
in paradiso, ut operaretur, ean e laquas 
rnab-déa ér baradouis aveit labourat. Güir-é , 
én amzér-hont , el labour e vehé bet ur blijadur 
ha nepas urboén. Mab-dén, èl masslrha roué 
d'en ol treu crouéet, n'en dehé vennet meit 

discoein é bouvoér dré cevreu mad bag amiabl, 
èl en Eutru Doué ean-memb. A houdé er 
péhèd originél , é contrél , el labour e zou ur 
boén bag ur groéz. Mass, ne vern petra e vou 
laret, mab-dén e zou groeit aveit labourat, 
ha mar ne labour quet , ean e gouéh é peb 
sort fal deicheu. É vampreu e chom bemb 
nerh, é gorv en hum zismant, hag é vuhé e 
zou calz berroh. Crouéet-omb aveit labourat, 
èl m'é ma crouéet en einet aveit neijal, e lar 
en dén santél Job, homo nascUurad laborem 
et avis ad volatum. En einet ha ne vennehènt 
quet hum zirezein betag digueor ou divasquél 
ha neijal, e vehé tapet pront ; èl-cé, mab-dén 
e varhue é bèr amzér, a pe chom nöz ha dé abéh 
caër de zischuéh. Er péh e zou güir aveit peb- 
unan ag en dud e zou güir eué aveid er pobleu. 
Raccé ol er broïeu é péré é sellér el labour èl 
un dizinour, er parrézieu é péré é tisprisér er 
heah mechérour e zou broïeu collet, ha par- 
rézieu hanfér dismantet. En Eutru Doué, msestr 
a guement tra zou, ne ra é vennoh meit d'er 
ré e blég idan é volanté santél, hag é volanté 
e zou, a dra-sur, ma labourou mab-dén, én 
ur faecon benac, épad é berhindèd ar en doar. 

Ma?s bout e zou labour ha labour, bont e 
zou eué fcecon de labourat. Un dén fur ne 
lausq nitra de bassein herob el laquat de 

bouisein doh tu é loden baradouis. Ur mé- 
chérour disquènt ha dissourci en hum lah é 
labourat aveid en devout hemb quin madeu en 
doar. Penaus gobér enta? Hun Mam santél en 
Iliz a berh Doué e ra d'emb scüir sant Jojeb , 
hag e gouvi ol en dud d'hobér èl d'hou. Sant 
Jojeb e labouréar dro er hoêd; ézeuorncaletteit 
dré er benhuiguér, e oé hanval doh deuorn ol 
er vechérerion. Mses ean e oé en dén dévotan e 
zou bet. Biscoah n'en dès commancet ul labour 
benac hemb seuel é galon trema Doué. Biscoah 
n'en dès achiuet nitra humb gobér un act a 
drugairé de Zoué. Ha bui, chonj e hoès-hui 
jamses "d'hobér èl-cé ? 

É labourieu-ean e oé ur béden continué! , 
hag hou labourieu-hui e ra d'oh en tu de 
dterein , de douïet, ha nitra quin. Sant Jojeb 
e oé perpet coutant ag er péh en doé ; ul lod 
caër a labourision n'en dint jamais coutant, 
perpet ind hum glèm. Ean ne oé jairiEes ivius 
doh er ré en doé muyoh a vadeu eit-hou ; 
hiniue en dé , en ivi e zou ur vamen a dre- 
boullereaheu bras. Épad er suhun abéh , la- 
bourat e hré èl ur guir mechérour, ha d'er 
seihvèd dé , ean e zischuèhé aveit sèntein doh 
el lézen. Er vechérerion hiniue en hum 
ancoéha rai lies de laireah ou amzér, ha mar- 
a-unan n'ancoéhant jamaïs a labourat d'er sul. 

— Sanl Jojeb , goudé é zeuéh , e zé eurus d'er 
guér hag en hum blijé én é dy ; chom ha 
biuein élal Jésus ha Maii e oé é blijadur, e 
garanté vrassan. Calz a labourisïon bermen, 
pe chomant de zischuéh d'er sul , e guemér ou 
Eezemant é lezel ou zud a costé , hag é vonnet 
d'azéein én un davarn benac. É güirioné er 
vechérerion , labourision pé martelodet , n'en 
dint quet mui hanval doh sant Jojeb. Ou mod- 
ind n'en dé quet gobér èl sant Jojeb. Péh un 
dishanvaledigueah ? Labourat e hrant aveid en 
en doar ; én haar ag ou marhue , é mén é 
caveint-ind er bris ag ou foénieu anduret? Ou 
méliteu e vou chomet doh en doar ; penaus é 
helleint-ind , énévadet peur ha nuah, bout 
lodêc é baradouis er stent ? Ergo erravimus , 
Fariet hun nès, e lareint-itid nezé, mees 
dévéhat e vou. 

Mechérerion , sellet doh hou sant Patrom e 
zou bermen é lein er baradouis. Tré ma vïué, 
bout e oé mechérerion aral ar en doar , doh en 
disprissin hag é hobér ér hontrél dehou. É 
raèn é mant-ind hiniue en dé? N'en dès conz 
a nehai énep tu, nameit én ihuern. Sant Jojeb 
e zou conz a nehou a bep tu , nameit él léh 
miliguet-cé. Drë ol en doar , en dud e rid d'er 
havet ; é ol en ilizieu é ma inouvet , ha tro-ha- 
tro dehou é huélér merchet é tablenneu er 

graoceu receuet , ha tud ar benneu ou deuhlin ; 
ha neoah sant Jojeh n'en dé bet güéharal meit 
ur mechérour hag ui labourér. Hun Mam 
santél en Iliz, aveit hou secour-hui d'arriue 
én Nean , en dès-ean reit d'oh aveit patrom 
hag aveit scüir. Groeit èl d'hou , biuet èl m'en 
des-ean biuet, èl-cé hui e vou eunis ar en, 
doar hag ér baradouis. 

Exampl. 

Un dén youanq, a escohty Güénèd, e 06 
martelod ar ur balimant de houél aveit 
Marseille. Dirac Cadix , en ahuél e zas aben 
ha criue. Er hapitén e laras d'er martelod 
sterdein un amar , hag ean , guel hèr , e ya, e 
grog én amar hage den a bonis é nerh. Maes 
en tam fard e zou brein hag e dorr. Taulet a 
ziardran doh bord er batimant, ean e vrancel 
ur momand hag e gouéh ar lein é gain ér 
mor counaret. Er batimant neoah e ya atau 
é raug idan pouia en ahuél , hemb guellein 
donnet én dró , hag er heah martelod , é creis 
er mor bras, e hra par ma hel eit dihuen é 
vuhé.Un haer e dreméné hourrén doh entrebil; 
mees é zivréh e schuéh é laboural , e gomman? 
hum rèdein hag hum sclassein. Quênt merhuel 
chonj en dès ag è vam , ag é hoér , laret e hra 

dehai quenavou a galon , ha nezê ean e hra é 
act a gontrition devéhan. Quentéh é ta chonj 
dehou en dès bet guet é hoér ur slatu vihan 
de sant Jojeb , statu hag e zou guet hou goarnet 
mad. Ean hi hemér, e voq dein' , e bèd guet 
fé ur martelod én danjér, hag e hralta laquat 
un ovéren én inour de sant Jojeb mar hum 
den. Quentéh ean e gav étré en neu zeur hag 
idan ézorn ur vouiatr coèd taulet dehou ag er 
batimant. Eurus ean en hum harp doh t'hi,e 
zischuéh un herrad, hag épad en amzér-cé, 
er batimant e hel tostat , turel un amar dehou 
hag en tennein d'er borh. Hoér er martelod 
bi-mcmb en dès scriuet quement-men goudé , 
hag én urachiue hélihér , hi elar : « Goulennet 
e mès guet mem brér é mèn é oé er stalu-cé 
de sant Jojeb , hag ean en dès rescondet d 'ein ; 
sant Jojeb e zou bet quer mad m'en dé 
choroet ém léh ér mor bras. » 

Conz er martelod-cé , lan a fé, e zisco d'emb 
er gonfianc e hel ou devout é sant Jojeb ol er 
ré e zon fidél dehou. 

Inour ha mélation de sant Jojeb. 

TRI AR N'UIGUÊNDVÊD DË. 



SANT JOJEB P ATB OM EN ILiZ. 

JJ'en eih a vis en avènt ér blai 1870, hun 
Tad santé! er Pab Pie IX en dès hanhuet sant 
Jojeb, a berh en Eutru Doué, Patrom en ïliz 
sanlél calholiq. Hemb arsau , en dasson ag er 
voéh-cé en dès hum strëuet dré ol en doar, 
hag a bep tu é ma bet cleuet, é mésq er 
grechénion, ur mélodi caër a vonenr hag a 
leuiné. <r Jüigueoramh hun hatoneu, e larènt- 
ind , èl m'hum zigueor er boquelteu idan 
gloéhen en nean de vilin; cresquamb hun 
dévotion é quevér sant Jojeb, cresquamb hun 
honfianc ha discoamb caranté dehou én ur 
zouguein guet paliantèd o! er hioézieu e 
gavehemb ar en doar. » <t Hun Mam santél en 
Iliz, e larc en eulru Cardinal Patrïzi, e dréz un 
amzér rustoh eit jarnfes, hag e andur poénieu 
bras, mses a vermen sant Jojeb e vou hé 
fatrom, hé goarnour hag hé dihuen. » Èl-cé 
en hum zispléguas nezé joé er grechénion. 
Hiniue er mélodi n'en-dé quet hoah achiuet ha 

peb plai é sau gredussoh gredus güerzenneua 
neué én inour de sant Jojeb, 

Perac q nemen t a joé? Rac ol er bohl a 
grechéneoh , ol en dud e gar hoah hun Salvér, 
nepas a vêg , mees a huir galon , e sant penaus 
mab-dén en hum blij muyoh-müi é héli en hènt 
bras ha ledan a béhani é conz en Aviél. Bout 
e zou deu gand vlai, er prédéguerion e laré 
quement-cé guet spont ; petra ne larehènt-ind 
hinïue a pe huélehènt er péh e huélamb. 
Groamb hoah un taul sèl ar ol er misérieu-cé. 
Güélamb er meehérour, vennein e hra dehou 
biuein hemb labourat. Güélamb en lad bag er 
vam; n'hellant quet mui dessau ou bugalé 
revé lézen en Aviél. Güélamb hun Mam santél 
en lliz; é vér bamdé é hoarneio ranjenneu 
dehi. Güélamb hun Salvér, eau hag é groéz 
n'ou saludér quet mui meit a bêl. Islroh eit 
quement-ué, er boéhereaheu pé èl ma larér er 
vottereaheu, e za a dermén de dermén de 
laquat er fallanté , èl ur mor bras , de seuel ; 
ind e hra d'emb cleuet èl trouz baudenneu 
tud é lostat , aveit discar er péh a vad e zou 
chomet én é sau. A du aral er grechénion vad 
e chom cousquet pé disconfortet. É léh hum 
dolpein ol aveit dihuen ranteleah en Eutm 
Doué, ne houyant monnet meit unan ha unan 
de laquat doh en ty harpeu a nitra aveil parrat 

doh t'hou a gouéh idan tauleu er fal dud. N'ou 
dès chet chonj ag er péh e lar er Scritur- 
santél : Ma ne vé Doué e sau ean-memb tin 
ty, er ré e labour ar é dro e gol ou foén; 
ma ne vé Doué é hoarn er guèr , en hani e 
veill eit hi goarn e gol é amzér, Hanval vehê 
cleuet trouz un dismantereah bras é toslat , 
trouz pél en achimant ag er bed , trouz en 
amzér é péhani é vou inouret bras sant Jojeb , 
revé er péh hun nes scriuet eit bout lénet en 
dé quetan ag er mis. 

Dirac ol er mercheu-cé, stplan erhoalh-é 
bermen a gaust de betra é ma bet hanhuet sant 
Jojeb patrom en Iliz santé) catholiq. Èl güéharal 
er Jojeb eouh, mab er patriarch Jacob , sant 
Jojeb e zou choéjet aberh Doué aveit rein 
couraj ba confortanc de ol er grechénion, 
maguein buhé hun inêaneu, ha rannein tré- 
zolieu en Nean. Constiluit eum dominum 
domus mee. Cannamb dehou güerzen hun 
Mam santél en Iliz ha laramb : O sant Jojeb , 
hui e zou gloér en jElet , confortanc hun 
buhé, harp er bed abéh ar trézeu en abim. 
Ccelitum decus, certa spes vitai, columen 
mundi. Gloér en jElet, rac ean e ziscoa d'er 
bobl ne gavér amen nag ur güir joê nag un 
dameurane padus ; ne gavér quin meit un hènt 
aveit tremén ha gobér ur perhindèd , ul léh 

aveit brezélat doh er péhèd , ha nepas aveit 
dischiiéh. Confortaitf hun buhé, de laret-é, 
eonforlan? el labourér a p'en dé gïiir en dès 
esn eué labouret ; confortanc en tad hag er vam 
poéniet pe n'bellantquetrein barad'oubugalé, 
a p'en dé güir ean-rnemb en dès anduret er 
raemb poénieu güéharal én ur fiejon de hounit 
er baradouis. Harp er bed abéh ar trézeu en 
abim; ó deit bean, sant Jojeb,deit, discoeit 
dirac er bed er scüir santél ag hou vertuyeu, 
harpet-ean, pareit doh t'houagouéhén ihuero 
é ternét. 

Ma;s inéaneu fidé! , Conzeu en Iliz e zou 
atau güir. Deit-é sant Jojeb, deit-é hanval doh 
ur brezélour braw aveit hun dihuen, hanhuet-é 
bet Patrom en Iliz santél catholiq. 

Én dé-hont, hun Tad santél er Pab en dès 
laret a berh Douê er honzeu-men : « A gaust 
d'el léh ihuél en dès bet sant Jojeb én Nean 
guet en Eutru Doué, en Iliz en dès-ean perpet 
inouret quetan arlerh er Huérhiès Vari. Maas 
én amzér-men lan a ziseonf'ortanc , a pe 
huéiamb en Iliz hi-memb é creia trebilteu 
bras , pe gleuamb hé anemiset é laret a voéh 
ihuél é teli dor en ihuern gounit ervictoérhag 
hi discarein quènt pèl, cheleuet hun nès péden 
ol en duehcntil eseobet, arhescobet ha car- 
dinalel. Hum laquut e hramb enla Ni-memb 

idan eoarnation er sant bras-men , ha Ni e 
\en ma vou inouret èl Patrom en Iliz santét 
calholiq. i> 

Goudé m'é ma bet laret er honzeu-cé, sant 
Jojeb, lanajoé, en dès hum laqueit d'hobér 
miracleu bras aveit derhei er fé é mésq en 
dud. É creis er brezél e zou étré er ré fal hag 
er ré vad, sant Jojeb hum ziscoa, hag è ma 
é pèn er ré vad hanval doh ur jènéral é pen é 
soudardet. Maïs piue e vou er soudardet-cé? 
Ni ol, crechénion, rac, mar dé sant Jojeb 
patrom en Iliz, ean e zou mEestr de bep-unan 
a han-amb. Raccé ol en dud vad , hemb 
diïïorh erbet, e zeli sènlein doh t'hou ha 
monnet d'er havet guet confianc. En dud a 
iliz e ya, rac èl d'hai, bet en dès hun Salvér 
étré é zeuorn ; er missionnéret e ya, rac èl 
d'hai , discoeit en dès én Egypt Jéstis d'er 
bayannet ; tud er houvandeu e ya, rac en ty a 
Nazareth e zou scüir ol er houvandeu ; er ré e 
receu er gommunion e ya , rac èl d'hai , 
sant Jojeb en dès bet Jésus ar é galon ; er 
merliet youanq hum blij dirac t'hou, rac èl 
ma tihuennas Mari, ou dihuen e hrei ind- 
memb ; ur soudard e vour chorn. idan baniél 
sant Jojeb, rac sant Jojeb e zihuennas Jésus 
ha Mari doh ou anemiset; er vugalé vihan 
e voq de sant Jojeb, rac ean e garé Jésus- 

Croaidur; er penneu tyegueah en hum zastum 
étal d'hou , rac ean e zou bet scüir er pèn- 
tyegueaheu ; en duil én angoni e ra ou honfianc 
dehou, rac secouret en dès paud a dud ér 
stad-cé. Én Iliz abéh en!a, de laret-é, ol hun 
bredér crechénion, en hum daul dirac treid 
sant Jojeb, en hum zastum idan é vanïét, rac 
ean e zou ou fatrom, ean e zou er brezélour 
choéjet eit hun dihuen, eit feahein apostolet 
en ihuern. Damb d'er havet guet joé, ha 
dalhamb d'en dévotion e zou bet discoeit d'emb 
dré hun Tad santél er Pab, èl un nèuitèd a 
victoér hag a salvedigueah. 

Exampl. 

Bout e oé é bro Sauz un huguenaud pinhuiq 
hag abil bras. Predêg e bré forh aez é ol el 
langajeu hanauettan. É vuhé e oé mad hag 
inourabl ; hanni ne gavé guir erbet de laret a 
nehou. Mses èl ol en huguenaudet ag er vro- 
cé , n'hellé quet andur cleuet conz ag er 
Huérhies. En Ave Maria el laqué de da^rein, 
hag hanni ne gredé mui conz dehou a rolijion. 
Neoah é voés hag é verh e oé catholiq, ha 
bamnóz ind hum denné a costé, eit laret er 
rozér aveit hou. A houdé deu-uiguènt vlai, é 
larènt èl-cé er rozér bamnóz , hag ean e chomé 
atau huguenaud dalloh-dal. Ur bélêg e laras 

un dé d'é verh : Pédet enta sant Jojeb, er 
Huérbiès e seblant hou couvi d'er gobér. — ■ 
En dé arlerh, er vam hag er verh e oé ar 
benneu ou deuhlin dirnc sant Jojeb. Neoah en 
huguenaud, de nandèc vlai ha tri-uiguènt, e 
oé chomet clan ; n'hellé quet mui seuel ag é 
hulé, hag deustou d'é souffranceu brassoh- 
bras, na bélêg nag hanni n'hellé conz dehou 
a relijion. Er guir quetan el laqué de da;rein. 
Mees er vam hag er verh e bèdé atau sant 
Jojeb, D'er sadorn quênt en drivèd sul arlerh 
Pasq, stad en dén clan e zas de vout grons 
falloh. Un druhé e oé er hleuet é huannadein. 
Calon é voés hag é verh en hum zeuhantéré 
guet er boén, hag ind e bédé muyoh-mui. 
Ardi'o creisnóz, cleuet e hrant en hani clan é 
laret en Ave Maria a nehou é hunan. P'en 
dès achiuet, ean e reguemér, hag un herrad 
goudé goulen e hra güélet ur btMèg catholiq. 
Lan a joé, er verh e rid de dy ur missionnér. 
Er missionnér e za, e gleu é govession, bag 
e ven en devérein aben. En dé-cé memb, 
gouil patromaj sant Jojeb, en huguenaud e 
varhué arlerh en devoul groeit é guetan 
communion. 

Er verh hi-memb en dès scriuet quement- 
men, hag èl ma oé ar el léh, n'hellér oavet 
nitra surroh na splannoh aveit discoein guel- 
loud sant Jojeb. 9' 

SANT JOJEB , LNOUKET PEB MEHHËR. 

Sant Jojeb, palrom en Iliz santél caiholiq, 
e zou ur güir miloèr a santeleali aveid ol en 
dud e ven plijein d'en Eulru Doué. Er péh e 
ven sant Jojeb rein d'emb , er péh e garehé 
hur güélet é houlen, e zou en donsezoneu en 
dès-ean laqueit eurus ar en doar, de laret-é, 
banauedigueah ha caranlé hun Salvér Jésus. 
Hcee est vita esterna, azé é ma baden er vuhé 
éternél. 

Sant Jojeb e zou miloér santeleah er vuhé 
cuhet, ha ni e hrehé mad goulen guet-hou 
er grepe de viuein ag er vuhé-cé, hemb péhani 
ne vehemb perpet, revé en inean, meit hanval 
doh chouchenneu disséhet. Mad e hrehemb 
goulen guet-hou er graje d'hun devout é peb 
tra ur grèd santél eit plijein de Zoué, er grfec 
d'andur poénieu er vuhé aveit digol hur fal- 
lanléieu a ziaguènt, hag er boneur de viuein 
ha de verhuel é compagnoneah hun Salvér. 
Sant Jojeb, patrom er fameilleu crechén , 
e ziscoa reih penaus é teli un lad biuein eit 

bout curus, ha petra é ma deli dehou goulen 
eit miret er vertuyeu revé é stad.— Sant Jojeb, 
patrom er broïeu a grechéneali en des guelluud 
eit canderhel er Fé é bro Franc. Goulennamb 
é secour, rac ur fé biue e zou fündision ha 
gouriaden, nepas hemb quin boneur peb-unan 
ag en dud, mtes eué boneur peb-unan ag er 
pobleu slrèuet ar en doar. 

En n'emb enta en des güir dévotion, e zeii 
huannadein drest pebtraarlerhergüirgrajceu, 
er güir rnadeu, er güir trezolieu e za ag en 
nean , hemb biscoah cheleuet dob en discon- 
fortanc. A gaust de betra n'en dé quet lies 
cleuet hun pedenneu? hag ean e vehé rac ma 
houlennnmb rai a dreu? Nepas, aises rac ma 
houlennamb treu rai zistér, de laret-é, treu 
ha ne lira na piijadur de Zoué, na vad d'hun 
inean. Güir-é laret neoah en dès mar-a-unan. 
receuet madeu en doar dré bcdenneu sant 
Jojeb, mses red-é n'hellou quet er madeu-cé 
parrat doh-emb a hounit madeu en nean. Er 
ré-men e zou dregt ol er réral, rac padein e 
hreint de virhuiquin. 

Er merch quetan enta ag ur güir dévotion 
e zou clasq, hemb arsau ha drest peb tra, 
ranteleah en Eutru Doué. Qxicerite primüm 
regnum Dei et justitiam ejus, de laret-é 
nepas hum zisconfortein a p'hutn gavér èl di- 

lézet guet en nean, a pe bédér hemb receu er 
péh e hoitlennér, a pe vér ér boén hemb tan- 
hoat confortanc erbet. Bout résignet perpet 
de volante en Eutru Doué e zou furnaaz en ol 
dévotioneu, rac liès ni e zou èl er hroaidur 
bihan-hont e ouilé a gaust ne venné quet é 
vam rein dehou ur goulèl luèm de hoari. Er 
vam en doé muyoh a sperèd eid er hroaidur 
ha ne ré quet dehou é houlen, aveit parrat 
doh drougueu brassoh. Èl-cé, en Eutru Doué 
hag er saent, dré garanlé doh-omb, e lausq 
hur haloneu de ouilein. mar-a-huéh. 

Mses ni e gonz amen ag en dévotion de sant 
Jojeb. Doh péh merch enta é hanauehemb-ni 
é ma gouriennet mad én hur haloneu? 

Ni e gleu ol en dud é laret : O sant Jojeb, 
m'hou car, n'ancoéhein quet hou c'aviseu, me 
flijadur e vou donnet ar bennen men deuhlin 
dirac oh. Nitra güel , mar goulennamb a zevri 
er péh e zilforhemb touchant. Mfes , ha pad us 
e vou ol er grèd-cé ? De zoujein e zou ne ba- 
dehé quet. A dra-sur, mab-dén ar en doar e 
zou scan hag ahuélet; ean e hra hiniue er péh 
ne venné quet gobér déh, hag ean e ancoéha 
bean. El labourieu, er poénieu, er fallaniéieu, 
er joéieu, er plijadurieu e zou tro-ha-tro d'emb 
caijel èl ur mor houlennus, ha ni e zou é creis 
en houlenneu-cé taulet a du de du, ar zerhlué 

hag er gueas. Mar fal de hanni derhei grons 
d'er péh e hratta gobér, é ma red dehou bout 
harpet én ur faecon benac, a vihannoh é sperèd 
hag é galon e chanjou a léh. Un dén hag en 
hum gav é creïs er mor bras é tihuen doh er 
marhue, ne hel quet en devout rai a gonfianc 
én é nerli. Mar couéh un dra benac idan é 
zeuorn, ean er hemér guet joé , en hum harp 
doh t'hou, hag en hum zihuen èl-cé guet muyoh 
a zalh. Petra e gaveherab-ni , é creis er vuhé 
treboulus-men, aveit derhei mad doh dévolion 
sant Jojeb? Bout e zou un dé ér suhun hag e 
zou bet gloëstret dehou. Hilleih a dud vad e 
zalh chonj og en dé-cé aveit canderhel ou 
dévotion. En dé-cé e zou er merhér. Er merhér 
enta e zou eit-hai un dégass-chonj de seuel 
ou deulegad trema en nean. Sant Jojeb ean- 
memb e zou coulant a guement-cé, rac é mésq 
ol er miracleu en dès groeit, cavet e hramb un 
nivèr bras hag e zou bet groeit d'er merhér : 
meren splan é ma güir me honzeu. Hanauein 
e hrér ur vro vihan é péhani ol en dud e gare 
sant Jojeb, hag e houlenné dré z'hou ur graec 
vras, diasz bras de gavet ha neoah sellet èl 
necessser eit boneur ou bugalé. Er secour-cé 
n'hellé quet bout receuet én ur huéh , oiecs a 
nebedigueu épadhir-amzér. Hama, tra souéhus! 
ol en doairéieu vad unan hag unan en dès dé- 

gasset chonj ag iir merhér benac : merch satl 
Jojeb e zas èl-cé quel liès m'é ma bet hanad 
aveid ol er bobl. Inouramb sant Jojeb ni eué 
de bep merhér ag er blai. Ér fajcon-cê ni en 
hum ziscoei dehou serviterion a volante vad, 
ha ni e hellou canderhel é zévotion én hur 
hiiloneu. Ur perhindour, pe vé schuéh ar en 
hènt, e ya de azéein én u! léh cloar, e zaibr 
hag e iv, hag e reguemér é hènt. El-cé ni, 
perhinderion er baradouis, azéamb peb merhér 
idan deulegad sant Jojeb, èl-cé ni e reneuéhou 
hur haloneu, hag un dé pe vehemb én danjér 
a varhue, ni e hellou, hemb doujein, seuel 
hur pédenneu gredus devat sant Jojeb aveit 
hur bout ur marhue mad. 



Bout e oé un dén jouanq hag e viué guet é 
dad hag é hoér. É creis é youanquis, ean e 
gueméras er goal hènt, ha dré nerh er fallanté, 
ean e zas de vout direspet bras doh é dad. Ne 
oé mui én tyegueah meit tabut , taerision ha 
fal scüir. En tad e venné bouteiti er mab ér 
micz, er mab e venné laquat é dad idan é 
dreid ; er verh youanq e ou'ilé guet er boén. 
Un dé hé brér e laras dehi é hé de güittat er 
vro aveit mad, hag é té a laquat gobèr dillad 

neué aveit monnet d'é hènt. Er verh, pe ne 
oé mui recour erbet , e yas de gavet sant Jojeb, 
e bédas er gredussan ma hellé aveit hé brér, 
hng e 'zas d'er giiér guet confianc. En noz-cé 
rnemb, é sauas dibad goah eit jamais étré 
en tad hag er mab. Er verh scontet, e yas 
d'hé zu, en hum daulas ar benneu hé deuhlin 
arré hag e laras de sant Jojeb : A p'en dé güir 
ne vennet quet cbeleuet me féden , groeit d'er 
bihannan ma vein résignet de volanté en Eutru 
Doué. En dé arlerh, hé brér e laré dehi : 
N'hellan quet monnet quilt hiniue , er heménér 
n'en dèe chet achiuet é labour. É cleuet que- 
ment-cé, hi e ya nn dairvèd güéh, aveid en 
taul dévéhan, de bédein sant Jojeb. Petra e 
laras-hi én hé féden ? Ne houyér quet , maïs en 
dé arlerh e oé ur merhér. D'er merhér vitin 
enta, pe zigueoras en nor, hi e gavas hé brér 
dirac é dad é houlen pardon guet-hou ; hag, e 
lar-hi, én ur achiue hé lihér : mar n'en dé 
quet hoah mem brér hiniue en dé er choéj ag 
en dud youanq, credetn e hran é vou quênt 
pêl dré hra?c sant Jojeb. 

En tad , er mab hag er verh e viue bermen 
assambl é peah hag é caranté Doué. 
Inour ha mélation de sant Jojeb. 



Digitized by Google 



PUEMB AR N'UIGUÊNDVÈD DË. 



SANT JOJEIl HA GALON SACHET JËSU3. 

Jésus, hun Salvér, a pe oé ar en doar, e 
vennas biuein idan goarnation sant Jojeb. 
Goudé marliue sant Jojeb, ean e sauas é lliz 
santé! én ur rein dehi ol é drézolieu. Bugul 
in ad , groeit en dès muyoh hoah. A dermén 
de dermén, de laret-é, pegouéhé clinhuédeu 
bras ar en inóaneu, dó^uspel en dès remèdeu 
neué aveit güellat d'er bobl a grechéneah. Er 
remèd dégasset bermen e zou dévotion é Galon 
sacret. Digueoret-é bet d'emb er Galon ma- 
deleahus-cé, èl ma hum zigueoras en arh 
aveit Iojein Noé é amzér en déluj, rac un 
déluj a fallanté e ven hiniue gotein en doar. 
Nitra caëroh, nitra bourrussoh eit monnet de 
guemér lojeris é Calon sacret hun Salvér. Maas 
piue e zigueor d'emb dorder galon-cé? En 
haoi e zigueoré hag e chairé dor en ty a 
Nazareth, e gondui bermen d'en dameuranc- 
cé a salvedigueah. Jojeb e oé guéharal , a berh 
Doué, goarnour hun Salvér ; hiniue é ma hoah, 

a berh Doué, goarnour en dévotion d'é Galon 
sacret. Jojeb güéharal, a balamort ma viué é 
coropagnoneah Mab Doué , e ziscoas én é galon 
èl én ur miloér ol er vertuyeu e splanné é 
Calon Jésus. Bermen dévotion sant Jojeb e 
ziscoa d'emb, èl én ur miloér, er péh e faut 
gobér aveit bout lojet ér Galon sacret-cé, 

Dévotion sant Jojeb ha dévotion Calon sacret 
Jésus, e zou bet deit ar un dro, hag hiniue 
splannein e hrant ar un dro dré en doar abéh. 
Ou diue é mant bet predéguet ha discoeit 
d'er bobl dré hun Tad santél er Pab , ou diue 
ê hrant confortanc ei- grechénion , maïs unan 
e gass d'en aral. En hènt e zou étré z'hai 
e zou hènt er vertuyeu. Pe sellamb doh sant 
Jojeb, ni e huélèl ur jardrin vras lan a vo- 
quetteu en nean. Ê mant ol azé ; en humilité , 
en doustér, er burlèd , er vadeleah , er garanté, 
er batiantèd, er furnsez, nitra ne vanq ; ha 
neoah sant Jojeb n'en dé, revé er bed, meit 
un dén peur èl omb. Pe sellamb doh Calon 
sacret Jésus, ni e huél ur baradouis digueor, 
hag ur voéh amiabl, er voéh e lira joé en doar 
a houdé nandèc cand vlai, e lar d'emb hoah 
hiniue : Deit ol d'em havet... Disquet guet 
n'ein é on douc hag humbl a galon. Venite 
ad me omnes... et discite a me quia mitis 
sum et humüis corde. 

En doustér hag en humilité, en humilité hag 
en doustér, chetu enla en niue vertu caërait , 
cbelu en nen liam santél e stag calon Jojeb 
doh Calon hun Salvér, chetu en neu du ag er 
pont e gass de Galon sacret Jésus, chelu en 
bént stréh ar béhani en dès quêrhetol ersamt 
hag ar béhani é hamb a vermen de guèrhèt ni 
eué. Sellamb a bep iu d'en hènt-cé; petra e 
huélamb-rji é mésq en dud, é mésq er pobleu 
ag en doar? N'en dé quet mui en doustér nag 
en humitité-é, maes un dra aral hag e hra 
donjér. Ur gouli bras ha brein, e lar er profeet 
Isaï , e zaibr en darn-muyan ag en dud , ag en 
treid bel er pèn. A planta pedis usque ad 
verticem; gouli ha n'en dès chet tu de sterdein 
na de huellat. Non est circumltgata nee 
curata medicamine. Er gouli-cé e zou en 
orgueil hemb mesul én dud vras fel én dud 
distér. 

En dud vras, dislag-caër doh er peur, ne 
glasqnaiit meit maden hag inourieu aveit bout 
adoret ar en doar. Er vechérerion, a pe sellant 
doh manérieu er bourhis, e hum zaibr é huélet 
é ma distéroh ou zyér, duoh ou bara, calettoh 
o;i deuorn : hag én ou haloneu ur hazoni dón 
e chom d'hum bórein. De betra é teli troein 
quement-cé? Ne houyér quet, macs er pèn-caus 
ag er stad waleurus-men e zou splan hag 



Digitized by Google 



— 153 — 

hanad. Ne istimér üe nitra er scuir en dès 
reit sanl Jojeb, ne houlennér meït hum seuel 
drest er réral, ne vér quet contant ag er stad 
a viihé péhani neoah e zou, a berh Doué, gütr 
hèot er baradouis aveit peb-unan. El liam 
étré en dud n'en dé quet mui er garanlé a 
grecbéneah, nag en hanauedigueah a volanié 
en Eutru Doué, rac n'en dès chet mui a 
humilité, ne v&issêr quet mui é fondision en 
ol vertuyeu. Orgueil Lucifér hemb quin e zou 
dalhabl é hadein en dissansion étré en dud 
hag étré er rumadeu tud. Ér fascon-zé er péh 
a voneur e hellér cavet aren doar e zou dis- 
mantet hemb arsau, ha hènl er baradouis n'en 
dé quet mui hanauet dré un nivér a dud. A 
gaust de hetra? A gaust d'er gouli dön-cé a 
orgueil , ha nitra quin. Er vugalé ind-memb 
e zou dessauel èl-cé. Disquein e hrér dehai paud 
a dreu ha n'ou dès chet dobér aveit biuein 
eurus ar en doar revé ou stad a 'vuhé. Dis- 
quein e hrér paudmad a dreu aral dehai , hag 
en Ireu-cé e ligüern dirac ou deulegad , ou 
laq de gredein é mant aliilloh eit ou zadeu 
ha mameu, e hra dehai disprisein er stad a 
vuhé é péhani é mant galhuet guet en Eutru 
Doué, hag anfin e hra dehai co! er joé eid er 
bed-men hag eid er bed aral. 

Petra e sinifl , é creis tihouéldèd en nóz , er 

flamenneu tan e huélaii é achap tro-ha-tro 
én Eer ag en amzér, e Jaré nr sanlès é creis wr 
vision? Quement-cé e zou poi telèd er grseceu e 
za a Galon sacret Jésus eit reneuéein er bed. 
Sant Jojeb, goarnour er Galon-cé, e daul er 
flamenne u-men ar en dud stouïet a du de du 
doh é dreid. Déah douc hag humbl a galon, e 
lar-ean d'emb ; ha ne vern dré béh stad a vuhé 
é ma .deli d'oh , a berh Doué, monnet d'er 
baradouis, ne vern péguement a groézieu hou 
pou de zouguein, beah atau contant revè er 
scüir e mès reit t'oh ; quêrhet ar me faseu , 
ha candalhet én hou calon en neu du ag er 
pont e gass d'en Nean , en doustër hag en 
humililé. 

Exampl. 

De vis merh, ér blai 1890, bout e oé tud é 
pédein er Huérhiès ha sant Jojeb én un iliz 
sauet én inour de Galon sacret Jésus. Tro-ha- 
tro , ur hlinhuèd mystérius hanhuet Influenza 
egargué er guléieu a dud clan, ha pédenneu 
gredus e saué inou aveit goulen secour. Neoah 
en dornad perhinderion a béré é conzamb e oé 
dcit de bédein aveid nn dén couh caret bras 
dré er bobl, maes scoeit a zevri d'er marhue, 
e laré er védecinerion. Bout en doé nezê 

dêc ïlai ha tri-uiguènd, ha deu zé goudé ma 
oé eboniet clan , ne oé quet mui recour nameit 
doh en Eutru Doué hag er stunt. UI loden lud 
e yas de bédein Calon sacret Jésus d'en Iliz, 
hag el loden aral e oé chomet doh er gulé de 
bédeïn sant Jojeh. 

Neoah er marhue e zé a base» bras. De 
chair-nóz fap en dén clan e gueméras ul liue 
disconfortus hag er rohién e drouzé guet é 
hanal. Ur lamig goudé , ean e chomas 
secnplet. En dud e oé ar el léh en hum 
daulas ar bonnen ou deuhlin, ha ne houlennas 
mui guet sant Jojeb meit ur marhue mad aveit 
hou, ul léh ér baradouis. t Épad puemb ha?r 
amzér é oemb bet èl-cé, e scriue ur bélêg a 
inou. Creisnóz e sónnas doh en horloj, hag a 
pe chonjemb é hé d'hohér é hanaladen devéhan, 
quentéh ean e zigueor é zeulegad, e lira sin 
er groéz èl un dén a pe zihun , hag e sel doh- 
ornb guet ur min hoarh. En dé arlerh ne oé 
quet mui en distéran danjér, hag hiniue é ma 
yah èl er hetan deit. > 

P'en da cansortet bermen d'er havet, ean e 
lar dehai : Quenavé sant Jojeb n'embehéquet 
er blijadur de zivis doh-oh. Ean-é e mès 
galhuet épad ol me toénieu brassan : ean-é 
en dès m'en güelleit. 

Bennoh ha trugairé de sant Jojeb I 

SANT JOJEB HA D0N.SZ0NEU EN EUTBU DOUÉ. 

Sant Jojeb, patrom en Iliz, ha dihuennour 
dévotion Calon sacret Jésus , en dès én é 
litanieu hanhueu aral inourabl reit dehou avèl 
net a drugairé, dré ol er rumadeu tud e zou 
bet a huerco doh er pédein. Ni-memb, aveit 
cresqual hun dévotiori, aveit derhei chonj ag 
er guelloud en dès, ha mesulein péh quen 
ihuél-é é lein er baradouis, dastumamb hiniue 
é bèr guirieu, èl én ur miloérig bihan, ol en 
treu bras en dès groeit en Eutru Doué én 
é andret. 

Conceuet étré digosté ur vam santél , sant 
Jojeb , revé er péh en dès laret é serviterion 
brassan, e oé bet santefiet quènt é garme- 
digueah, ha receu e hras guet en Eutru Doué 
er gra;c de ne hobér jamoes péhècl marhuel 
erhet. Pe zas ér bed , ean en hum gavé étré 
en neu destamant, heinb bout de hanni a 
nehai. Ean n'en dès apparchantet meit de 
Jésus, mein fond en testamant couh hag en 
testamant neué, ha Ham carantéus étré z'haj. 

En drindèd adorabl, én ur rein dehou nr 
garg a zonsezoneu, en dès-ean sauet ihuél é 
mësq er seent aral. En Tad éternél en ansauas 
eit derhei é léh ha bout tad goard ha maïstr de 
Vab Doué ; er Sperèd-Santél e scüillas ar 
nehou quement a hraceu ma oé bet lishanhuet 
en dén just; er Furnsez éternél er choéjas 
aveiL goarantein er Vam-Güérhiès, hag ean e 
zihuennas en eil hag éguilé. Mari, Rouannes 
en nean, en dès-ean digueméret dalbéh guet 
er vrassan caranté, avel hé masslr, hé fricd, 
hé ol vad nrlerh Jésus. Hanval doh en &\et a 
zivout er burtèd, sant Jojeb e zou bet lodèc é 
abiltüd t'i' Chónibinct hng é cnranUi er Sént™ 
phinet. Dén just, é galon en dès fanhoueit en 
donaszoneu en dès bet receuet en diid vad a 
houdé er hommancemant ag er bed. Èl Mari, 
ean en dès adoret hun Salvér ; èl en JE\et, 
eau en dès cannet güerzenneu dehou ; güel 
eid er rouéet, queniguet en dès é zonsezoneu 
dehou bamdé. Ar é galon quer mad , er 
Hroaidur Jésus , quen adoret én nean , e 
gueméré eurus é gousquèd, hag ean en 
dougué étré é zivréh guet ul leuiné hemb som. 
Ë léh er gourönnen a roué e vehé bet déliet 
dehou douguein a gaust d'é ligné, n'en doé 
étré é zeuorn meit rabod er menuzér, maas 
èl-cé, eurussoh e oé eid er roué David é creis 

é vaillantis. Êpad tregond vlai, cleuet en dès 
é conz Jésus ha Mari , ha pinhuiqueit en dés 
bamdé é drézo) a hraiceu. Bras dré é ligné, 
yah a gorv hag a inean , fur én é cevreu , 
biscoah dihoust én é labourieu, bras dirac en 
JE\et, brassoh hoah dirac en Eutru Doué, 
sant Jojeb e zou scüir en ol grechénion, er 
helan apostol reit d'er Messi. É vuhé quer 
mad en hum achiuas dré er marhue sant élan 
en dès bet biscoah hanni, nameït er Huérhiès 
é brièd. Dirac ol er hurhudeu-cé é andret un 
dén groeit èl omb, é andret ur mechérour, er 
sperèd e chom barnet, er galon e sail guet er 
joé. Plijeèt guet Doué , sirèuein ar pobleu en 
doar un dapen benac ag er grseceu-cé; plijeèt 
guet Doué rein d'er grechénion guelloud ha 
nerh de vèlein de virhuiquin Jésus, Mari, Jojeb. 

Ur biai benac goudé marhue sant Jojeb, 
Jésus ressuscitet e za ar er manné a Olivet ; 
eun en hum sau én xr ag en amzér , hag, é 
compagnoneah ol en dud just ag el limbeu, 
monnet e hra de scoein doh dór er baraouis 
chairet'a houdé puar mit vlai. Dór er splandér 
éternél en hum zigueor. Er Batrhrchet hag ol 
en inéaneu santél e ya aveid er huéh quetan 
de gannein mélodi guel en JE\et. Jésus e ya 
de azéein én tu déheu de Zoué, hag ean e ra 
de bep-unan ag er ré e zou guet hou ul léh 

ihuelloh-ihuél revé er méliteu ou dès gouniet. 
A zivout sant Jojeb , é dad maguér , credein e 
hrér é ma bet laqueit ihuél bras é ranteleah er 
baradouis. Ya hum blijein e hrér é chonjal 
quement-cé ; ean-é er sant e zeliamb inourein 
er muyan. Cheleuamb sanl Bernadin a Sienne : 
<t A dra -sur, émé-ean, bun Salvér goudé en 
devout reit de sant Jojeb ur ranq quen ihuél 
ar en doar, ha discoeit dehou er garanté e 
zeli discoein nr mab d'é dad , en dès vennet 
en hanauein hoah guet muyoh a vadeleah é 
lein er baradouis. d Cheleuamb hoah en dén 
dévot Gerson : Hun Salvér en dès laret : Él 
léh ma on, azé é vou me servitour; hemb 
arvar enla, en ihuellan arlerh Mari e zeli bout 
sant Jojeb, er servitour guellan ha fidélan. > 
Sant Bernadin a Sienne e ya pelloh hag e lar : 
s Mad-é credein penaus Jésus, péhani e zelié 
receu ér baradouis é Vam santél corv hag 
inean , en dès vennet eué laquat én é ranteleah 
corv hag inean sant Jojeb, é dad maguér, de 
zé é Ascansion. d Raccé corv sant Jojeb e 
vehé ressuscitet , ha chetu perac ne gavér 
énep tu güir relégueu dehou ar en doar. 

Péh ur boneur ! Un dé, marcé quênt pêl, 
pe dorrou el liameu e zalh hun inean ar en 
doar, ni e yei d'er bed aral de glasq hun 
dameuran?. Nezé ni e gavou milieu ha milieu 
10 

a iElet é neïjal eurus tro-ha-tro. É creis er 
baradouis, ni e huélou, dirac lum deulegad, 
ur roué bras, gronnel a spiandér hag adoret 
dré ol er speredeu. Ean en devon «r horv 
hanval doh cr horv hun nès-ni ar en doar ; 
ean e vou unan a han-amb enta, ha ni e vou 
é chom én é dy. Er roué bras-cé e vou Jésus 
guet é nalur a zén. Open hoah , a glei hag a 
zéheu dehou (joé e més doh er hredein), bout 
e vou deu aral, inouret, ligüernus è\ en /Elct, 
Mari ha Jojeb. Azé-é en drindèd amiabl lennet 
a vab-dén ha laqueit dirac en Drindèd santél 
èl ur merch muyoh ag en hanvaledigueah en 
dès mab-dén doh en Eutru Doué. Ni enta, ne 
vehemb quet nezé èl énévadet; digueméret e j 
vehemb dré hun Salvér, dré er Huérhiès, ha 
dré sant Jojeb, mar hun nès bet er furnsez | 
d'ou inourein gredus ar en doar. 

Chonjamb erhat é quement-cé bermen, tru- 
gairéquamb en Eutru Doué, ha pédamb sant | 
Jojeb d'hun goarn tré ma padou hur perhindèd 1 
dré en devalen-men a zareu. 

Exampl. 

É mésq er fameilleu a Rom, bout e oé unan 
vras a zivout en noblanc , er madeu hag en 
disquemant a grechéneah. Er fameil-cé en doé 

bugalé, hag é mésq er vugalé-cé ur verh lan a 
youanquis hag a vranité. Dré hé buhé vad, hi 
e oé i nou r ha confortane hé zad hag hé mam. 
Alias ! er boneur n'en dé quet ur blanten 
ag en doar : er groéz e oé ar trézeu en nór, 
hag é hé d'hum laquat é creis en tyegueah 
eurus-cé. 

D'en uinêc a vis gourhelin 1864, er verh 
youanq e chomas én un taul scoeit én hé fèn, 
ha de chair-nóz ne oé mui meit ur folies mad 
de vout goarnet én bospüalieu, ha liamet aveit 
parrat doh diaszemanteu brassoh. A houdé en 
dé-hont, ne hras mui meit folleaheu a bep 
sort , jamaïs un herradig sperèd ; jamses dai- 
brein meit a ziar-scanjam^scousquetjamass 
en distéran disehuéh : 01 en dud e oé chiffet 
tro-ha-tro. Remèdeu er védecinerion ne cher- 
vijé de nitra : red-é oé bet hi laquat é hospital 
en dud fol. 

Neoah hé zud disconfortet e houlenné secour, 
sant Jojeb e oé pédet bamdé. Ma3s de betra? 
Er verh youanq e yé falloh-fal. Ne vern quet, 
sant Jojeb e oé atau pédel hemb arsau. Di- 
gueoret e oé mis merh guet ol é zévofioneu. É 
söl er manér, en duchentil , chiffet de varhue, 
e stouyé bamdé ar benneu ou deuhlin dirac hur 
sant Patrom. De houil sant Jojeb, épad en dé 
abéh, ou fédenneu e oé bet {jredussoh hoah. 

D'anderv é oènt alau tolpet diracer sant én ur 
chapélig vihan ou doé sauel dehoti , hng ou 
dareu e ridé hirvoudus. QuenLéh, cleuet e 
hrant unan é quêrhet scan dré er manér, é 
vonnet hag ê ctasq azé hag amen guet un 
hanèuedigueah vras. Ne oé quetun dianvaszour 
en dehé guellet digueor èl-cé en nonen unan 
ha unan , ha neoah tud en ty e oé ol tolpet ér 
chapélig. Ind e sau, ha quentéh ur verh 
youanq e hum ziscoa dehai hag e za de vo- 
quein dehai lan a yehèd ha lan a joé. — Er 
verh-cé e oé ou merh hi-raemb. Deit e oé de 
vout yah én dé-cé, nandêc a vis merh, de 
vitin ; hag aben en ndz é oé étré divréh hé zad 
hag hé mam. 

En hanie scriue el Hhér-men e achiue én 
ul laret : Sant Jojftb , e zé hoah a hobér ur 
miracl. 

Inour ha mélation dehou. 



SEIH AR N'UIGUÊNDVÈD DË. 



SANT JOJEB HAG INÉANEU ER PURGATOÉR. 

Un dén hag en dès güir caranté w. chonj 
quet ér pëh e hra plijadur dehou ean-memb, 
mees ér péh e hra plijadur d'en hani e zou 

maestr én é galon. Mar hun nes enta güir 
garanté de sant Jojeb , é ma deliet d'emb hum 
houlen, quênt ma achiuou er mis santël-men, 
petra e hrehé plijadur dehou. Hanval guet 
n'ein en er hleuan é rescond a lein er bara- 
douis : Mem bugalé, hou péet chonj a inéaneu 
er Purgatoér. Laqueil élré men deuorn en in- 
duljanceu e houniehèh aveit hai ; eurus e vein 
de gass soulajemant d'er ré a me serviterion e 
zou é andur ahont poénieu calet. 

Ne véemb quet boar doh er voéh-cé, ha 
sellamb mar hun nès treu erhoaih a garanté 
aveit sèntein doh t'hi. c Er garanté, emé sant 
Thomas, mar carér hé displég én héol brastèd, 
e zeli dastum, ér memb calon, er ré varhue 
èl er ré vihue. > Er memb doctor e lar hoah : 
« Er pédenneu eid en dud treménet, e blij 
muyoh de Zoué eid er pédenneu e hrér eid er 
ré e zou ar en doar, rac en dud treménet e 
zou én dobér calz brassoh, ha n'ou dès tu 
erbel de hum secour a nehai ou hunan. » Er 
honzeu-cé n'hellant quet bout ancoéheit én 
achimant ag er mis-men. Jaujabl-é ma laque- 
hènt un dapen benac a joé de zischen ar en 
inéaneu-hont e viue é creis en tan : groeit e 
vou ur sort d'emb-ni eué hur goudé, revé 
conzeu er Scritur santéi. 

Mees a p'en dé güir n'hellamb quet, hanni 
10* 

a han-amb, hout dinahir é quevér sant Jojeb, 
eellamb erhat doh t'hoa ha groamb ma vou 
güiroli ha ledannoh er garanté hun nés aveid 
er sant bras-men, groamb ma hei dönnoh é 
voéh én hur haloneu. Ean-memb hur houvi 
de soulajein inéaneu er Purgatoér, rac é galon, 
a dra-sur, e daul er memb hirvoudeu guet 
calon Jésus ha Mari. Bitiet en dès épad 
tregond vlai én ou hompagnoneah én ur faecon 
quen tost, m'é ma deit de vout lodêc é ol ou 
santimanteu. Hmiueen dé, é lein er baradouis, 
Jésus, Mari, Jojeb e hra en drindèd-cé amiabl 
é péhani er memb buhé e rid a unan d'en. al. 
Baccé, mar dé splan penaus Jésus ha Mari en 
dès hireah de huélet inéaneu er Purgatoér 
é seuel hag é vonnet de binhuiquat er bara- 
douis, sant Jojeb en dès er memb hirreah. 

A zivout hun Salvér Jésus, nitra splantioh. 
Ean-memb e apparissas un dé de sanlès Ger- 
trud hag e laras dehi : « Me raerh, sèl-güéh 
ma tennet un inean ag er Purgatoér, sèl-güéh 
bui e hra quement a hlijadur d en Eutru Doué 
èl a p'en leimehêh ean-memb a boén : hou 
récompanc e vou bras un dé. > Chetu conzeu 
hag e ziscoa petra e houlen Calon hun Salvér. 
Open, er Sperèd-Santél en dès laret hoah a 
nehou è ma é ol hlijadur bout guet bugalé 
mab-dén. Delicice mese esse cum filiis ho- 

minum. Ean en dès-ind prenet guet é hoaid 
hag ansauet ; é voneur e vehé bermen ou zen- 
nein ag er bassefoss lan a dan é péhani é 
hirvouclant noz ha dé, ha digueor dehai lar- 
gantë er baradouis. Hag é gtiirioné, péh ur joé 
aveid ur roué bras a pe hnélehé ur mab dehou 
é arriue, ur mab collet a biM amzér, ha dalhet 
é ranjenneu en dud gouihue! Péh ur joé er 
sterdein doh é galon, é voquat dehou, hag é 
larel dehou : Me mab, a vermen achiuet-é 
bon poénieu, bermen hui e vou eurus guet 
n'ein perpet! Hag a du aral, un dén nag a 
anquin en dès-ean dirac ur gnlé é péhani é 
ma é brièd é tihuen doh er marhue. Maes euè, 
péh ur boneur a pe sau er voès-cé güelleit 
raad. Arlerh en dout douguet er groéz, é 
tanhoér mar-a-huéh joéieu bras èl-cé. Neoah 
er joé-cé, er boneur-cé e zou hani Calon sacret 
hun Salvér a pe hué) un inean é tonnet a greis 
er flam, é seuel devad en nean, é arriue de 
houlen guet-hou ul léh én é ranteleab a hloér. 
Quement-cé n'en dès dobér erbet a gonzeu 
eit bout hanauet reih ha splan. Raccé Jésus e 
zou eurus bras a pe huél en dud é tennein 
en inéaneu ag er Purgatoér. 

Ha Mari, mam er grechénion, lishanhuet 
consolalion en dud afflijet, naga hirvoudeu 
e zou én hé halon a pe sel doh er Purgatoér, 

nag ur fèc coulant e zisco-hi d'en dud vad e 
den inéaneu ér ma>z ag el léh-cél É révé- 
lationeu santès Brigitl, ui e lên penaus er 
Huèrbiès e apparïssas un dé d'er santès-men, 
hag e laras dehi : c Me zou mam d'en inéaneu 
ag er Purgatoér. Me fédenneu e zou^a d'er 
poénieu ou dès d'andur inou a gaust d'ou j 
féhedeu. > Ha sant Pièrr Damian e scriue 
penaus un inean deit ag er Purgatoér e zas de 
laret dehou un dé é oé bet tennet ag en tan, 
de houil Maria-Creis-aest, mui a inéaneu eit 
ne oé a dud é chom ér guér a Rom. En 
dévot Gerson d'é du en dès credel ha laret 
penaus er Huérhiès Vari, d'er buembzéc a vis 
sest, e ven peb plai, én inour d'hé Assomption, 
tennein inéaneu ag er Purgatoér, ha digueor 
dehai palas en nean. Chetu er sourci en dès 
er Huérhiès. Raccé Jésus ha Mari e gav ul 
leuiné bras é soulajein er gueah inéaneu-honl. 
— Ha sant Jojeb, unan ag er ré e hoarniss er 
muyan er baradouis dré é gloér, hag ean e 
chomehé, a zivout er garanté, diöbrhet don 
er réral, yein-sclass dirac tourmanteu é vredér 
hag é serviterion? Nepas. — Güéharal é galon 
e oé quen tinér, ma oé bet red dehou merhuel 
quênt passion hun Salvér; hiniue é galon e 
zou atau ur sort, hag a pe andur unan benac 
poén ha trebil ar en doar, ni e huél, dré er 

miracleu e hra, er sotirci en dès de bellat 
er glahar- Petra ne hrehé-ean aveit tennein 
inéaneu é hirissein ér bed aral é creis en tan- 
flam ? — Péh ur joé n'en dès-ean a pe za dehai 
soulajemantl maes péh ur sourci ne zeli-ean 
en devout é andret en dud en dès ur güir 
garanté én ou halon, hag e laq étré é zeuorn 
er soulajemanteu-cé e houniant dré er bé- 
nijen ha dré en induljanc ! 

Chonjamb erhat, bout e zou paud a faecon- 
nieu d'hobér ptijadur de sant Jojeb, mees er 
fajcon-men n'en dé quet de vout dilézet, ha 
ni e hrei mad nepas en ancoéhat. 

Exampl. 

01 en dud e hanau caranté vras sanlès Thérès 
aveit sant Jojeb. Dalbéh en hum laqué hi-memb 
guet ol er houvandeu e saué idan goarnation 
hé sant a garanté. Un dé, ér guér a Valladolid, 
un dén pinhuiq e ras dehi un ty, ul liorh bras 
hag ur huiniêg aveit seuel ur houvand inou. 
Maes er santès n'hellas quet er seuel aben, 
red e oé bet dehi monnet d'ur guér pelloh eit 
acbiue un aral. Neoah deu vis arlerh, en dén 
pinhuiq e chomé clan de varhue én un taul, 
hemb guellet covessat na laret guir erbet. 
Merhuel e hras èl-cé, hag er houvand én inour 

de sant Jojeb ne oé quet bet sauei. « Ér memb 
termén, e lar santès Thérès, me Salvér e 
barissas dirac-on , hag e laras d'ein splan é oé 
salvet en dén-hont a gaust d'é zonaezoneu ha 
d'é volanté vad , ma-s é telié bout é tan-flam er 
Purgatoér betag quen ne vehé bet sauet er 
houvand ha laret er guetan ovéren abarh. Aben, 
emè er santès, me yas de Valladolid. Qaênt 
pêl goudé, er houvand e oé én é sau, hag 
imbèr guellet em boé receu er gommunion 
é chapél neué sant Jojeb. Quentéh arlerh er 
gommunion-cé, inean en dén pinhuiq e oé deit 
dirac-on lan a splandér, ha güélet em boé-hi 
é antréein eurus ér baradouis. » En exampl- 
men e zisco d'emb er fréh mad e daul un 
ovéren pé ur gommunion ar inéaneu er Pur- 
gatoér. 



EIH AR N'UIGUÊNDVÈD DÉ. 



SANT JOJEB, PATROM ER VÊLEAN. 

Taulamb ur sèl hiniue ar en dobér en dès 
er bobl a grechéneah de vout goarnet ha di- 
huennet dré sant Jojeb. Ê mésq er bobl-cé, 
er rumad tud quetan e zou hemb arvar en dud 

a Iliz. Bet ou dès dré er sacremant a Urh ur 
gourönnen ha ne vehé quet mad troquein doh 
braguerisseu rouanné er bed-men. Derhei e 
hrant léh hun Salvér é mésq ou bredér, ha 
lodèc-ïnd én é ol vadeu, nepas aveid ind-memb 
maïs aveid er réral. Hanval doh bun Salvér, 
ind e rann graceu er bed aral, ind e bredèg 
en Aviél , e béd aveid ou bredér, e lén én 
döndèd ag ou haloneu, e huella d'en inéaneu 
clan, e zaccor er vuhé d'en inéaneu marhue. 
D'en dud aral, hun Salvér e larou de zé er 
jujemanl, mar vent bel fidél : Serve bone, ser- 
vitour fidél, deit guet n'ein ; d'er vêlean é ma 
bet laret déja. Non dicam vos servos... vos 
dixi amicos, n'en dé quet hemb quin serviterion 
e oh-hui d'ein, hui e zou er ré e garan. É 
mant enta cansortet Jésus, lodèc én é hloér, 
ego claritatetn quam dedisti inihi, dedi eis; 
roué er baradouiz e zou guet-hai , vobiscvm 
sum ; ou cheleuet, e zou er cheleuet-ean ; ou 
disprisein, e zou en disprisein ean-memb. 
Hemb er bèlêg, Jésus- Chrouist ne vehé quet 
mui é chom ar en doar. Queméret, ne vern 
piue, un tam bara, biscoah n'hellehèt laquat 
er bara-cé de vout corv hun Salvér. Er bélêg, 
dré nerb er sacremant a Urh, e hra en dra 
burbudus-men bamdé, hag e laqua roué en 
oean d'hobér é zameuranc ar en autér, én 

tabernacl, é calon mab-dén. Bennoh ur bélèg 
e hra boneur. Oportet enim sacerdotem bene- 
dicere; è gonzeu e hra vad, echairenihuern, 
e zigueor er baradouis. É güirioné biscoah 
hanni n'hellou gobér ar en doar quement a 
vad èl ma hra er bélèg. Èl ma oé guéharal sant 
Jojeb é hoarn er Hroaidurig Mab Doué, èl-cé 
er bélèg e hoarn , e zihuen , e gass hag e zégass 
Jésus-Hosti ; eué é creis é boénieu hum blijein 
e hra é seuel é bédenneu trema sant Jojeb é 
batrom, ha sant Jojeb, dré garanté aveit hun 
Salvér, en hum blij doh er honfortein. 

Neoah a du aral, n'en dès é mésq er bobl a 
grechéneah rumad tud erbet quer casset dré en 
diaul, quen burtellet ha quen dispriset dré en 
dud a fallanté. Er pêh e zou bet arriuet guet 
hun Salvér e arriue guet er bélêg : er merch-cé 
a hanvaledigueah e zou ètré z'hai. Hiniue èl 
guéharal bout e zou atau compagnoneaheu tud 
idan baniél en diaul, é quèrhèt ar en hènt 
pras e gass d'en ihuern, hag é hobér brézel 
d'hun Mam santél en Iliz. En amzér-gouh é 
mant bel hanhuet Farisiénet, Htiguenaudet; 
hiniue ou hanhue e zou er Framassonet. 01 
en dud-cé, sermantel de Satan, e hra fallan 
ma hellant aveit parrat doh er grechénion a 
vonnet d'er baradouÏH. « Er bélêg, cbetu en 
anemis » , e laré unan bras a nehai dirac en 

dudigueu bihan daslumet a voslad Iro-ha-tro 
dehou. Er gonz-cé hemb quin e daul ur sclê- 
raden vras dirac deulegad en dud fur ha ne 
ven credein meit er péh e zou güir. 

Ur Framasson aral, unan ag er vistr ihuellan, 
e laré d'en huéhzêc a vis calan-gouyan 1885 : 
a Er brézel e hramb d'er vèlean e ya mad; 
red-é eanderhel, red-é parrat doh er bobl a 
sèntein doh t'hai ». Bourrustèd vras e sauas 
ér gompagnoneah-cé aben rac m'ou doé cleuet 
é hé mad er brézel, é pellé er grechënïon doh 
hènt er baradouis, hag é qüittènt baniét hun 
SalvétJésus, — Ur m&str sermanlet aral e ré 
d'é dud en aviseu-men : * Quêrhet d'en lyér 
er rauyan hantet, d'en tavarneu sauet ar vord 
er mor, inou diviset, èl a ziar scan, énep d'en 
dud a Iliz, groeit bourd ar ou houst ; red-é, 
cousiet e goustou, distroein en dud a sèntein 
doh t'hai. i> E güirioné, en diaul, guet ó ol 
fallanté, ne larehé quet güel. 

« Laret gueuïér, hemb ars&u laret gueuïér, 
emé Voltair, dismantet e vou lod , mres un dra 
benac e chomou. * Voltair e zou marhuet ha 
jujet a houdé pêl e zou, mais é vugalé e hra 
güeltoh pégüél aveit hou. 

Azé-é neoah er vamen a ol er brudeu fal 
strèuet énep de Iliz santél hun Salvér, énep 
d'er ré e zou ou devér consolein en dud aral 
11 

ha gobér vad dehai. Er vélim, deït ag er vamen- 
cé, en dès laqueit hilleih a dud vad peb eil pén, 
pél doh en Eutru Doué, pél doh er baradouis. 
Pédamb sant Jojeb de secour er ré e zalh léh 
hun Salvér ar en doar ha de barrat en discon- 
fortanc doh ou haloneu. Deli-é dehou cbeleuel 
pédenneu er sort-cé, rac ol er honzeu vélimus 
e larér hiniue e gouéh ar hun Salvér Mab 
Doué , ha sant Jojeb e zou , a vectiér , dihuen- 
nour Jésus. En dud a Iliz ne zou burtellet meit 
a gaust de Jésus, a gaust ma talhant é léh, a 
gaust m'ou dès receuet er sacremant a TIrh. 01 
er vélim enta e daulér ar nehai, e gouéh 
ponnér ar Galon bun Salvér. Vos eritis mihi 
testes, e laré-ean d'é apostolet, de larel-é hui 
e hoarnou, e zihuennou me honzeu, bui e 
vou er haslel é péhani e hrein men dameuranc. 
En dud a Iliz e zeli sèntein doh er gourhemén- 
cé , deustou d'en tampesteu-ihuern e sau 
mar-a-huéh. 

Ma;s assistan? sant Jojeb ou fatrom a garanlé 
e bra dehai ergrEec de vout sonnoh eit distroein 
er grechénion vad a zoh lorbereaheu er goal- 
sperèd, ha furoh eit canderhel en inéaneu ar 
hènt en Nean.' Sant Jojeb, é giiirioné, e zou 
admirahl é creis en dobér e santér hiniue. 
Ean-memb e Bastum bugalé hun Salvér tro- 
ha-tro dehou, ha d'er bélêg ne chom mui 

d'hobér meit ou laquat lodêc ag é vadeu. Ne 
huélamb quet ui bamdé, ha drest peb tra 
quênt en amzér a Basq, un nivér a dud ar ou 
deuhlin dirac sant Jojeb? Hum dolpein e hrant 
azé èl ur manden devet tro-ha-tro d'ur bugul 
mad, é mant azé lan a hrèd, bugalé, merhet 
ha lud couh. Liès é mant a vésq en dud peur , 
humbl ha distér, ma?s èl-cé dré guelloud 
sant Jojeb é ta de vout güir conzeu hun Salvér 
a pé laré : Raoteleah en nean e vou d'en dud 
humbl, peur a galon, distag doh er madeu. 
Péguement a dud e zou bet salvet èl-cé ? Gloér 
ha trugairé de sant Jojeb. 

En dud vras, alias! en hum gav liès rai 
ihuél aveit dischen quenizél. Chomehrantpêl 
doh en doustér e danhoa er ré peur; ou haloneu 
yein-sclass doh en dévotion , ne chom meit a 
ziar-scan idan perh ou bugulion spirituél. 
Vélim er Framassonnet e zou tro-ha-tro dehai, 
hag hemb er hemér grons abéh-caër en 
tanhoat e brant a bêl, ha treu erhoalh-é aveit 
ma chomehènt dihoust pêl doh er sacremanteu. 
Èl-cé é ta de vout güir er péh en dès laret hun 
Salvér : ^ssoh e vou d'ul lön brutal passein 
dré doul en adui, eid en dud pinhuiq-cé monnet 
d'en nean. Eurus sant Jojeb, pedet aveit 
bugulion hun inêaneu. Etré ou deuorn-ind é 
ma alhué er fetan a hrasceu, secouret-ind 

alau de zastum ol bun bredêr ar hènt er 
baradouis. 

Exampl. 

Sant Jojeb, patrom er vélean, e guemér 
sourci a nehai én amzér ag ou seminEer. 
. É seminar bras un escobty a Franc, bout e 
oé un eutru Abé arriuet é pèn é studi deustou 
de beuranté vras é dad hag é vam. N'en doé 
bet hoab meit ur chustannen, hag er chustan- 
nfiii-cc', ruongtiel. rnar-a-huch , e oé dcit de 
vout tenau ha pillolèc. Guellet e hré monnet 
hoah un herradig, mses quènt pêl en dehé bet 
dobér vras a unan neué ; penaus gobér? Ean e 
chonjé é quemenl-men , hag er boén en hum 
verché splannoh splan ar é fac a p'en dé güir 
é dud n'hellènt quet mui er secour. É gansortet 
en hum hanauas ag un dra benac, hagoudéou 
devout ean attercet guet caranlé e laras étré 
z'hai : Groamb un nauvèd aveit hou én inour 
de sant Jojeb. — Guet joé, ind e gomman? 
aben, hag e zalh de bédein durant nau dé. 
Mses nitra ne zé a zianvsez ; en nauvèd e oé é 
achiue hag er chustannen ené. Deil en dé 
devéhan. Oi er galoneu youanq-cé e béd guet 
ur grèd nei'Kussoh. En Eulru en doé dobér é 
güirioné , hag é gansortet en doé ur fianc hemb 
Bom é sant Jojeb. Ne oé quet hoah cuhet eu 

hiaul a p'en da queménet d'en Eutru youanq 
monnet de gonz doh un dianvsezour. En dian- 
vaïzour e oé ur heménér a guér, deit inou 
aveit quemér mesul dillad. Eq Abé , souéhet 
bras, e houlen guet hou piue en dès-ean 
couviet de zonnet. Ur voés, emé-ean, en dès 
paiet er mitin-men talledigueahur chustannen 
aveid oh; n'hi hanauan quet, maas hui e vou 
chervijet quênt pêl. Er heménér e oé coutant 
hag en Eutru youanq eué. É gaosortet , péré 
en dès scriuet ind-memb quement-men , e oé 
sur n'ou doé conzet, hanni a nehai , ag en 
nauvèd e hrènt, de zianvsezour erbel. < N'hel- 
lamb quet enta, e larant-ind, trugairéquat 
hanni ara! meit sant Jojeb hun patrom a 
garanté. t 



NAU AR N'UIGUÊNDVÈD DÉ. 



SANT JOJEB, PATROM ER YOUANQUIS. 

Sant Jojeb e zou patrom er bobl a gre- 
cbéneah abéh, majs er vugalé hag en dud 
youanq e hel monnet guet muyoh a gonfiang 
d'er havet. Digueméret-mad e véhent guet- 

hou , drest ol en dud ara! , hag aez-é er hoin- 
prenein. UI labouréra vechér en hum sourciou 
muyoh ag er péh e zou bet hadet a neué, eid 
ag er péh e arriue de vout anvé. D'en èd hantér 
anvéet, ean n'en dès nitra d'hobér, ne hel 
meit gortoz termén en jest aveit dastum er péh 
e zou én é sau. Aveid en dud couh é vou ur 
sort. Er fal blégueu ou dès queméret, e 
chomou guet-hai : Un dén youanq e héli en 
heat en dès queméret, hag én é gouhoni, ne 
zivarchou quet : Er péh e zou a neué hadet 
é contrél , hag ol er plantenneu youanq e hel 
bout mouguet dré er fal lezeu, disséhet maoq 
a zeur, pé flastret idan treid er passandour. 
Inéaneu er vugalé hag en dud youanq e zou ur 
sort. Ind e hel bout mouguet dré er péhedeu, 
disséhet dré en dihoustegueah, pó laqueitidan 
en treid dré ardeu en diaul. Sant Jojeb enta, 
mar dé güir é ma goarnour a vechér, e zou 
deli dehou cleuet jessc-h pédenneu er vugalé 
hag en dud youanq, hag ou dihuen guet paud 
muyoh a sourci. Ël-cé é hra eué. 

Hiniue, mui eit jamses, é ma red er pédeïn 
aveit hai. Er fallanlé ne houlen meit ariein ou 
hatoneu, ha cansortet en diaul, er Framassonet, 
e ven gobér muyoh-mui brezél d'ou speredeu. 
Laret ou dès a voéh ihuél , é fal dehai abéh- 
caër mouguein er vuhé surnaturél é inéaneu 

er vugalé. Unan ag en hérétiquet-cé e zivisé 
devéhan-men diracé sujité, hag e laré dehai : 
a Discüret er relijion , flastreL en anemis , dis- 
raantet-ean p'en dé distér, p'en dé hoah én ui. 
Dalhet chonj, red-é gounit er vugalé hag en 
dud youanq ; red-é ou zennein, hemb gouyet 
dehai, idan hun baniél. Lausquet a coslé en 
dud couh, clasquet er youanquis, ha dalhet 
naad er vugalé I » Chetu en aviseu en hum re- 
neuéhant étré z'hai anemiset en Eutru Doué, 
hag, revé en eutru escob Fava, é mant tri pé 
puar million a dud é labourat ar en hènt 
fal-cé. 

Neoah en darn-muyan ag en tadeu ha 
mameu, ne ziiTorhant danjér erbet; hanval- 
ind doh tud é huél ou bugalé doh hum 
vaiein, hag e chom croézet ou divréh guet 
hai de sellet penaus é tei er marhue. Hun 
Tad santél er Pab, ën ul lihér scriuet ér blai 
1882, e laré d'en ol, a berh Doué, hum 
sterdein en eil doh éguilé aveit dihuen er 
vugalé ha parrat doh en diaul a guemér en 
inéaneu tinér-cé; maes, drest er réral , couviein 
e hra er penneu tyegueah : « Quetansourci er 
penneu tyegueah, e lar-ean, e zeli bout que- 
ment-cé..., ha ne vern péguement a sourci ou 
dehé bet betag himue , deli-é dehai credein ne 
hreint biscoah treu erhoalh aveit dihuen ou 

bugalé hag ou zud youanq. ï — A dra-sur, en 
aviseu-men e zou bet deit én ou zermën, 
Güélein e hrér a bep tu en dirélijion doh hum 
strèuein muyoh-mui. a Ni e fal d'emb, e laré 
en hérétiquet étré z'hai p'ou doé hum dolpet 
ér blai i879, ni e fal d'emb turel ér maez a 
ranteleah Franc lézen Aviél Jésus-Chrouist. 
Aben eih vlai a vamen, dré graec er scólajen 
neué, ni hun bou er boneur de huélet ru- 
madeu tud youanq é hobér él omb s. De laret-ë, 
goulen e hrant er boneur de huélet dór en 
ihuerrt doh hum zigueor lédannoh lédan , er 
boneur de huélet en diaul eurus é laqual idan 
é dreid miliguet bugalé en Eutru Doué prenet 
dré oaid hun Salvér. Azé é ma ol liane apos- 
tolet Satan, mees ancoéhat e hrant guelloud 
sant Jojeb, dihuennour bredér Jésus-Croaidur : 
Goarnet en dès güéharal er Hroaidur-Doué 
doh en dén cruel Hérod; hiniue, a leïn en 
nean , pe huél Hérodet aral é clasq inéaneu er 
vugalé, ean hum laq guelloudus én é eau; 
hag er bobl a grechéneah, stouïet dirac-t-hou, 
er péd de hoarn aveid er baradouis éternél en 
inéaneu tinér laqueit ar en doar aveit que- 
ment-cé. — Maïs güir-é atau laret : Goulennet 
ha hui hou pou. Êl-cé é ma el lézen. Er ré 
ne houlennant quet, ne receuant quet. En 
tadeu ha mameu e zeli pédein enta sant Jojeb 

de hoarn ou bugalé. Macs er vugalé ind-memb, 
aveit mélitein goarnation ur sant qner bras, e 
zelïehé bout sèntus, carantéus doh ou zud, 
glan a galon hag a sperèd , hanval , én ur guir, 
doh Jésus-Croaidur. 

O nag a hraïceu e hellehé receu dré sant 
Jojeb en tadeu ha mameu lan a sourci aveit 
dessau mad ou bugalé! É peb amzér, er 
mameu e hrehé mad pédein aveit-hai, P'ou 
douguant étré-ou digoslé, goulennènt aveit- 
hai grac er vadiènt ; p'ou guèlant é vonnet é 
mésq er vugalé aral, goulennènt goarnation 
sant Jojeb ar nehai guet eun ma hum gavehé 
ur fréhen benac brein de durel lousteri ar on 
halon.Péguementainéaneuezou bet goarantet 
èl-cé, rac m'en dès bet chonj er mameu de 
bédeinsant Jojeb. P'arriueou bugalé én termen 
de cboéj ur stad a vuhé , pédènt hoah ou sant 
Patrom aveit-hai, a p'en dé güir er stad a 
vubó n'en dé, revé Doué, meit un hènt d'er 
baradouis aveit peb-unan. P'en dès ur vam 
benac en disconforlanv- d'hi devout dessauet 
bugalé didail ha dirollet, p'ou güél d'hura gol 
é fal gompagnoneaheu , é hobér èl er réral, é 
béli en hènt ar béhani en hum daul er muyan. 
ag en dud , hag é lézel hènt stréh er baradouis 
a costé ; nezé aben , hemb térénein , moonet 
e hrei a retorn devat sant Jojeb, ha marcé hé 
lt* 

féden e vou cheleuet, èl m'en discoa en exam- 
pleu e gavér scriuet ê mar-a-léh. 

Devér ur vam e zou enta pédein aveit hé bu- 
galé. Mies istroh eit quement-cé, mad e hrehé 
disquein dehai a pe vént bihan carein sant 
Jojeb, hemb ancoéhat jamass er Huérhiès Vari. 
Jésus-Croaidur e zou atau scüir ol er vugalé 
aral. A pe oé én ty a Nazareth, ean e yé un dorn 
é dorn sant Jojeb, un dorn aral é dorn Mari, 
hag er Hroaidur-Doué e chomé é creis, harpet 
a bep tu, aveit discoein de ol er vugalé aral 
hum harpein ar dévotion er Huérhiès hag ar 
dévotïon sant Jojeb. O bugalé ha tud youanq, 
hou péet er memb furntez ; hui e vou eurus a 
p'hum gavehet élré Mari ha Jojeb. Maes nezé, 
jamais ne dennet hou torn guet n'oh dré hou 
tihoustegueah , dré hou rnanq a zévotion. 
Balhet azé, rac azé é ma er boneur. Ha hui, 
tadeu ha mameu, n'ancoéhet quet disquein 
quement-cé d'hou pugalé, rac mar ou dessauet 
mad , hui e vou eurus mil güéh ha dirac Doué 
ha dirac en dud. 

Exampl. 

Un dén sauet ag en noblanc ér guér a Baris, 
e garé bras sant Jojeb, ean er pédé én é oi 
dobérieu, hag en dès bet guet hou ul lod caër 
a hrseceu, revé m'el lar ean-memb. 

Chetu unan ag er graaeeu-cé : A houdé calz 
a vlaïeu hum gavouet e hré anquinet bras a 
zivout buhé dirollet é bautr youanq. Er pautr- 
cé ne hré mui Pasq erbet, quitleil en doé en 
iliz aveit héli compagnoneaheu scandalus; ne 
glasqué meit é blijadur hemb sellet doh en 
dareu e scuilléé dud a gaust dchou. Neoah 
sant Jojeb e oé pédet bamdé aveid er mab 
prodig. 

Un dé, en dén youanq e chomas clan. É 
glinhuèd e oé quer bras ma sebianté bout laul 
er marhue. Quênt un dé benac a vamen, e 
laré en dud , ean e vou én éternité. Mees nezé, 
e chonjé é dad , é péh stad é vou é inean. Ur 
miracl e faut eit ma hellou covessat, hama er 
miracl-cé me ya d'er goulen , ha monnet e hras 
d'en iliz a vitin. Inou receu e hra er gomrau- 
nion, hag arlerh, emé-ean, m'hum daul dirac 
autér en Intron- Varia-er-Vicloér ha dirac autér 
sant Jojeb. Me suppli me Mam santél ha me 
Fatrom a garanté de durel ur sèl ar me halon 
glaharet ha de cheleuet me féden. O miracl I 
p'arriuan ér guér, en hani clan e oé déja 
covesseit ha pardonnet, hag un heer benac 
goudé, ean e varhue hag e ya de jujemant en 
Eutru Doué ér stad a hrasc. 

Inour ha trugairé de sant Jojeb. 

TREGONDVÈD DÉ. 



SANT JOJEB, PATROM ER FAMEILLEU A 
GR EG HÉ NE AH. 

N'en dès nitra amiaploh ar en doar eïd ur 
fa mei! crechénion vad. Guet-hi, èl én ur mi- 
loér, é huélér pelra e laquehé eurus ur barrez, 
ur ranteleah, en ol dud e viue idan er memb 
lézenneu. Crouéet dré en Eutru Doué 5 er 
fameil e zou bet instituet én ur fefon quen 
dalhabl m'é ma chomet én hé sau én drespet 
de ol en ireboullereaheu e zou bet a houdé 
huéh mil vlai. Nag er péhèd originél péhani 
en dès chanjet pèn de ot en treu, nag en déluj 
péhani en dès dismantet er péh e oé, nitra 
n'en dèsguellet hi discar. Én diabarh a nehi, 
d'erhlué, ni e huél er pèn-tyegueah. 01 en 
dud e sént doh t'hou , ol en treu e zou dehou ; 
ha ean-memb, mar dé revé Doué, e zou lana 
zoustér, a volanté vad, a huir garanté. Izéloh, 
ni e huél er hroaidur, boquet tinér, goarantet, 
caret ha dessauet aveid en nean. Ê ma idan 
perh é dad, hag ean e sént, nepas èl servitour, 
mees dré nerh é garanté. É creis, étré en tad 

hag er hroaidur, ê huélér er vam, un trézol 
a dinérdèd hag a zoustér. Maeslrès ha lodêc é 
guelloud en tad, lodèc-é eué é goannedigueah 
er hroaidur; hi e zou é creis, eurus de vout 
el liam carantéus e zalh en cil doh éguilé. 

Chetu er péh en dès groeit en Eulm Doué 
aveit boneur mab-dén ar en doar. En dra 
admirabl-cé e zou fondision ol er parrézieu, 
oi er ranteleaheu abéh-caër, rac ur barréz 
n'en dé meit ur stèd a fameillen e chom en eil 
étal éguilé; ur ranteleah n'en dé meit un stèd 
a barrézieu laqueit en eil étal éguilé. Erfameil 
e zou èl ur gouriaden vras péhani e soulen hag 
e zong ol er pobleu ag en doar. Pe chomehé 
yah ha revé Doué, hi e strèuehé boneur é peb 
léh, hag er broïeu e vehé hemb arvar erbet ê 
peah hag é leuiné. É contrél , a pe vé dibarfa?t, 
hi e zou ur vamen a visérieu brassoh pé bras. 
Mar dès hiniue quement a boénïeu é mar-a-léh, 
é ma rac é pand a dyegueaheu en dud en dès 
divarchet a ziar en hènt mad. En tad n'hel 
quet mui ma?strein d'é vugalé , pé er vugalé ne 
vennant quet mui sèntein doh ou zud, pé er 
vam ne ven quet mui bout ur liam a huir 
garanté étré en lad hag er hroaidur. 

Er vamen a voneur, laqueit dré en Eutru 
Doué eit maguein pobleu en doar, e zou bet 
couciet. Chetu perac hun Tad santél er Pab, 

viquél hun Salvér, ha médecinourer grechénion 
fariet, e guenig d'emb ur remèd. Discoein e 
hra hiniue d'en ol dud scüir er fameil santél a 
Nazarelh, exampl Jésus, Mari ha Jojeb ; d'emb- 
ni de sellet, peb-unan revé el léh e zalh én é 
dy. D'er penneu-tyegueah , ean e ziscoa sant 
Jojeb; d'er vam, er Huérhiès Yari; d'er 
vugalé, Jésus Croaidur. 

Er pèn-typgueah e zeli bout sourciahl a ol 
dobérieu é dud. Mar dé dispignour, ridour pé 
dissourci , pêl bras-é a zoh sant Jojeb ; é ma ér 
mfez a hènt er boneur. Mar ne houy quet na 
campennein é gonzen, na derhei el léh quetan 
én tyegueah , mar lausq peb-unan de vont 
niaïstr én ty, ne vou quet peah erbet, ne vou 
meit dissansion tro-ha-tro dehou , hag en 
eurustèd e yei ér mEcz. Mar lausq a costé é 
zevérieu a grechéneah, de laret-é, mar dé 
dissourci a zivout é batèr hag a zivout er 
sacremanteu. mar lar touïadelleu, ha raar 
labour d'er sul , turel e hra Jésus ér msez ag é 
dy én ur droein cain de sant Jojeb. 

Er vsestrès ag en ty aveit bout el liam 
carantéus a héhani hun nès conzet, e zeli 
hemb arsau gounit ha tennein devad en Eutru 
Doué hé frièd hag hé bugalé, rac er giiir 
garanté en d«s hé gouriad én Nean. Ur vam 
enta ne lar jamses catechim d'hé hugalé, ne 

gonz jamEes dehai a dreu er bed aral , ne hra 
quet dehai monnet de receu er sacremanteu 
a dermén de dermén , er vam-cé n'en dé meit 
ur vamêg ha ne ven dessau bugalé meit aveit 
rein dehai en lu de vonnet d'en ihuern un dé 
e zei. Sant Jojeb n'hel quet rein é vennoh d'ur 
vam er sort-cé. Open hoah, hi e zeli hi devout 
güir garanté aveit hé frièd. El liam a béhani é 
talh el léh en dès den bèn : unan e glom 
doh hé bugalé, er pen aral doh hè frièd. 
Mar chom hé frièd pêl doh en Eutru Doné, rac 
er vechér, el labour, en dihoustegueah ebarra 
doh t'hou a viret perhuéh el lézen, nezé deli-é 
dehi bout en jEI-gardtén en distroei d'en tu 
mad ; rac mar hi dés güir garanté n'hel quet 
goulen ma vou ean dannet, durant ma vou-hi 
ér baradouis , n'hel quet clasq meit bout eurus 
guet hou de virhuiquin. Raccé deli-é dehi er 
secour henib dischuéh dré hé fédenneu hadré 
hé aviseu mad. Nezé sant Jojeb e ziscoei dehi 
caranté èl m'er groa é quevér ol er ré e ven 
créchénat oti fameilleu. 

Er vugalé, eit monnet ar baseu Jésus idan 
goarnation aant Jojeb, e zeli pédein mitin ha 
nöz, ha sèntein dalhabl dob ou zud. Hiniue er 
hroaidur e zou disquet ar guement Ira-zou, èl 
a pe vehé red dehou en devout ol er merchérieu 
e zou ar en doar. En orgueil hum hourienna 

ér galon, ha dirac é dad hag é vam, ean hum 
gav liès avèl un hiaul é splannein de greisnóz. 
Èl-cé-é liès mad é ma laqueit er vugalé de 
guemér er goal-hènt. En orgueil e ziscoant 
a vihan , hum zispléguou devéhattoh , hag 
e zei de vout er pèn-caus a ol en treboulle- 
reaheu e zismant er fameilleu, er parrézieu, 
er ranteleaheu. 

O sanl Jojeb, patrom er fameilleu a gre- 
chéneah , groeit ra'en-dou en tad , er vam hag 
er hroaidur, treu erhoalh a furnuiz aveit 
biuein revé lézen en Eutru Doué, ha ma 
vohent, én ou zyegueah, hanval doh er fameil 
santél a Nazareth, ha ma arriuehènt ol guet 
n'oh, goudê ou ferhindèd ar en doar. 

Exampl. 

Én digueor ag er blai 1868, bout e oé én 
ur barréz a ziar er msezeu , un dén didail ba 
scandalus é hobér er goahan ma hellé. Diméet 
e oé, hag é voés e zessauè er vugalé ; maes ean 
perpet ér m#z ag é dy, n'en doé quin sourci 
meit de strèuein a bep tu vélim er framassonet, 
èl ma oé guet hai boutet d'er gobér. Er bélèg, 
bugul mad er barréz, e chomé disconfortet ; 
n'hellé quet gobér en distéran vad én arben ag 
en dén fal-cé, ha goulen e hré guet sant Jojeb 

cr gr#s d'er honvertissein. En treu-cé ebadas 
pêl-amzér, ha ne oé quet mui nitra a vad de 
hortoz. 

Neoah ol er pédenneu laret de sanl Jojeb e 
bouisé muyoh-muï ar galon en dén dirollet. 
Derhei e hré d'er memb buhé , mies é galon e 
oé poéniet. Un nóz goudé é brèd , ean hum 
gavé chiffeUoh eil biscoah ; ne saué quet é bón, 
ne laré güir. Dirac t'hou , étal en tan , é vab, 
croaidur a nau vlai , e sellé hag hum houlenné 
sóuéhet petra é sinifié quement-cé, Scüéh é 
horlóz, er hroaidurig e sau, e ya d'é dad, hag 
én ur voquein dehou, elar : Me zadig queah, 
poén e hoés I Ne houyet quet petra e hrér a pe 
vér poéniet? Monnet e hrér de govessat, hag 
er boén e ya qüitt. En tad , èl dihunet, e sau 
é ben; é galon e zou trézet dró er honzeu é 
ta a gleuet. Boquein e hra d'é groaidur ha 
monnet e hra de gousquet én ul laret én hou 
é bunan : a pe vér poéniet, monnet e hrér de 
govessat, hag er boén e ya qüitt. Épad en nöz 
ne chairras quet lagad erbet. Én dé arlerh, 
quênt sau-hiaul , é oé én iliz. 

Neoah er bélêg e za d'é dermén aveit laret 
en ovéren, bag e ya d'er vestiér. Arélerh, 
cleuet e lira trous paseu é fonnet, hag ean e 
sell ardran. Hanauein e hra en dén didail- 
hont quer brudet dré er vro. Hantér scontet, 

ean hum houlen petra e oé é chonj : mees 
déja en aral e zou dirac t'hou, en dar én é 
zeulegad : Me Zad, emé-ean, deit-on amen 
de glasq guet n'oh assislanf ha confort. Me 
ven hum rein de Zoué ha chanjein a vuhé ; me 
ven gobér quement a vad d'er relijion èl me 
mès groeit a zroug betag amen. Plijet guet 
n'oh me hovessat. 

En déieu arlerh , d'en Nandelêc ean e 
receué er gommunion , ha chomet-é crechén 
mad a houdé. 

Er bélêg ean-memb en dès scrïuet quement- 
men, raccé en exampl e zou güir. Ur hroaidur 
enta, dré ur gonz, e hellas convertissein é 
dad ; hilleih aral e hellehé gobér ur sort a pe 
vehé pédet mad patrom santél er fameilleu a 
grechenéah. 

Inour ha trugairé de sant Jojeb I 



UNAN HA TREGONDVÈD DÉ. 



PENAUS DERHEL DOH CARANTÉ SANT JOJEB. 

Sant Jojeb ar en doar en dès guellet hum 
seuel ihuél bras ér santeleah. Bermen ér 
baradouis, é ma é mésq er SEent ihuellan, er 
hetan arlerh er Huérhiès glorius Vari, é brièd. 

Neoah é vuhé ne lar quet en dès groeit 
oevreu burhudus ha drès-ordinser; seblantein 
e hra é contrél bout hanval doh buhé peb- 
unan. Nitra bras a zianva?z, nitra glorius dirac 
deulegad en dud. Negonzér qaet en dehé sant 
Jojeb groeit profseti erbet, miracl erbet, èl 
m'en dès groeit calz a sa?nt aral; é vuhé e zou 
humbl ha cuhet, lan a furnasz hag a léaldèd. Er 
guél-men e ra confortanc d'hun haloneu, rac 
discoein e hra spian erhoalh é hellér gounit er 
baradouis é peb stad, memb ér stadeu izélan, 
er ré dishananettan Buhé sant Jojeb e zou 
test n'en dé quet red gobér miracleu aveid 
arriue én nean : treu erhoalh-é de bep-unan 
gobér er vad revé é zever. El-cé ur vatéh é 
ty hé niEestr, ur vam én hé zyegueah, ur 
mechérour én é vechér, e het rnonnet d'en 
nean , èl er vartyret hag en doctoret bras : 
Ur vatéh én ur hobér mad hé labourieu , 
ur mechérour én ur hoarn er batiantèd a 
balamort de Zoué ; ur vam én ur zouguein hé 
hroéz arlerh Jésus aveit dessau mad hé bugalé. 
En Eutru Doué n'en dès chet dobér erbet ma 
hrehemb treu bras, guelloudus erhoalh-é eit 
ou gobér ean-memb. Mses laqueit en dès, dirac 
peb-unan, un hènt hag e gass d'er baradouis, 
de laret-é, ur stad a vuhé. De bep-unan-é nezé 
gobér er péh e zou merchet dehou, ha quêrhet 

ar é bént hemb sellet a du de du. Péguement 
a dud en dès fariet a zivout quement-men. 
Vennein e brènt gobér treu bras, rac ma oé 
tud è sellet doh t'hai, bag, alias! dirac Doué 
ne hrènt meit treu a uitra. Kr vuhé cuhet ba 
treménet é caranté Doué , e zou güébavé 
tihoél dirac er bed, mass lan a splandér dirac 
en nean. Sant Jojeb e ra d'emb ur sciiir 
consolabl a zivout er péh e laramb. Pédamb- 
ean d'hur secour de vonnet ar é baseu. Groamb 
èl santès Thérès : Choéjet é mès e lar-hi, sant 
Jojeb aveit me fatrom, ha ne vern petra e 
hrafl, me halon e ya guet-ou. Choéjamb sant 
Jojeb, ni eué, aveit hur patrom. 

Macs penaus gobér quemeut-cé ? 

1» Hilleih a dud en hum blij é laret é 
hanhue, aben goudé hanhue santél Jésus ha 
Mari : groamb èl d'hai. Revou en tri hanhue- 
cé ar hun guéneu de vitin én ur zihun, ha de 
ndz quent cousquet. Bamdé laramb höah 
liessoh-liés, majs guet caranté : Jésus, Mari, 
Jojeb. En dasson ag en tri guir-cé e laq en 
ihuern de greinein, hag er baradouis de hum 
rejoéissein. Raccé en dévolion hur bou dehai 
e vou pourütabl aveid omb, 

2° A du aral, ni e hel hum laquat é brediah 
sant Jojeb. Chetu penaus é ma bet sauet arh- 
brediah er Sant ér guér a Angers. Ur perstin 

devot e oé é pèn ur barréz vras. Bout en doé 
déc mil a dud de aviéiein ha de laquat ar hènt 
er baradouis. Ur blai, épad er hoareis, goulen 
e htas ur menah aveit predèg d'é bobl. Er 
predégour, guet seconr Doué , e hras ur vad 
quer bras, ma té ol en dud d'en iliz ar un dro. 
Ne oé quet tu d'ou hovessat. En eutru Person, 
lan a joé, hum laquas de scriue a du de du eit 
goulen bêjean aral d'er secour. Mscs en amzér 
a Basq e dosté, ha bélêg erbet n'hellé qüittat é 
barréz. Disconfortet , en eutru Person hum 
daul doh treid sant Jojeb, e béd, ba goudé e 
scriue tri lihér. Un dé benac arlerh, tri bélèg 
e arriné, hag er barréz e oé bet' convertisset. 
Èl dalu-chonj a guement-cé , é oé bet groeit ul 
limajen a neué én inour de sant Jojeb. Devé- 
hattoh , er memb predégour e oé bet galhuet 
d'hobér ur Mission ér guér memb a Angers. 
Ean e bredéguas ar sant Jojeb, hag e ziscoas 
el limajen test a vadeleah er sant. Un dé benac 
goudé, ó'anderhue, en eutru Person a Angers 
hag er predégour e bourméné ar un hènt 
didrouz, a pe huélant un derhuen vras guet 
é chouchen crouiz. Laquamb amen limajen 
sant Jojeb , e laras er bredégour, hag ean hé 
scouras én diabarh d'en derhuen. — Dévotion 
sant Jojeb, èl m'er gouyamb, hum strèu 
biniue en dé ó mésq en dud avèl en tan é 

mésq er plous, eué, en déieu arlerh, en dud e 
zas unan ha unan de stduyein dirac el limajen, 
hag un herradig goudé ne oé quet mui léh 
d'er bobl dastumet dirac caton en derhuftn. 
Ér blai 1856, laqueit e oé bet un autér é léh 
el limajen , mass er perhinderion hum dotpé 
muyoh-mui , ha deli e oé bet quènt pél seuel 
un iliz vras élal en derhuen aveit lojein ol er 
berhinderion. Én iliz-cé bermen é ma inouret 
bras sant Jojeb, hag én-hi-é é ma bet sauet en 
arh-brediah hanhuet sant Jojeb en derhuen. 
Ar er papérieu e zou inou é ma scriuet han- 
hueu en dud en hum inour de vout serviterion 
de sant Jojeb. Doh en arh-brediah- men é hès 
staguet nivér a vrediaheu péré e gass d'er 
parrézieu induljanceu en Iliz, èl ma hra er 
riolenneu vihan staguet doh ur hoaih vras a po 
ridant a du de du aveit pinhuiquat en doar. 

3° Dalhamb chonj neoah penaus er grasceu- 
cé, èl ol er ré e za d'enib dré sant Jojeb, ezoa 
red goulen dré er béden. Goulennet ha hui e 
receuou, e lar hun Salvér. Aveit goulen erhat, 
red-é hum laquat ér stad a hrsec dré ur go- 
vession vad. Goudé, er fsecon güellan de vout 
"cheleuet e zou gobér un nauvèd a bédeuneu. 
Calz a dud en dès groeit èl-cé. 

Ur verh youanq, é mésq hilleih aral, escriué 
d'er buemb ar n'u iguênt a vis imbril 1866 , 

penaus unan ag hé famcil ne hré jamais é 
Basq. Biuein e hré èl ur güir renavi. D'er 
buarvèd sul ag er hoareis, hi e gommanfas un 
nauvèd de sant Jojeb, aveit laquat er péhour- 
cé de zistroein doh en Eutru Doué. Aben 
arlerh, hi e regueméras hag e hras un nauvèd 
aral. De sul Quasimodo, en dén youanq e oé 
ar benneu é zeuhlin doh en daul Vasq é quemér 
héden er baradouis. — Ur verh aral a gon- 
grégation er Huérhiës, e hras ur sort aveit 
convertissein ur gansortès hemb tam relijion. 
Goudé un nauvèd a bédenneu de sant Jojeb, 
bet hi doé bet er joé de huélet er gansortès-cé 
évonnetde govessathagéreceu er gommunion. 
Hilleih aral en dès hum chervijet ag er memb 
moyand ; er graceu ou dès receuet e zou test 
a vertu en nauvèdeu. 

4° Maes drest ol er péh e zamb a laret, ne 
zeliamb jamses ancoéhat penaus er péh e blij 
er muyan de sant Jojeb , e zou güólet Jésus 
dalhmad él léh quetan, él léh inouraplan én 
tyegueah. N'en dès nitra güel ar en doar. 

Raccé, crechénion, quênt laret quenavou 
d'er mis amiabl-men é péhani hun nès cavet 
marcéjoé ha consolationeu a bep sort, graltamb 
hun baloneu de sant Jojeb ; queméramb open 
er résolution de bédein gredussoh , de viuein 
er muyan ma hellehemb ér stad a hrsef, d'hobér 

scüir vad tro-ha-tro d'emb, ha d'hanauein 
Jésus èl hun msestr hag hun roué. Mar vèmb 
fidél , sant Jojeb e sellou doh-omb guet ca- 
ranLé, hul laquou de danhoat hilleih a gonso- 
lationeu ar en doar, ha, drest peb tra, hun 
secourou de vonnet d'en nean. 

Ëxampl. 

É ranteleah Spagn, é hès ur guér vras é 
péhani é ma bet sauet Arh-Brediah sant Jojeb. 
Tostig-tra d'er guér-cé, é huélér ur houvand 
léannéset idan goarnation sant Jojeb. Un dé 
er houvand-men hum gavasén urstad maleurus, 
quer maleurus ma ne oé quet mui lu dehou 
de ehom én é sau. Er benranté, er hlinhuèdeu 
en dismanté a ziabarh, hag a zianvaaz er bobl 
en dilézé , h.ng er mangoérieu ind-memb hum 
feulé é mar-a-léh. 01 er maleurieu e oé deit 
ar un dro ! Aveit hum dennein a visér, red e 
oé seuel er houvand a retorn, güellat d'er ré 
clan, ha cavonèt bara de zaibrein. 01 el léan- 
néset divahaign e oé ar bennen ou deuhlin 
dirac sant Jojeb, rac sant Jojeb e oé inouret 
inou èl ur roué én é dye^ueah. Er secour e zas 
quênt pêl. A pe chonjér er bihannan, lud 
pinhuiq e zas a bêl de huélet er houvand , hag 

e ras argant aveit derhei en ty en é sau. Réral 
e zégassas treu erhoalh aveit biuein el léan- 
nézet; ha devéhattoh é ma bet scriuet d'en 
Arh-lirediah er honzeu-men : « Ni hou pèd, 
trugairéqueit aveid omb sant Jojeb; bet hun 
nès ol er péh hun boé dobér, ha ne chom mui 
meit unan clan ér houvand. 
Inour ha trugairé de sant Jojeb I 



12 

PÉDENNEÜ DE SANT JOJEB. 



PÉDEN INDULJANCIET ÉN INOUH DE SBIH GLAHAR 
HA DE SEIH JOÉ SANT JOJEB. 



1° SaDt Jojch, prièd santél Mari , péh un anquin 
hag ur gloéz aveid oh a pe oèh én arvar mar boé 
deliet d'oh qüittat er Huérhiès aveit mad ! Mees eué 
péh ur joé a pe zas un Ml de zisolein d'oh mystér 
en Incarnation. — Dré er glahar hag er joé-cé, 
goulennet aveid on, mé hou péd, bermen hag én 
ha?r a me angoni, er boneur de vout é peah guet 
me houscianc hag er gonsolation de verhuel èl oh 
étré Jésus ha Mari. 

Pater, Ave, Gloria Patri, etc. 

2° Sant Jojeb, Patriarch choéjet eit bout tad 
maguér un Doué deit de vout dén, hou clahar a 
pé huélet er Messi astennet én ur hreu, é creis er 
beuranté, en hum chanjas é joé hag é leuiné a 
p'hou poé cleuet en JElet è cannein dehou mé- 
lation. — Dré er glahar hag er joé-cê, goulennet 
aveid on , mé hou péd , m'em bou er boneur goudé 
poénieu er vuhé-men, de gleuet mélodi en Mlet 
ha de guemér ui léh é creis splandér er baradouis. 
Pater, Ave, Gloria Patri, etc. 

3° Sant Jojeb, scüir en dud fidél de viret lézen 
en Eutru Doué, toulet e oé bet hou calon dré er 
gléan e verchas mampreu Salvér er bed épad er 
Girconcision ; mees doustér en Hanhue a Jésue, 
hou poé laret goudé, e huellas d'er gouli-cé hag 
hou laquas lan a joé. — Dré er glahar hag er 
joé-cé, goulennet ma vou dismantet er fal sieu 
e zou én-an, ha m'em bou, én ur verhuel er 
boneur de laret, a vêg hag a galon, en Hanhue 
aantél a Jésus. 

Pater, Ave, Gloria Patri, etc. 

4" Sant Jojeb, servitour caret guet Doué, é cleuet 
er honzeu poémus e laras er profeet Siméon, 
tanhoeit hou poé un dra benac ag er Halvar ; mses 
a du aral hou calon e oé lan a hrad-vad, a pe 
chonjèh é oé deli d'er baradouis bout digueoret 
de vab-dén. — Dré er glahar hag er joé-cé, gou- 
lennet, mé hou péd, ma vein ag en dud e 
reviuou arlerh er marhue aveit mounet d'en nean, 
dré vériteu Jésus -Chrouist ha dré intercession er 
Huérhiès Vari. 

Pater, Ave, Gloria Patri, etc. 

5° Sant Jojeb, Ml gardién hun Salvér, nag a 
boén hag a velconi e hoés bet eid er maguein hag 
er chervijein , drest peb tra durant ma oé forbannet 
én Egypt; mEes eué péh ur joé a pe vihuèh étal 
d'hou, a pe huélèh faua douéet en Egyptianet é 
couéh dirac t'hou. — Dré er glahar hag er joé- 
men, goulennet aveid on, mé hou péd, ma vou 

discaret ol me faus douéet-mé, de laret-é me fal 
deicheu ha me harantéieu disordr, ma chervijein 
a zevri Jésus hag é Vam santél, ma viuein ha 
ma varhuein én ou haranté. 

Pater, Ave, Gloria Patri, etc, 

6° Sant Jojeb, msestr de Roué er baradouis, 
p'en dèh én dro ag en Kgypt , ma hou poé creinet 
é cleuet hanhue er roué mab Hérod, péh ur joé 
ha péh ul leuiné hou poé bet é cleuet rm JElè laret 
d'oh monnet de chom d'en ty sarrtél a Nazareth. 
— Dré er glahar ha dré er joé-cé, goulennet 
aveid on, mé hou péd, ma hellcin parrat doh er 
sconteu disconfortus eit m'inean, biuein é peah, 
ha merhuel guet joé idan mantel Jésue ba Mari. 
Pater, Ave, Gloria Patri, etc. 

7* Sant Jojeb, miloér a santeleah, nag a boén 
e oé ar hou calon a pe glasquèh er Hroaidur Jésus 
épad tri dé, deustou ne oé quet ar hou coal é oé 
bet collet d'oh ; mEes cavet hou poé-ean én tampl, 
ha nezé péh ur joé! — Dré er gtahar hag er joé-cé, 
goulennet aveid on, mé hou péd, ne gollein 
jamges Jésus ar men goal, mees ma hellcin, p'en 
dehé a me huittat, er hlasq aben, betag quen n'er 
havehen, drest peb tra én hser a me marhue, eit 
ma vein guet-hou eurus de virhuiquin jamses. 

Ant. Jésus en doé tregond vlai hag e oé sellet 
guet en dud èl mab Jojeb. 

>. Pedet aveid omb, sant Jojeb. 

sj. Eit ma tehemb de vout dign a bromesaeu 
Jésus-Chrouist. 

PEDEN. 

O Doué, en 'dés choéjet sant Jojeb, drê ur 
brovidanc souéhus, eit bout prièd d'hou Mam 
santél , groeit , ni hou suppli , m'a vélitehemb é 
pédou aveid omb én neau, en hani e inourarab ar 
en doar él hun dihueonour. Hui péhani e viue èl 
er mèstr a bep tra hiniue ha do virhuiquin, Èl-cé 
revou groeit. 

Hun Tad eantél er Pab Pie VII en dés staguet 
doh er pcdenneu-men : 

100 dé a induljanc, ur huéh én dé, p'ou larér 
guet ur galon glaharet ; 

300 dé p'ou larér d'er merhér, 

Hag un induljauc plenlér ur huéh ér mia eid 
en dud en devou ou laret bamdé ; mscs eit que- 
ment-cé é ma red covessat ha commuuioin. 



12* 

/ 

PÉDEN DE SANT JOJEB. 



Devad oh, 6 eurua sant Jojeb, é tamb én hun 
trebilleu, hag arlerh en dout goulennet secour 
hou prièd santé], ni e glasq guet confianc hou 
patromaj. Dré er garanté c hots bet aoeid er 
Huerhiès Vari conceuet hemb péhèd, Mam de 
Zoué, ha dré er garanté tinér e hoés diseoeit d'er 
Hroaidur Jésua, ni hou péd guet humilité, de 
daulein ur gèl a vadeleah ar en Iliz, prenet dré 
hoaid Jésus-Chrouist , ha de rein d'emb secour én 
hun dobérieu revé hou quelloud hag hou nerh. 

O goarnour reit dré Zoué d'er fameil santél, 
goarnet er bobl choéjet dré Jésus-Chrouist ; Tad 
carantéua, pel leit a aoh-omb quement tra e hellehé 
couei hun sperèd hag hun halon ; Patrom guel- 
loudèc, hun secouret ag en nean ér brezél e hra 
d'emb en diaul ; hag èl ma hoés güéharal tennet 
er Hroaidur .Tésus ag en danjér a varhue, dihuennet 
eué bermen Iliz santél en Eutru Doué doh ardeu 
ha faliantéieu hé anemizet. Goarnet perpet peb- 
unan a han-amb idan hou patromaj , eit ma hel- 
lehemb, guet er secour ag hou c'exampleu, ha 
dré hou pédenneu, biuein én ur fajcon santél, 
merhuei é peah, hag arriue én eurustèd éternél ag 
en nean. — Èl-cé revou groeit ! (1). 

(]) Seih vlê ha sexh güêh deu-uiguênd dé a in- 
dutjanf. 

LITANIEÜ SANT JOJEB. 

Eutru Doué, hou pèet truhé doh-emb. 
Jésus-Chrouist, hou péet truhé doh-emb. 
Jésus, cheleuet hur pédenneu. 
Jésus, receuet liur pédenneu. 
Tad éternel, güir Doué, hou péet truhé doh-emb. 
Jésus, Salvér er bed, güir Doué, hou péet truhé 
doh-emb. 

Sperèd santél, güir Doué," hou péet truhé doh-emb. 
Drindéd santé!, un Doué hemp quin, hou péet 

truhé doh-emb. 
Santès Mari, priéd sant Jojeb, pédet aveid omb. 
Sant Jojeb, pédet aveid omb. 
Sanl Jojeb, mab er roué David, 
Sant Jojeb, prièd glau er Huérhiès Vari, 
Sant Jojeb, pen er fameil santél, 
Sant Jojeb, tad maguér Jésus, >0 
Sant Jojeb , harp Jésus ha Mari ar hént er for- a. 

bannoreah , ™ 
Sant Jojeb, mechérour humbl ha distér, g 
Sant Jojeb, servitour mad ha fidél, £ 
Sant Jojeb, galhuet guet Doué just ha santél, g 
Sant Jojeb, en dés héliet a barfaet Jésus ha Mart , fa- 
Sant Jojeb, en dès andurot mad é boénieu a 

berh Doué, 
Sant Jojeb, lan a aboéissanc, 
Sant Jojeb, scüir a humilité, 

Sant Jojeb, boquet lya er vertu caëran, pedet 
meid omb. „ 
Sant Jojeb, patrom er vuhé cuhet, g_ 
Sant Jojeb, goarnour hun Mam santé! en Iliz, 5. 



Sant Jojeb, e varhuas étrédivréh Jésua ha Mari, 2 
Sant Jojeb, e zihuen en dud é verhuel, er 
Oén Doué, péhani e effac péhedeu er bed, 

B). Pardonnet d'emb hur fauteu. 
Oén Doué, péhani e effac. péhedeu er bed, 

Receuet hur pédenneu. 
Oén Doué, péhani e effac péhedeu er bed, 
b). Hou péet truhé doh-emb. 
f. Jésus, hur cheleuet. 
fi). Jésus, hur receuet. 

Pedet aveid omb, sant Jojeb. 
iï). Eit ma . tehemb de vout dign a bromesseu 
Jésus-Chroui6t. 



Plijeèt guet n'oh, 6 men Doué, hul laquat de 
vout lodêc é méliteu Prièd hou Mam santél , eit 
m'hur bou, dré er secour ag é bédenneu, er gneceu 
n'hellamb quet hur bout a hao-amb hun unau. — 

Èl-cé revou groeit. 



Sant Jojeb, e ströu ar n'amb grteceu 
Sunt Jojeb, e hoarant er grechénion, 




PEDEN. 

LITAMEÜ SANT JOJEB. 

Kyrie, eleïson. 

Christe, eleïson. 

Christe, audi nos. 

Christe, exaudi nos. 

Pater de ccelia Deus, miserere nobis. 

Fili Redemptor mundi Deus, miserere nobis. 

Spiritus sancte Deus, miserere nobis. 

Sancta Trinitas unus Deus, miserere nobis. 

Sancta Maria, sponsa sancti Joseph, ora pro nobis. 

Sancte Joseph, ora pro nobis. 

Sancte Joseph, fdi David, 

Sancte Joseph, sponse virgo Maria; Yirginis, 

Sancte Joseph , sanr.tissim;i: f:u:uili;o princepa, 

Sancte Joseph, pater nutritie Jesu, 

Sancte Joseph, dux Jesu et Maria in exilio, 

Sancte Joseph, faber humilis, 

Sancte Joseph , serve bone et fidelis , q 

Sancte Joseph, Deo testante, justissime, 3 

Sancte Joseph , imitator fidele Jesu et Maria; , Tïj 

Sancte Joseph, a Deo probate, "'' 

Sancte Joseph, vir obediens, o 

Sancte Joseph , humilitatis exemplar, 5" 

Sancte Joseph, lilium intemerata; castitatis, 

Sancte Joseph, vita; interioris patrone, 

Sancte Joseph, Ecclesia adjutor, 

Sancte Joseph; dispensator gratise, 

Sancte Joseph, protector noster, 

Sancte Joseph, moriens in amplexu Jeeu et Mari», 

ora pro nobis. 
Sancte Joseph, defensor agonisantium , ora pro 

nobis. 

Agnus Dei, qui tollis peccata mundi, paree nobis, 
Domine. 

Agnus Dei, qui tollis peccata mundi, exaudi nos, 
Domine. 

Agnus Dei, qui tollis peccata mundi, miserere 

nobis. 
Christe, audi nos. 
Christe, exaudi nos. 

f. Ora pro nobis, sancte Joseph. 

R). Ut digni efficiamur promissionibus Christi. 

OREMUS. 

Sanctiesimaa Genetricia tuae eponsi, qUEesumus, 
Domine, meritis adjuvemur : ut quod possihilitas 
nostra non obtinet, ejus nobis intercessione do- 
netur, qui vivis et regnas Deus. 

Amen. 

PEDEN DE SANT JOJEB. 



Hou peèt chonj, 6 Prièd glan er Huérhiès Vari, 
sant Jojeb, me fatrom a garanté, n'en dès biscoab. 
hanni cleuet é ma bet dilézet gruet n'oh en hani en 
dès hum laqueit idan hou coarnation ha goulennet 
hou c'assistauc. Lan a hrèd hag a gonfiaac, chetu- 
mé dirac-oh, men divréh astennet. O hui, lishanhuet 
tad hun Salvér, ne refusct quet me fédenneu, maes 
plijeèt guet n'oh ou cheleuet ha sellet doh-on guet 
truhé. — Êl-cé revou groeit. 

(300 dé a induljanCf vr huéh én dé.) 

Jésus, Mari ha Jojeb, me ra d'oh me halon, me 
sperèd ha mem buhé I 

Jésus, Mari ha Jojeb, goarantet-mé ém devéhan 
angoni ! 

Jésus, Mari ha Jojeb, groeit ma varhuein é peah 
étré hou tivréh carantéus. 

(100 dé a induljan( aveit pth-unan.) 

O sant Jojeb, madeleahus, goaraet-ni, ha goarnet 
en Diz. 

(50 dé a induljanf.) 

GUERZENNEU 

IT MIS SANT JOJEB. 



GANNEDIGUEAH SANT JOJEB. 
Ton : Creator alme siderum. 
DISGAN : 

O sant Jojeb, ni zei gredus 
Épad er mis-men quer bourrus, 
Bamnóz guet ur boneur neué 
De laret d'oh hur haranté. 

1. 

Petra zou enta a neué 
M'en ö*é ol en dud lan a joé? 
Perac é hant d'en ilizieu 
Bermen de g&nnein güerzenneu ? 

9. 

Tosteit hui eué guet birreah 
Ën inour de gannedigueah 
Sant Jojeb, patrom en Iliz, 
A pezigueor hiniue é via. 

13 

3. 

Én amzér-hont dré ol er bed 
Pobleu en doar én tihouéldèd 
£ huannadé hag e laré : 
Pegours e vou sclserdér en dé. 

4. 

Discbennet a Hgné ihuél 
Ur hroaidurig én ur havèl 
Étal un M\ e oé cousquet 
Lan a zonnezonen cuhet. 

5. 

Neoah en JE\kA ag en Nean 
Hum houlenné pihue-é hinan ; 
Perac quement a larganté 
Eid ur hroaidur ag er Judé. 



Doué, mamen ag en ol maden 
E scüil ar nebou é hraeceu ; 
Er hroaidur-men e zou cboéjet 
Eit bout goarnour Salvér er bed. 



Tostamb ni enta d'er havet 
Pe zigueor é vis quer cSret ; 
Ha tolpet dirac é gavèl 
Cannamb ol giiet ur joe sanlel. 

HANW SANT JOJEB. 
Ton : Digueor-ê mis Mari. 



n 

Sa 

m 



joé d'hur ha - Ion. 



Hou e'hanw quen a-mi-a-bl, 
Ar en doar hag én Nean, E vou mé- 
let dal-ha-bl Guet er joé gre-dua-aan. 

É mésq er boquetteu 
Ni choéj er rè brauan ; 
Hag é mésq en hanweu , 
Hanw Jojeb e garan. 

s. 

Avèl ur glouêhen t-.loar, 
Pe gouéh ar ur boquet, 
Hou s'hanw dré ol en doar 
E hoarn er güerhiésèd. 

4. 

Deustou d'er bénijen 
E calon er hoaris 
Joéius-é me féden 
D'en nandêc ag hou mis. 

ft. 

En Iliz burtellet 
E béd guet confianc , 
Rac hou p'hanw beniguet 
E zou lan a buisaan$. 

6. 

Ar er mor, ar en doar, 
Martelod, labourér, 
Guer ur fianc hemb par 
Hou calhue é peb danjér. 

9. 

O goarnour hun Salvér, 
Hou c'hanw revou mêlet 
Bermen, hag é peb ha?r f 
Bet er fin ag er bed. 



CONFIANg É SANT JOJEB. 



DISCAN : 



Biscoah han-ni n'en dès güé-Iet 




Guet hou er pé-hour di - lé - zet. 
Damb ol en - ta ere - ché - ni - on , 




Bras ha bi - han guet con - li - anc, 

D'hum la-quat i - dan é buia - so.nq. 



Ë peb bro hi - niue 



Ar - Ierh Ma - ri , ean zou hemb par, 

t===ï= = ï=-=Sr+=i=«=!!rf 



Eit ten - iiein a bep sort dan-jér 



Hag ar er mor, hag ar en doar. 
%. 

Pe garehèh comprén erhat 
Madelcuh é galon tinér, 
Hui laquehé poén de bèllat 
Doh er péhèd, ó mem bredér. 

Guet hou hui houlen confortanc 
Pe vèh idao flèm er hlinhuet ; 
Goulennet enta assïstans 
Eit hou f'inéaneu fariet. 

4. 

Tosteit ha péflet a galon 
Hui, queah péherion ahurtet ; 
Deit de houlen glahar, pardon, 
Amen ne vèh quet refuset. 

ft. 

Péguement a dud ariet 
É ranjenneu er fallantó 
K zou bet dré z'hou délivret 
Hag en dès cavet er vuhé. 

6. 

É peb dobér, hag é peb gloéz 
É galon zou madeleahus 
Ha mar hul lausq de zoug er groéz 
Ean ra d'erob caranté Jésus. 

V. 

Laramb enla a greis calon : 
Sant Jojeb lan a garanté, 
Ni chom idan hou coarnation, 
Doh-emb perpet hou pet truhé. 

SEIH JOÉ SANT JOJEB. 

Tan ag el Loardes : Cdnnamb ihuêl... 
DISCA.N : 

Bredér, cdnnamb hiniue a huir galon, 
Cannamb de sant Jojeb gloér ha mélation. 



Prièd Mari , hui zou hemb par, 
Jojeb, prièd Mari, hui zou hemb par 
Eit goarn er baradouis dïschennet ar en doar. 



D'en Nendelèc ér marchausai, 
Jojeb , d'en Nendelèc ér marchaussi , 
En Mièd drest hou pèn e gan d'oh mélodi. 



Abarh en tampl, hui zou eurus, 
Jojeb, abarh en tampl, hui zou eurus, 
IV ret arlerh un JEX é hanw caër de Jésus. 

4. 

Hui gleu én tarapl, guet Siméon, 
Jojeb, hui gleu én tampl , guet Siméon, 
É vou salvet mab-dén : péh consolation ! 



5. 

Dirac Jéeus ar hou tivréh , 
Jojeb, dirac Jésus ar hou tivréh, 
Faus douéèd en Égypt e vranoel hag e gouéh. 

6. 

Hui za én dro de Nazareth , 
Jojeb, hui za én dro de Nazareth , 
Rac un M\ e zou deit, un JEi en des conzet. 



9. 

Pe hoés cavet er Mab Jésus, 
Jojeb, pe hoés cavet er Mab Jésus, 
O brasset ur boneur eit hou calon gredus ! 



13* 

SEIH JOÉ SANT JOJEB. 
(Poz ha discan ar er memb ton.) 
DISCAN : 

O sant Jo-jeb, hui oé eu - 
rus É-tal Ma - ri, é- tal Jé - sus, 

— 5~*:i:a — z~T 1 1 



Groeit ma ve-hcmb guet-hai un dé 

Eu -rus eid un é - ter - ni - té. 
1. 

Ne gïiittet quet hou prièd glan, 
E lar un JEi deit ag en Nean , 
Rac er Huérhiès santél Mari 
E zou tabernacl er Messi. 

*. 

Ar hou teuhlin ér marchaussï , 
Souéhel hui gleu ur mélodi, 
Derhlué én Nean, guet en JE\et, 
Hag hou c'inean zou ravisset. 

Hui gleu hanhuein Mab Doué Jésus. 
O péh un hanhue ol galloudus ! 
Dré z'hou mab- dén e vou salvet, 
Ha hui en disq lan a respet. 

4. 

Siméon guet boneur e lar : 
Güélet e mes Doué ar en doar : 
Ean ré d'en ol splandér ha gloér ; 
Bennoh, bennoh d'é dad maguér. 

5. 

Dré en Égypt pe dreménet 
Er faus douéet zou discaret ; 
Péh ur guelloud, ö sant Jojeb, 
Hui zoug er Rouë a ol er bed. 



Deit oh én dro ag er vro pél, 
Hag é Nazarelh mé hou cuel 
Bamdé èl en JE\et én Nean 
Guet Jésus, güirjoé en inean. 

Péh ur boneur a pe gavet 
Jésus é tisquein doctoret ; 
Dalbéb , aveit cresquein hou joé , 
Me cheleuou conzeu men Doué. 

SEIH GLAHAR SANT JOJEB. 



1. 

Di - rac Ma-ri péh un anquin P'hi 
de-voé con-ceu-et, Hui ven la-ret eit 




bir-hui-quin Ur he - na-vou ca - Iet. 



Sant Jo-jebdréhouseihgIahar,CIeu- 



et-méé pé - dein, É-padmembu-hé 
ar en doar Hou pet tru - hé doh ein. 

A dy de dy hui poé quêrhet 
Eit goulen un abri ; 
Eit lojeris n'hou poé cavel 
Nameit ur marchaussi. 

3. 

Goaid me Jésus doh é varopreu 
Pad er circoncision , 
E zivir, hag en dapenneu 
E doul hoab hou calon. 

4. 

Én tampl , ur gonz disconfortus 
E ziscoa d'oh er groéz 
Èl partaj Mari ha Jésus ; 
Sant Jojebj péh ur gloéz 1 

5. 

Én déscrh hemb deur na bihuanc 
Hui hum gavas un dé 
Goarnour Jésus hemb retirang ; 
O Jojeb , hui ouilé ! 

6. 

M\ gardién Mari ha Jésus, 
Hui ou hassé én dro ; 
Mab Hérod er bourreau eahus 
Hra d'oh qüittat er vro. 



Digitized by Google 



P'hou poé collet Jésus Mab Doué 
Péh un dristedigueah 1 
Hui er htasquas durant tri dé, 
Miloór a santeleah. 



SEIH GLAHAR SANT JOJEE. 
discan : 



Sant Jojefa, güir patrom ol er ré 
poé-ni - et, Oh! pé-det a-veid 



omb ha n'hun an-coé-het quet. 



-♦ — ♦- 



A pe oó eon-ceu-et hur 

Bal -vér, er Mes-si, un nöz hui poé oui- 
let é chon-jal é Ma - ri. 



S. 

Pe oê gannet Jésus 
E creis er beuranté , 
Eit hou calon gredus 
Péh ur glahar neué. 



Goaid Jésus é tivér 
Aveid er huéh quetan, 
D'hou calon quen tinér 
E hra er boén vrassan. 



4. 

En dén couh Siméon , 
D'hou calon glaharet, 
E ziscoas passion 
Er mxstr a ol er bed. 

Pe laras d'oh un J&l 
Monuet bean d'ur vro pèl , 
Oh ! dirac er havèl 
Péh ur glahar cruél. 



Seih vlai zou treménet 
Pe det én dro joéius; 
Hui gav er vro chairet 
Eit Mari ha Jésus. 

Aveid oh péh glahar 
P'hou poé collet Jésus 
Guet ur sourci hemb par 
Hui glasqué hirvoudus. 



HIRVOUDEU CLEMMUS. 
Ton : Ridet, Ridet, men dar. 
Dl scan : 

Patrom cfiret 
Sellet doh hun dristé, 

Pédet, pédet 
Aveit hou pugalé. 

ïtfdet , ridet men dar 
Ar drebilleu mem bro , 
Ne huélan meit glahar 
N'en dès quin tro-ha-tro. 

*. 

Perac e hrér brézel 
Ér puar hom ag en doar 
De Zoué, d'en Aviél, 
Guet quement a gounar. 

3. 

Ind e daul blasphémeu 
Hap e lar dré er bed : 
Torramb hur ranjenneu ; 
Doué , n'hou chervijamb quet, 

*. 

Abarh bag sant Pièr 
Er Pab e scufl dareu ; 
Ne huél nameit danjér 
Ne gav meit trebilleu. 

5. 

Men Doué , na pêh ur boén 
Eit tadeu ha mameu ; 
Miret-é hou lézen 
Doh er vugalégueu. 

« Me mès feahet er bed 
Fiet, m'hou lélivrou. > 
Èl-cé e hoés conzet : 
O men Doué , pegours vou ? 

ï. 

Tad goarnour hur Salvér 
Ha goarnour en Iliz, 
Tennet-hi a zanjér 
Reit dehi er franquis. 



PEDEN DE SANT JOJEB. 

Ton : Reine de France. 



DISCAN : 

O sant Patrom 
Reit d'emb secour 
Pedet eid omb, 
P'hun nès doh-oh recour. 



A. 

En Eutru Doué e ras d'oh ar en doar 
É vab uniq , trézol carantéus ; 
Hui er goarné guet ur boneur hemb par f 
O sant Jojeb , ni zou bredér Jésus. 

Aveid er hol. Satan guet é gounar 
E zistrujas hilleih a vugalé ; 
Hui en tennas a zeuorn <[uer balbar, 
O sant Jojeb, délivret-ni eué. 

a. 

Piue e larou en anquin bras , cruel 
Hou poé santet pe oé collet Jésus ; 
D'hun inean beur, pe vé Jésus rai bêl, 
O sant Jojeb, reit un anquin padus. 

4. 

Dirac Jésus hou calon berhuidant 
Hum abrasé , fournsez a garanté ; 
Ni zou yein-sclas dirac er Sacremant , 
O sant Jojeb, lan-omb a beuranlé. 

5. 

Tré ma vihuèh , dén just ba labourér 
Hui ras bihuanc de Jésus ha Mari ; 
Labourision, ni lar d'oh hur misér, 
O sant Jojeb, cleuet, secouret-ni. 



É Nazareth , étal d'oh pe varhuèh 
Jésus mab Douê e ziscoé d'oh en Nean ; 
Pe zei er marw, ni larou hemb dischuéh : 
O sanl Jojeb, secouret hun inean. 

9. 



EU mélitein neoah bout secouret 
Ni ven biuein fel güir crechénion ; 
Pad hur buhé, ni vou fidel perpel, 
Hag a hiniw ni ra d'oh hur haloo. 



HOU PET CHONJ SANT JOJEB. 
Ton : Catholiques et Bretons toujours. 

discan : 

Sant Jojeb, goarnour hur Salvér 
Ni zou bredér Jésus, ah ! goarnet-ni euè ; 
Ar en doar, ar er mor, tennet-ni a zanjér, j h . 

Ni vou datbéh Odél de Zoué. i 0H " 



Ni zou forbannet ar en doar 
É creis er boén hag er glahar ; 
Ar hun deuhlin ni bed guetfé, 
Conduyet-ni ar hènt en Né. 

». 

Chonjet erhat, ni hou suppli , 
N'en dès biscoah cleuet hanni 
Laret é ma bet refiiset 
En n'emb en dès hou coulennet. 

Naren biscoah hou servilour 
N'en dès bet manquet a secour ; 
Jamaïs ne hoés bet dilézet 
Er grechénion afüijet. 

4. 

Raccé guet brassan confianf 
Ê houlennamb hou c'assistan? ; 
Discoeit é oh mad ha tinér , 
Discoeit é ma bras hou pouvoér. 

5. 

Guet quae ha glahar er galon 
Dré z'oh é houlennamb pardon , 
Ha deustou ma omb quer cablus 
Eeah aveid omb carantéus. 

O. 

Guet hou calon douc ha tinér 
Hui e hanau mad hur misér, 
Cheleuet enta guet truhé 
Péden ur bobl lan a dristé. 

V. 

Hiniue , ó prièd er Huérhiès 
Goulennet aveid omb er grae 
M'hou carehemb hed hur buhé 
Hag épad en éternité. 

HIRVOUDEU GREDUS. 



discan : 

Pe zi-hu-nambtre-maDouénihuan- 

Ë!é§ëee=e£§êI=!ë^!1 

nad, Pad en de-uéh ni zou guet hou per- 

^EEEEE^EïEEESEEJ 

1 $ 

pet, Bam-nóz a pe chai-ramb hundeu-le- 

gad, O santJo-jeb, é hanw e zou mé- 

£ï£!=grg==ÊESEg 

let, O sant Jo - jeb , é hanw e zou mé- 



let. 

Er fal - lan - té èl ur mor é cou- 

nar, E san i-huél.c ven mouguein er 

fé, Ur ve-lini bras e gou-ci ol en 

doar, O sant Jo-jeb, goarnet - ni eid en 

Nó. 

». 

Ar er mor bras, é creis er fal amzêr 
Er perbindour e zou lan a dristé , 
Hun ineaneu e rid ér memb danjér, 
O sant Jojeb, conduyet-ni d'en Né. 

3. 

Güélet e hramb tud puissant ar en doar 
Prenet neoah dré hoaid Jésus hun Doué, 
É complottein , é seuel ur halvar, 
O sant Jojeb, goarnet- ni eid en Né. 

4. 



Couéhet é perh Satan diranjennet 
En doar abéh e grein hag e hirris ; 
Idan hou préh ni chomou dasiumet, 
O sant Patrom ha goaruour en Uiz. 

5. 

Hui e zihuen en dud vad é brézel 
Hui ra couraj énep d'er fallanté, 
Hou c'hanw caret e vou hun baniél, 
O sant Jojeb, ni lar d'oh trugairé. 

e. 

Pe vehé red jambes, Patrom caret, 
Douguein er groéz, merhuei aveid er Fé, 
Ah I cleuet mad conzeu er Vretonnet , 
Ni lar d'ur voéh ni lar : ni varhuehé. 



SANT JOJEB HAG EN TABERNACL. 
Ton : Pitiê, mon Diett. 



Doh en Au tér 
Ni chom stouyet 
Hui hanau hun misér 
Jojeb, hur secouret 

Nag ur boneur hou poé é Nazareth 
Dirac Mari, tabernacl biue hun Doué ; 
Én iliz-men d'hou pugalé caret 
Reit de danhoat un dapen ag hou joé. 

*. 

Conzeti Mari , quen douc , quen abraset , 
Ar hou calon e zischenné bamdé ; 
En tabernacl e gonz doh me sperèd, 
Maes , 6 Jojeb , reit d'ein hou caranté. 

3. 

De Vethléem pe dèh guet hou prièd, 
Hui adoré Mab Doué a huir galon ; 
D'en tabernacl épad me ferhindèd, 
O sant Jojeb, reit d'ein dévotion. 

4. 

É Bethléem a pe oèh arrihuet 
Péh ur glahar aveid oh ha Mari ; 
En tabernacl atau e zou goapet 
Dré tud , alias t ne houyant meil fari. 

S. 

Me huél men Doué deit étré hou teuorn, 
O nag ur joé e zou én hou calon I 
É me halon , alias ! n'en dès meit scorn 
P'er receuan dré er gommunion. 

O. 

Me zeli bout de Zoué un tabernael , 
O sant Jojeb , ha hui Güérhiès Vari , 
Deit d'em secour ha groeit hoah ur miracl 
Eit ma hellein er harein a zevri. 

». . 

Ê zameuranc dé ha n&z én iliz 
E zou yein-sclas ha lan a hirvoudeu ; 
Jésus e glasq én-ban ul lojeris, 
Maes-, ó Jojeb, reit d'ein hou vertuyeu. 



SANT JOJEB, SECOUR ER GRECHÉNION, 



discan : 

Jo-jeb, pri~öd Ma - ri, Tad maguér 
de Jé - bus, D'oh i-nour, mé-Io- 
di , Pa-trom ca - ran - té - us. 

hun mi - sér, Hui e hoarn hun i - 



En diaul , er hicg , er bed 
D'hur halon quen distér 
Ehra brézel calet, 
Mees hui zoug er victoér. 



Satan eit hun discar 

E ztsplég é laceu 

Maas deustou d'é gounar 



Spern idan boquetteu. 

5. 



Er bed eit hul lorbein 
E ziscoa é vadeu 
Maes hui ra d'emb biuein 
Pêl doh é ranjenneu. 



Dré cand mil anemis* 
Hag é vehemb gronnet , 
Étal d'oh pad er mis 
Jamaes ne greineimb quel. 



Èl ur hroaidur cousquet 
Êtré divréh é dad , 
Jambes ne greineimb quet 
Ar hou calon quer mad. 

H1RV0UDEU CARANTÉUS 
(Poz ha discan arermemb ton). 
discan : 



O sant Jo - jeb, mil tru- gal- 




on, É la-ret d'oh joé me ha - Ion. 
*. 

Caëret ul léh e hoés én Nean 
Jojeb, me fatrom carettan ! 
Splannein e hret é mésq er Saent : 
Sellet doh-ein hoah ar en hènt. 

a. 

Jojeb , pegours è hellein-mé 
Arriw guet n'oh él leuiné ? 
Pegours é vein ér baradouis 
Eurus guet n'oh aveit jamaes. 

3. 

Er bed trompér guet é joéieu 
E ven me zennein d'é laceu 
Én ul laret : sel doh-ein-mê 
Quênt chonjal én éternité. 

4. 

Joéieu en Nean e zou rai bêl , 
Bout é bortoz e zou crael 1 
Er plïjadurieu e ran-mé 
E hellér queroér nóz ha dé. 

5. 

Ah ! bed trompér , petra hès-té 
Eit bout hanvalet doh en Né ? 
Joéieu en doar zou èl moguèd 
E hum zismant avel ur squèd. 

e. 

Jojeb , patrom lan a druhé 
Pédet e hoés eil me iné ; 
Souffrein, merhuel e houlennan 
Aveit monnet guet n'oh d'en Nean. 

J 

Berret é cavan en am2ér 
É cannein d'oh inour ha gloér; 
P'en dé quen douc hou c'inourein 
Petra vou en Nean p'hou cüélein. 



MÊLAMB SANT JOJEB. 

Ton : O Rouannèa caèr en Nean. 



DISCAN : 

Sant Jojeb ar en doar 
Pe vehèh lianauet 
Guet un hirreah hemb par 
É vehèh inouret. 

*. 

Péh ur mélodi caër, 
E zou guet en M\è; 
De Jojeb én é hloér 
Ind e gau lan a joé. 

». 

Cannant dehou victoér 
É creis splandér en Né ; 
Ni, é bro er visér, 
Mêlamb é larganté. 

3. 



Amén é omb ér risq 
De sèntein doh er bed ; 
MEes sant Jojeb hun disq 
De chora fidél perpet. 

4. 

Péguement ar en doar 
Sanirnet a bep sort poén , 
Ré clan, ré dal, ré boar 
En dès bet ou gouten. 

' 5. 

Ur sourci quen tinér 
Aveid é vugalé 
E den é bep amrér 
Er bobl ar hènt en Néj 

e. 

Cannamb ol é buissanc, 
Cannamb é santeleah , 
Ar hènt é zameuranc 
Mêlamb é vadeleah. 

9. 

Ér vro-men a visér 
Caramb-ean èl un tad , 
Dirac Doué hur Salvér 
Ean vou hun avocad. 

MIRACLEÜ SANT IOJEB. 
discan : 

Jo-jeb ni vou fi-dól, Jo-jeb ni 



vou fi-dél de Zoué. Can-namb ni vou per- 



pet fi - dél, Can-namb ni vou per- 

Poz- 



pet fi - dél de Zoué. 

berh en Eu-tru Doüé, l^ur-hu-deu bras hemb 



par A-veit di-huen er fé. 

Dirac oh é huélér 
Calz a dud poéniet 
E houlen é peb haar 
Hag é receu remèd, 



Guet dareu é tiscoant 
Mercheu a bénijen , 
Guet birreah è larant 
Ou grédussan péden. 

4. 

O na caêret un a»st 
E chairet ar en doar, 
Rac dalbéh hui zou prest 
De zoucat er glahar. 

5. 

Pad er brézel calet 
E andur me inean 
Er burhudeu e hret 
E ziscoa d'ein en Nean. 



Me ven hou p'inourein 
Hiniue, arhoah, dalhmad, 
Ha me ven hou c&rein. 
A vremen aveit mad. 

Avel un tad tinér 
E gar é vugalé , 
Pêlleit peb sort danjér 
Eit ma yehen d'en Né. 



DAMB DE BÉDEIN JOJEB. 
discan : 

Arlerh Ma-Li ha Jésus, Jo-jeb hui 



zou hun ha-ran-té, Di-rac oh ni za gre- 



dus, Pe-det eid omben Eu-tru Doué, 
ïlj ; i-B 



D'en dud e zou poé-ni-et, Doué e 



lar a lein en Nean: QuêLhet de ga-vet Jo- 



jeb, Memb ér poé-ni-eu brasaan. 

Damb enta guet confianp , 
Bras ha bihan , dirac t'hou , 
Aveit Rom , aveit er Franc 
Pedamb ol crecbênion. 

3. 

Pedamb eit en dud e blég 
Idan arméieu Satan , 
Ha ni huélou é tisplég 
Baniél Jojeb én Nean. 

4. 

Pedet hui , croaidur tïnér , 
Ean hou car drest er réral 
Èl ma caré hur Salvér 
Pe oé croaidur güéharal. 

5. 

Tud é creis hou youanquis , 
Pédet guet dévoiion , 
D'oh-hui-é er boquet lis 
E huélamb ar é galon. 

e. 

Bamnóz amen deit fidél 
Ha pédet labourision ; 
Ean , el labourér santél 
Hou car ol a huir galon. 

Tadeu ha mameu crechén 
Dirac er scüir santél-meu , 
Deit de laret ur béden 
Eit hou pugalé bihan. 



6 



JOJEB HAG ER CHAPELE1'. 



O sant Jojeb, ni vou fidél D'ercha-pe- 



let pad hur bu-hé, Doh un dé-vo-tion quer aan- 



4ÏÏ 



tél, Ifui Jia-nsu-ou hou pu - ga - lé. 

15 

Un JE1 én ty a Na-za-reth, Di-rac Ma- 



rl pe zas un dé, E gommangas er cha-pe- 
let : Groeit èl en Ml, mem bu-ga - lé. 



C. 



Bamdé durant me ferhindet , 
D'em frièd Mari , lan a joé , 
Salud en JEl e mès laret ; 
Queméret scüir, mem bugalé. 



Jésus én Nean èl ar en doar 
Dirac é Vam a garanté 
Guet er respet vrassan el lar; 
Groeit èl hou Toué , mem bugalé. 

Er Ssent hiniw dré ol er bed, 
Hag a houdé trihuéh cand vlé, 
En dès laret er chapelet ; 
Groeit èl er Ssent, mem bugalé. 



5. 

Mari, Rouannès er baradouéz, 
Ur rosér bras doh hé hosté ; 
E béd é Lourd dirac er groéz ; 
Groeit èl hou mam, mem bugalé. 



Er Pab e ven dré er rosér 
Feahein hiniue er fallanté ; 
Én ilizieu a p'el larér 
Hum dolpet ol, mem bugalé. 

V. 

Er chapelet hag er rosér 
E zou avèl ur gourónnen ; 
Revou ur symbol ag er gloér 
E splannou un dé drest hou pèu. 

MARHUE SANT JOJEB. 
Ton : A toi pour toujours, 6 Marie. . 
DI3CAN : 

De Zouê bennoh , inour ha gloér 
Ën dé-men lan a leuiné ; 
Guet sant Jojeb cannamb victoér 
Ha damb ol ar é lerh d'en Né. 

1. 

Sant Jojeb e zas ar en doar '- 
Eit goarn ha dihuen er Messi ; 
Quênt souffranceu bras er halvar, 
É ma ter mén é angoni. 

3. 

Maguet en dèa é labourat 
Natur a zén Salvér er bed ; 
Ha Doué eid en trugairéquat 
Er honsoï én haer-cé calet. 

8. 

Én dé-men er Huérhiès fidél 
Ar hé deuhlin doh er gulé, 
E ziscoa d'é frièd santél 
Galon hé Mab , ha hènt en Né. 

4. 

Jésus guet un douslér hemb par 
E hoarn , e zihuen é inean, 
Ha Jojeb é qüittat en doar 
E gleu cannein vicloér én Nean. 

ft. 

Er marhue arlerh m'en dès sclasset 
Calon Jojeb aveid er bé, 
E lar quènt pél disconfortet : 
É mèn é ma me victoér-mé ? 

O. 

Jojeb, én dé-men quer santél, 
Clieleuet hur péden gredus : 
Ni houlen avel oh merhuel 
É présanc Man ha Jésus. 



SANT JOJEB ARLERH É VARHUE. 
Ton : Me gav hir en amzér. 

DIËCAN : 

Qmtteit e hoés en doar 
Jojeb, mil güéh eurus, 
Hou poneur zou hemb par, 
Pédet eid omb Jésus. 

1. 

Én ty a Nazareth 
Éta) calon Jésus, 
Hui e güiltas er bed, 
Patrom carantéus. 

9. 

Inou guet leuiné 
JE\el deit ag en Nean 
A berh en Eutru Doué 
E goodui hou c'inean. 

3. 

Guet er vrassan respet. 
Glahar ha caranté, 
Mab Doué hag hou prièd 
E laq hou corv ér bé. 

4. 

Maas abarh el limbeu 
A gaust d'hou santeleah, 
En dud just hou tadeu 
Hou corté guet hirreah. 



01 d'ur voéh é c&nnant 
Hou cloér hag eurustèd 
01 d'ur voéh é larant 
Quent pèl ni vou salvet. 

e. 



Ni a ziar en doar 
Épad er mis caër-men, 
01 d'ur voéh ni e lar : 
Conduyet-o^ d'en Nean. 



SANT JOJEB, PATROM ER MARHUE MAD. 

horv , én é ber-hin-det, egouéh a 
zé do zé , E ha-n al o zou ber-ret, Toa- 
tat e hra d'er bé. 

Jo - jeb. patrom ermarwmad, Én 
hser ma tre - mé- nein , Beah di-rac men deu« 
le - gad Ha pé-det a-veid ein. 

». 

Imbèr ean vou dislihuel, 
Astennet heml) buhé ; 
Ha m'inean dispartiet 
Hum gavou dirac Doué. 

3. 

Maden , inour, plijadur 
Petra vèb-hui nezé 
Eit me horv é breinadur, 
Eit m'inean én dristé. 



Mem buhé vou treménel 
Penaus nepas creinein I 
Jojeb, én hser-cé calet, 
Deit beau d'em honfortein 

*. 

Doh trézeu er baradouéz 
Me yei de huannadein, 
Ha me Salvér guet é groéz 
E zei de me jujein. 

fl. 

c Quêrhet d'en tan éternél 
Quêrhet aveit jamses ; 
Deit guet n'ein , ineau fidél 
Guet n'ein d'er baradoués. s 

9. 

Péh santanp vou laret d'ein, 
Alias ! n'er gouyan quet ; 
Me ven dalbéh hou pédein 
Oh ! n'em ancoéhet quet. 



PATROM EL LABOURISION. 
(Pot ha discan ar er memb ton}. 
MSCA.N : 

Péh ur boneur hi-niw, arhoah, dalhmad, 



O sant Jo - jeb hui zou hur ha-ran-té, 

ifc----»-*- 7 -*»-f - z - T 73i5 



Ni hou c'i-nourèl ur scüir, èl un tad, 
.-„—♦_*-—*♦--«• 



5=3=5 



Que-mé-ret - ni a-vèl hou pu-ga-lé. 

15* 

1. 

Pad hur buhé ne gavamb meit misér, 
Ne hramb, alias ! meit hum glêm a bep tu ; 
Mas sant Jojeb e zou bet labourér, 
Ean ziscoa d'emb en hènt ag er vertu. 

S. 

Quênt é labour, sant Jojeb, peb mitin , 
E gueméré Jésus ar é galon ; 
Quênt hun deuéh, ar benneu hun deuhlin, 
Pédamb hemb manq ni ol lahourision. 

3. 

Pad en deuéh, liès mad hun Salvér 
Guet sant Jojeb e labouré ean-memb ; 
Labourision , er vechér zou ponnér, 
Communiamb , ba Jésus vou guet n'emb. 

4. 

Étal Jojeb, un dé Jésus croaidur 
E hras ur groéz hag hi discoas dehou ; 
É peb michér mar hun nès poén d'andur 
Chonjamb ér groéz , güellan trezol e zou. 

a. 

Ni zou gronnet tiré er péhèd multrér 
Ha dishanval aquêrh doh hun patrom, 
Mees sant Jojeb e gar el labourér 
N'ancoéhou quet de bédeio aveid omb. 

N'ancoéhamb quet é ma dislér er boén 
Hun nes d'andur eit mélitein en Nean ; 
N'en d'omb nitra eit gobér pénijen 
Mess sant Jojeb e rei nerh d'un inean. 



PATROM ER GRECHÉNION. 
discan : 



Jo-jeb, hur patrom, Pé-det a-veid 




omb. 



Jojeb dré hou calon ti-nér, goa-ran-tet- 
ni doh peb danjér, goarnet hun bro goarnethuo 
fé, eit ma yehemb guet n'oh d'en Né. 

C. 

O sant Jojeb, er fallanté 
E hra brézel d'en Eutru Doué ; 
Dré hou quelloud ni ven perpet 
Derhei mad èl güir Bretonnet. 

8. 

O fiWït Jojeb, fé hun tadeu - 
E vennér torrein a dameu , 
Ni ven neoah hèd hun buhé 
Bout conduyet ar hènt en Né. 

4. 

O sant Jojeb, d'hun bugalé <\-$ ï 

E hrér disquemanteu neué , 
Ni ven ma vehent dessauet 
Aveit en Nean èl m'en dé red. 

5. 

O sant Jojeb , croéz hun Balvër 
É mar-a-Iéh e ztscarér, 
Ni ven neoah d'en deulegad 
-Discoein baniél hun Roué, hun Tad. 

«. 

0 Bant Jojeb, Jésus, Mab Doué 
E zou dishanauet èl Roué ; 
Goulen e hramb ol guet hirreah 
Güélet quênt pêl é ranteleah. 

9. 



O sant Jojeb, hur Mam santé) 
E dréz un amzêr quer cruel 
Ma criarab : Patrom en Iliz 
Goulennet eit hi er franquis. 

O sant Jojeb , secouret-ni 
Goulennet eid omb a zevri 
Ma vehemb dré hou pédenneu 
Fidél de Zoué èl hun tadeu. 



MERCHEU DÉVOTION SANT JOJEB. 
Ton : Eitm'ineanpebéhboneur. 



Eit biuein èl ur hrechén , 
M'el lar d'oh é güirioné , 
Red-é gobér pénijen, 
Dalhet chonj , mem bugalé. 

DISGAN : 

Ancoéhat hou g'avieeu 
Sant Jojeb, jamaes , jamaïs, 
Gnet hirreah ar hou paseu 
Ni guèrhou d'er baradoués. 

Mar caret bout güir creehén , 
M'er lar d'oh é güirioné, 
Laret bamdé hou péden : 
Dalhet chonj , mem bugalé. 

3. 

Aveit derhei hou paseu 
Ar en hènt e ya d'en Né, 
Covesset hou péhedeu : 
Hou pet chonj , mem bugalé. 

4. 

Eit quêrhet d'er baradoués 31C 

Maguet dalhabl hou c'inè , 

Ha coromuniet liès : 

Hou pet chonj , m'em bugalé. 

5. 

P'andurèh poén ha glahar, 
Hum offret dalbéh de Zoué, 
Hou mélit e vou hemb par : 
Dalhet chonj , mem bugalé. 

6. 

Inouret me seih glahar, 
Inouret hoah me seih joé ; 
Discoeit èl-cé ar en doar 
E hoés ur güir garanté. 

9. 

É peb suhun d'er merhér , 
Dé choéjet eit m'inourein , 
Pédet-mé é peb amzér 
Ha me zei d'hou secourein. 

8. 

Chetui aviseu un tad 

Eit monnel d'er baradoués 

Miret-ind a galon vad 

Ha n'bou e'ancoéhein jamais. 



JOJEB DOUQ II AG HUMBL A GALON. 
Ton : Tud devot ha tantél. 



DISCAN : 

Disquamb , crechénion , 
Ér joé hag ér glahar, 
Bout douc, humbl a galon 
Èl Jojeb ar en doar. 



D'en ol grechériion 
Jésus en dès laret : 
Disquet guet me halon 
Bout humbl ha douj perpet. 



Digitized by Gl 



Én ê vuhé santél 
Scüir er vuhé cuhet 
Drest peb tra ni e huél 
É ziw vertu caret. 



Jojeb étal Jcsus 
En dès disquet bamdé 
Guet ur sourci gredus 
Doustér, humitité. 

4. 

Jojeb, dré é zoustér 
Hag é humilité , 
E andur poén , misér 
Hag e chom lan a joé. 

5. 

Péh un doustér hemb par 
Ha péh humilité I 
Bamdé de Zoué ean lar : 
Groeit d'ein hou volanlé. 




En douslér-cé hemb par 
Hag en humilité 
Hra dehou ar en doar 
Tanhoat joéieu en Né. 

V. 



O Jojeb dambonnér 
Humbl ha d«uc èl Mab Doué, 
Reit d'emb ol en doustér 
Hag en huniitité. 



LITANIEU SANT JOJEB. 
1. 

Hun Tad pé - ha - ni zou én Nean 

Mab é-ter-nél ha Spe-rèd glan. 
DISCAN : 

~fï=ïEïEïEEEïï=:iïïEïi| 

1 f X 

Doh omb, men Doué, hou pet tru-hé, hou 

fefcj— HT=BZ= r— 



pet tru - hé. 

Jésus cleuet bun pédftnneu 
Jésus reit d'emb hur goulenneu. 

. j Doh-omb, men Douê, 

' I Hou pet truhé, hou pet truhé. 



Santès Mari, mam béniguet 
Güérhiës ha prièd sant Jojeb. 

, j Pédet eid omb, pédet eid omb 
• j Eid omb pédet. 



Sant Jojeb, choéjet eit prièd 
De Vari, mam Salvér er bed. 



Sant Jojeb, inour er güérhtèd 
Goarnour Güérhiès er güérhiésèd. 



Sant Jojeb, tad caranléus 
Choéjet aveit maguein Jésus. 



Sant Jojeb, prenour hun Salvér 
Casset d'en tampl én ouaid tiuér. 

Sant Jojeb, dihuennour Jésus 
Doh Hérod er bourreau eahus. 



Sant Jojeb, michérour santél 
Ha goard er furnaez éternél. 

fO. 

Sant Jojeb lan a vadeleah, 
A justig hag a santeleah. 

11. 

Sant Jojeb, dré volanté Doué, 
Carguet de boarn trézol en Né. 

1». 

Sant Jojeb, perpet sourcius 
Ag en ineaneu maleurus. 

13. 

Sant Jojeb, hun scüir parf&fan, 
Boquet lis er vertu caëran. 

14. 

Sant Jojeb carguet a sourci 
Eid er ré zou én angoni. 

1*. 

Sant Jojeb, patrom er marw mad 
Ha dirac Doué, güir avocad. 

18. 

Sant Jojeb, patrom en Iliz 
Quen inouret épad er mis. 



EID EN INEANEU TREMÉNET. 



discan : 

O sant Jo-jeb guetcon-fl-anc, Arhundeu- 
blin a-men stouy-et, Ni e hou-len hou c'as-sia- 
tanc Eid en i-néa-neu tre-mé-net, Ni e hou- 
len hou $'as-sis-tanc Eid en i-néa-neu Ire-mé-net. 

POZ. 



For-ban-net-ind ér Pur-ga-toér, É creis er 



s en tan : Dia-con-For-tus ou hu-i 



gaer, Pél doh Jé-sus, pél doh en Nean. 



— -Ni gleu perpet hirvoudeu trist 
É seuel caijet a zareu , 
É laret d'emb : Dén n'hun assist, 
Dén n'hur soulaj én hun poénieu. 



Ur voéh e lar a greis er fiam : 
Doh-emb enta hou pet truhé 1 
Ag en tourmant tennet hou mam, 
Hi en dés reit d'oh er vuhé. 

4. 

Mé zou bet hou pried fidél 
Hou caranlé mèn é ma oueil? 
Hui me lausq ér soufïranc cruél 
Beannet e hoés me ancoéheit. 

Hui me hérènt, me hansortet, 
Dré cevreu mad secouret-mé ; 
Losquein e hran, deitbean, pédet... 
Jojeb, doh t'hai hou pet truhé. 



Güélet er boén ou dès d'andur, 
Ha goulennet graeff ha pardon ; 
Oh 1 n'hellamb quet bout dinatur 
Aveit-hai ni béd 3 galon. 

V. 

Pegours eid en ineaneu peur L T 
É achiuou poén ha tristé ? 
Hui béd eit-hai , péh ur boneur, 
Ou dareu e rid guet er joé. 



GUERZENNEU GOUH DE J3AKT JOJEB. 
Ton : Loin de votre rade campagne... 



Sant Jojeb, goarnour hun Salvér, 
M'hura laq idan hou coarnation ; 
Jojeb, patrom lan a zoustér, 
Mé hou car a greia me halon. 

O sant Jojeb, prièd Mari, 
Goarnour Jésus Salvér er bed, 
D'oh-hui inour ha mélodi 
Guet er Saent ha guet en Met. 

É rantein d'oh mélation , 
Pe vehè me féden gredus , 
Hui e zouguehé me halon 
De garein Mari ha Jésus. 

3. 

Hui zou ur scüir a santeleah , 
Ur msestr abil én dévotion, 
Én hènt ag er salvedigueab 
Ah I goamet hou serviterion. 

4. 

Hui zou el limaj fldélan 
A galon Jésus ha Mari. 
Secouret-mé a lein en Nean 
De guemér scüir, ha d'hou c'héli. 

ft. 

Mari hui zou me fatromès 
Hui zou eué me mam santél ; 
M'hou c'inour hoah èl me Rouannès 
Guet Jojeb me vou don fidél, 

Jojeb pe oèh ar hou mechér, 
Jésus e zé d'houconsolein 
É creis me labour ha misér 
Me hou suppii, sellet doh-ein. 

É divréh Mari ha Jésus 
De Zoué é rantet hou p'inean , 
Dehai patrom carantéus, 
Offret me zerraén devéhan. 



(Pos ha discan ar er memb ton). 
DISGAN : 



O sant Jojeb^p_ri-èd Ma-ri, D'oh 



— B — 


♦ ■ V«" 




hui 


hur ban , hur mé - 


lo - di; Sa- 

lud, 


goar- nour fi - dél 


Jé -sus, Jo- 



jeb, hui zou rail güóh eu-rüs. 

1. 

Na doucet-oé d'hou carantê 
Carein iir mab croaidur ha Doué ; 
Douget déieu, caëret amzér 
Hou poé passet guet er Salvér. 

«. 

Hui e oé eurus guet Mari, 
Hé mab e oé èl hou 5'hani ; 
Hui erharé, ean hou caré, 
Na lirasset-oé hou leuiné. 

8. 

Avèl Mari é vam santé] , 
D'en dessau , é oh bet fldél 
Hui en hanhué hou mab, hou Touê, 
Ha doh f hou hui e hré mil joé. 

4. 

Hui en dougué ar hou tivréh 
Aveid oh na scannet ur béh I 
Jésus drest en ol trézolieu 
Oé er haërau ag hou madeu. 

5. 

Jésus doh-oh en doé sèntet 

Rac m'hou poé-ean bet dessauet; 

O sant Jojeb, nag un inour 

E hoés hui bét guet hou crouéour. 

16 

Digitized by Google 



Er boquet lis ag hou purtèd 
En doé aveid oh méritet 
Er graceu caëran a berh Doué, 
Avèt merch ag é larganté. 

9. 

Jojeb dihuennet hun inean, 
Goarnet-ni doh arden Satan, 
Doh-oh ni hun bou ol recour, 
Ah ! plijet guet n'oh hun secour. 



Ton : Ér miesion na doucet darea. 



discan : 

Ar en doar eit biueïn erhat 
Hag eit tremen dré ur marw mad, 
Ér perhindèd a mem buhé 
O sant Jojeb, secouret-mé. 



Prièd glan er Huérhiès santél 
Diest en ol dud just ha fidél ; 
O tad mSguér Salvér er bed 
Guet Doué hui e zou cheleuet. 

». 

Ar er plous croaidurig cousquet 
Jésus hou Toué e adoret; 
Hag ér vro a forbannereah 
Hui er honsol guet madeleah. 

8. 

Pe varhuet, Jésus ha Mari 
Hou consol én hou c'angoni ; 
Én hou divréh èl eit cousquet 
Ag er vuhé é treménel. 

4. 

Hui e zou bet lan a hraceu 
" Er scüir ag en ol vertuyeu, 
Ha sauet-oh hiniue en dé 
Drest en dud , er Saent, en JElè. 

5. 

Jésus, Mab Doué, Salvér er bed, 
Reit d'emb dré hou calbn sacret, 
Reit d'emb ol cannein mélodi 
Ën Nean guet Jojeb ha Mari. 



EIT CLOSEIN MIS SANT JOJEB. 
Ton : Bien loin du Gave. 
1. 

Péh un doustér ha péh ur joé 

Eit caloneu er vugalé 

Pe vent toipet én dra d'ou zad. 

DISCAN : 

O sant Jojeb, a lein en Nó 
Sellet doh-emb guet caranté. 

*. 

Èl-cé ni e zou bet tolpet 
Tro-ha-tro d'oh, patrom caret j 
Maïs quenavou , red-è qüiltat ! 



Bamnöz amen durant mis merh 
Ne oemb quet mui én un déserh : 
Dirac oh ni oé quen eurus ! 

Red-é qüittat... ö na beannet 
É ma er mis-men treménet !... 
Én Nean bur joé e vou padus I 

5. 

Er güerzenneu , er predógueu 
Ha doh hou treid er boquetteu 
E gonzé quen douc d'hun halon. 



Mil bennoh eid er garanté 

E hoés discoeit d'emb nöz ha dé 

Êpad er mis-men a bardon. 

7. 

Quehet ma vehemb forbannet 
Ar en doar-men hemb hou cüélet 
Hur halon vou guet n'oh én Né. 

8. 

É hamb qüitt, Jojeb quenavou , 
Pad hur buhé ni hou carou, 
N'ancoéhet quet hou pugalé. 



BEÜZÊC PROMESS HUN SALVÉR É ANDRET 
EN DUD DEVOT D'Ê GALON" SACRET. 



Ton : Nous venons encor. 



O Galon sacret me Salvér Jésus 
Hui zondoucha mad, hui zou truhéus ; 
Cannamb ol ihuél, cannamb ol joéius : 
Inour d'oh, ö Calon Jésus. 



En dud devot mad 
D'em halon sacret 
E vou én ou stad 
Dalbóh secouret. 
». 

Êtré er vredér 
Én hou ziegueah 
Pe sauou brézel 
Me laquou er peah. 



En dud poéniet, 
Fidél d'em halon 
En devou perpet 
Consotation. 

4. 

Épad ou buhé 
Mé ougoarantou, 
Én ou angoni 
Mé ou bonsolou. 

16' 

Ar vor pe ar zoar 
Én ou labourieu 
Me rei herab arvar 
Hilleih a hraeceu. 



Er péhour calet 
Dalbéh ém balon 
E gavou remèd 
E gavou pardon. 

Er ré zou yein-clags 
Hemb dévotion 
E vou gredus bras 
Dré nerh me halon. 

8. 

Er galon fidél 
E vou fidéloh ; 
En inean santél 
E vou santéloh. 



Mar vennér cadrein 
Me fortelédeu 
Me ven beniguein 
En tyegueaheu. 

«e. 

Er bélêg devot 
D'em halon sacret 
E gavou er mod 
De salvein er bed 1 . 

ftl. 

Er ré ven strèuein 
Men dévotion . 
Vou de virhuiquïn. 
Merchel ëra halon. 

i». 

D'er helan güinér 
É nau mis er blé. 
Mar communiér 
Me vou lan a joé. 



Secouret e vér 
E peb covession 
Hag a pe varhuér 
Ë cavér pardon. 

